р т.е еер еу – . ~ , ~ 
уто Ре р РОУ ОМ ФРА УЗ ЧУ тафо дананы 


КА, 
а 
х 


Е 8 „ 

СД А > 

д А ји У , % - 

Р У ~ и А ®: 
5,37 У у 1 

о уа у у и 


Го 
Е 


ао фу ~ оно н рыл аала 02 А а 


РАЈ 


, % А П 
ЕР 908. " Ги р АРА. 47 А. учи 2 у о". 5 
| 72 Ѓ 


ОИС ИЕ 
ИЛО ал га ођаја, ј 
СРПСКА КЊИЖЕВНА ЗАДРУГА. 


143 


Т. Б. МАКОЛЕЈ 


ПРЕВЕЛИ 


+ Б. КНЕЖЕВИЋ и В. САВИЋ. 


БЕОГРАД. 
ММПАРИЈА „ДОСИТИЈЕ ОБРАДОВИЋ“ 


МАМА ми уреду 


» 
= 
» 


+ 


Ми 


Е 


>. 


е 
~ 


» 
ЦЧО" ҸҸ 


м 2 ~ 


САДРЖАЈ: 


х 


ак а 7 


и ЊУ іды >" 7" 'РТРУ У б 
3 | 


МИЧЕТО Н. 


При свршетку 1823 године, Г. Лемон, чувар 
државне архиве, претурајући по повереним му хар- 
тијама, наиђе на један велики латински рукопис. Уз 
· њега беху нађене поправљене копије страних депеша, 
које је писао Милтон, док је заузимао положај се- 
кретара и више хартија које су се односиле на ка- 
толичке завере и на рајхауску заверу. Све то било 
је у једном завоју на коме је било написано Госӣо- 
дину Скинеру, Трговцу. Пошто је био испитан, до- 
каза се да је тај велики рукопис давно изгубљени 
Оглед о Хришћанским Учењима који је, ако веру- 
јемо Вуду и Толанду, Милтон довршио после Ре- 
сторације, и оставио код Сириака Скинера. А зна 
се да је Скинер имао исте политичке идеје као и 
његов славни пријатељ. С тога је вероватно, као што 
Г. Лемон замишља, да је он постао сумњив влади 
за време гоњења виговаца, које је наступило после 
распуштања Оксфордског Парламента, и да је, при 
_ општој конфискацији његових папира, ово дело 
_ могло бити донесено у архиву, где је било нађено. 
Ну ма шта да се дешавало са тим рукописом, нема 
сумње да је то истинска реликвија великог песника. 
| Г. Сомнер, коме је Његово Величанство нало- 
жило да изда и преведе овај рад, извршио је свој 

задатак тако да то може служити на част његову 
дару и његову карактеру. Његов превод, истина, 
није особито лак ни сјајан; али заслужује хвалу 
зато што је јасан и веран. Његове примедбе обилују 
важним наводима, и имају ретку заслугу да у ствари 
расветљују спис. Предговор је очевидно рад осет- 
љива и искрена човека, чврста у својим верским 
убеђењима и помирљива наспрам туђих. 

Сама књига неће много додати Милтоновој 
слави. Она је, као и сва његова латинска дела, добро 
написана, и ако не баш у стилу оксфордских и кем- 
бриџских наградних расправа. Она није трудно по- 
дражавање класичног доба, није беспрекорно чиста, 
нити је свечано сјајна, као што се тиме одликују 
списи наших учених фарисеја. Писац не покушава 
да своме спису дадне Цицеронову углађеност и сјај. 


Укратко не жртвује укрућеној префињености дух и . 


смисао. Природа његова предмета наморала га је 
да употреби многе речи, при којима би 


И Квинтилиан зинуо од чуда. 


Али он пише лако и слободно, као да му је латински 
матерњи језик; и, на местима где је мање срећан, 
његове погрешке изгледају да долазе због немара 
у матерњем језику, а не из незнања једнога странца. 
На њега можемо применити оно што Денхам врло 
срећно каже о Колију. Он носи хаљине али не и 
одело класичара. 

Кроз целу књигу виде се трагови силног и не- 
зависног духа, који се ослободио утицаја ауторитета 
и сав се предао тражењу истине. Милтон сам вели 
да се његов систем оснива једино на Библији. А 
Милтон је познавао свете списе као ретко који. Али 
он није тако срећан у суђењу као у навођењу. 

Нека јеретична учења која он исповеда а на- 
рочито његов арианизам, и теорија о многоженству, 
изгледа да су изазвале прилично чуђење. Ипак ми 
једва можемо замислити да је ико прочитао Изгу- 
бљени Рај, а да га није осумњичио првим; нити 
мислимо да има читаоца, коме је позната историја 

његова живота, који би требао да се чуди последњој. 
Мисли које је он изразио о природи божанства, веч- 
ности материје, и празновању недеље, могле би, по 
нама, изазвати праведније чуђење. 

Али ми нећемо улазити у расправу ових та- 
чака. Књига, па ма како да је ортодоксна или јере- 
тична, неће много поправити или покварити данашњи 
нараштај. Садашњи људи не дају се убедити нити 
завести свескама. Још који дан, и ова расправа отићи 
ће, као и Пејепѕіо Рорш!, у прашину и мир најви- 
ших полица. Име писца, и значајне околности које 
прате њено издавање прибавиће јој извесну пажњу. 

- За месец два: дана она ће заузимати неколико ми- 
нута разговора у сваком салону, и неколико стубаца 

у сваком књижевном листу; а за тим ће, да се по- 
служимо тананим језиком позоришних управа, бити 
повучена да направи места пристиглим новинама. 

Ипак ми хоћемо да се користимо интересовањем, 

ма како пролазним, које је ова књига изазвала. Вешти 
капуцинци нису никада хтели проповедати о животу 

и чудесима каквога свеца док пре тога не пробуде 
побожне осећаје слушалаца, показујући им какву 
његову реликвију, парче његове хаљине, прамен ње- 

р гове косе, или једну кап његове крви. Из истог 
| разлога, ми мислимо да се користимо последњим 
2 значајним открићем, и док је тај спомен великог и 
честитог човека још у рукама свију, да говоримо . 
о његовим душевним и умним особинама. Нити ће 
нас, у то смо убеђени, и најстрожи од наших чита- 
лаца покудити ако, у оваквој прилици, скренемо 
мало са дневног разговора, па се, са свом љубављу 
5 и поштовањем, сетимо генија и врлина Џона Мил- 
тона, песника, државника, филозофа, славе енглеске 
књижевности, борца и мученика за енглеску слободу. 
Милтон је нгјвише познат својом поезијом и 

$ > о његовој поезији прво ћемо и да говоримо. Општим 
| признањем образованога света, њему је дато место 
|. међу највећим уметницима. Његови противници, и 
Е; ако су надвикани, ипак нису ућуткани. Има доста 
КА критичара, и то са великим именом, који се труде 


, је 

да у облаке подигну његова дела а да у исто доба 
понизе песника. Дела, они признају, цењена сама 
по себи, могу бити увршћена међу најплеменитије 
производе људскога духа. Али они не допуштају да 
писац заузме место међу оним великим људима који 
су, рођени у повоју цивилизације, надокнадили сво- 
јим властитим силама недостатак васпитања и, без 
узора за себе саме, завештали потомству узоре ко- 
јима се узалуд подражава. Милтон, веле они, на- 
следио је оно што су његови претходници створили; 
он је живео у просвећеном добу; добио је одлично 
васпитање, и због тога, ако желимо да донесемо 
тачан суд о његовој моћи, морамо много да оду- 
змемо на рачун тих преимућстава. 

Усуђујемо се рећи, ма како противуречно из- 
гледало, да ниједан песник није имао да се бори 
са наповољнијим околностима него Милтон. Он је 
сумњао, као што сам каже, да се није родио „су- 
више доцкан“. Због тога Џонсон је нашао за згодно 
да упути на њега неколико недотупавних досетака. 
Песник је, мислимо, боље разумевао природу своје 
уметности него његови критичари. Он је знао да 
његов песнички геније није могао извући никакве 
користи од просвећености која га је окружавала, 
или из знања које је поцрпао; и он је гледао назад 
са неком врстом туге на сурово доба простих речи 
и живих утисака. 

Ми мислимо да, у колико просвећеност напре- 
дује, поезија у толико опада. Стога, и ако се силно 
дивимо оним уметничким делима која су створена 
у варварском добу, ми им се не дивимо више зато 
што су створена у том добу. Напротив, ми ве- 


рујемо да је најчудеснији и најсјајнији знак генија, _ 


велики спев створен у добу просвећености. Ми не 
можемо разумети зашто се они који верују у тај 
основни члан књижевне вере, да су ранији песници 
и највећи, чуде томе правилу као да је изузетак. 
Извесно је да једноликост појава указује на једно- 
ликост узрока. 

Значи да обични посматрачи суде по напретку 
| тачних наука о напретку у уметностима. Напредак 
наука јесте поступан и лаган. Векови пролазе у 
скупљању материала, векови у дељењу и слагању 
његову. И кад је један систем образован, увек има 
нешто да се дода, промени, одбаци. Свако поко- 
лење ужива велико наслеђе завештано му од ста- 
рина, и предаје то благо, увећано новим добитцима, 
новим нараштајима. При томе, јасно је да се први 
мислиоци налазе у најгорим приликама, и да за- 
служују хвалу и онда кад погреше. Њихови уче- 
ници, са много мање духовне моћи, брзо их пре- 
стигну у стварним знањима. Свака девојка која је 
читала кратке разговоре о политичкој економији од 
г-ђе Марсет могла би давати поуке из финансија 
Монтегију и Валполу. Сваки разуман човек може 
сада, ако се чврсто одлучи, за неколико година 
знати више из математике него велики Њутон који 
је своје знање стекао за педесет година рада и 
размишљања. 

Али тако не бива са музиком, сликарством, 
скулптуром, а још мање са поезијом. Напредак у угла- 
5; ђености ретко пружа овим уметностима боље пред- 
мете за обраду. Могу се усавршити ручне алатке 
У којима делају музичар, скулптор, или сликар. Али 
5 језик, песниково оруђе, најподесније је за његову 
а употребу у првом стању. Народи као и личности 
Е. прво опажају, а доцније мисле. Они напредују од 
Р посебних сликг ка општим појмовима. Отуд је речник 
„> једног просвећеног друштва филозофски, а полу- 
| просвећеног народа песнички. 
Э Ова промена у језику људи делом је узрок а 
5. делом последица истовремене промене у природи 
А њихових духовних радњи, промена при којој наука 


| > добија а поезија губи. Уопштавања појмова потребна 
У: су за усавршавање знања, али је посебност неоп- 
х ходна за дела маште. У колико људи више знају и 
| мисле, они мање гледају на јединке а више на класе. 


Стога они праве боље теорије а лошије поеме. Они 
нам дају нејасне речи уместо слика, и оличене осо- 

бине уместо људи. Они могу бити умешнији од својих 
претходника да анализују људску природу. Али ана- 
лиза није посао песников. Његов је задатак да слика 
а не да секцира. Он може веровати у морално чуло, 
као Шафтзбери; може сводити све људске радње 
на себичност, као Хелвеције; или може ништа и не 
мислити о свима тим стварима. Његова вера о тим 
предметима неће ништа више утицати на његову пое- 
зију него што ће знање сликара које би он имаоо 
сузним жлездама или о току крви утицати на сузе 
његове Ниобе или на стидљивост његове Зоре. Да 
је Шекспир писао књигу о мотивима људских радњи, 
није никако извесно да би то била добра књига. 
Врло је невероватно да би у њој било и пола по- 
учног материала о том предмету: колико се налази 
у Басни о Челама. Али да ли би Мандевил могао 
створити Јага 2 И, ма како да је добро знао раставити 
душу у њене елементе, да ли би икад могао са- 
ставити те елементе тако да створи човека, исти- 
нита, жива, човека од крви и меса? 

Изгледа да нико не може бити песник, или 
уживати уз поезији, ако није у неку руку душевно 
болестан, ако би могло бити названо болешћу нешто 
што даје тако много уживања. Под поезијом ми не 
замишљамо свако писање у стиховима, шта више 
не свако добро писање у стиховима. Наша одредба 
искључује много метричне саставе, који из других 
разлога заслужују сваку хвалу. Под песништвом ми 
разумемо такву уметност у употреби речи која про- 
изводи обману у уображењу, уметност која речима 
производи оно што сликар чини бојама. Тако ју је 
описао највећи од песника, у стиховима опште при- 
знатим због њихове јачине и срећног израза, а још 
више цењеним због тачног схватања уметности у 
којој се он одликовао. 


Као што машта форме страних ствари 
Пред очи ставља, тако и песник њих 
У слике ствара, и оном што је ништа 
Бележи место и одређује име. 

То су плодови „танане занесености“ коју он 
приписује песнику — „танана занесеност“ без сумње, 
али ипак занесеност. Истина је битна поезији; али 
то је истина лудости. Закључци су тачни, али су по: 
ставке лажне. Пошто смо утврдили прве поставке, све 
остало треба да се са њима слаже; али те прве поставке 
захтевају степен веровања које је слично делимичном 
и повременом помрачењу ума. С тога су деца са нај- 
јачом моћи уображења. Она се предају потпуно 
свакој врсти обмане. Свака слика која је јасно оцр- 
тана у њихову духу производи утисак стварности. 
Ниједан човек, ма како да је осетљив, није толико 
дирнут Хамлетом или Лиром, колико је каква де- 
војчица дирнута причом о Црвенкапи. Она зна да 
је све лажно, да вуци не могу говорити, да у Енгле- 
ској нема курјака. Ипак, у пркос своме знању, она 
верује; она плаче; дркће; не сме да иде у мрачну 
собу из страха да не осети зубе чудовишта на своме 
врату. Таква је власт уображења над необрађеним 
духовима. 

У првобитном стању друштва људи су деца са 
већом разноликошћу идеја. Отуда у таквом друш- 
твеном стању можемо наћи песничке темпераменте 
у највишем савршенству. У просвећеном добу наћи 
ћемо много разумевања, много учености, много фи- 
лозофије, пуно тачних поређења и тананог испити- 
вања, у изобиљу духа и речитости, довољно стихова, 
па и добрих чак, али мало поезије. Људи ће су- 
дити и упоређивати, али неће стварати; они ће го- 
ворити о старим песницима, објашњавати их, и до 
извесног степена уживати у њима. Али ће једва бити 
кадри да појме утиске које је поезија производила 
на њиховим суровим предцима, смртне муке, усхи- 
ћеност, потпуност веровања. Грчки рапсоди ретко 
су могли певати Омира — како Платон каже — а 
да их не спопадну грчевити напади. Индијанац једва 
да осећа нож који му дере кожу на лобањи док 
пева своју смртну песму. Моћ коју су стари барди 
Велса и Германије имали над својим слушаоцима 
изгледа модерним читаоцима готово чудна. Такви 
су осећаји врло ретки у просвећеном друштву, а 

крајње ретки код оних који највише чине за друш- 
твени напредак. Они најдуже остају код сељака. 

Поезија производи илузију на духовним очима, 
као што магични фењер производи илузију на те- 
лесном оку. И као што магични фењер најбоље дела 
у мрачној соби, поезија ствара своје утиске најса- 
вршеније у непросвећеним временима. У колико 
зраци знања падају на њене слике, и у колико црте 
извесности постају одређеније, а сенке вероватности 
јасније, боје и облици аветиња које је песник при- 
звао бивају све слабији и слабији. Ми не можемо 
сјединити непомирљива преимућства стварности и 
обмане, јасно распознавање истине са изванредним 
уживањем у маштањима. 

Онај који у просвећеном и литерарном друштву 
тежи да буде велики песник, мора прво постати 
мало дете. Он мора раздерати цело ткиво свога 
духа. Он мора заборавити много од онога знања 
које му је дотле може бити једино давало права на 
звање вишег човека. И сами његови дарови биће 
му сметња. Његове тешкоће биће сразмерне богат- 
ству његових истраживања која су омиљена код су- 
временика; а то богатство мора бити сразмерно ја- 
чини и делатности његова духа. И добро је ако 
после свих трудова и жртава његово дело не буде 
налик на човека који муца или на модерну руше- 
вину. Ми смо видели у нашем властитом добу ве- 
лике дарове, сталан рад, и дуга размишљања у 
борби противу духа времена, нећемо рећи сасвим 
узалуд, али са сумњивим успехом и слабим одобра- 
вањем. 

Ако су ова разлагања тачна, ниједан песник 
није победио веће тешкоће него Милтон. Он је добио 
научно образовање; био је дубок и танан класичар, 
био је изучио све тајне равинске књижевности, био . 
је добро познат са свима језицима савремене Европе 
из којих се онда могло црпсти знање или уживање. 
Он је био можда једини велики песник последњих 
времена који се одликовао у латинским стиховима. 
Геније Петраркин једва би се могао уврстити међу 

прве; и његове песме на латинском језику, и ако 
много хваљене од оних који их нису никад читали, 
само су јадни састави. Коли, поред одличног духа 
и наивности, имао је мало уображења; и мислимо 
да се његова латинска дикција не може ни поре- ' 
дити са Милтоновом. Џонсонов ауторитет у овом 
случају је против нас. Али Џонсон је изучавао рђаве 
писце Средњега Века дотле док није постао нео- 
сетљив наспрам утанчаности укуса из Августова доба, 
и био је толико исто надлежан судија између два 
латинска стила колико каква пијаница за пробу вина. 

Писање стихова на каквом мртвом језику јесте 
егзотично, даљно, скупо, болесно подражавање ономе 
што се иначе може наћи у здравом и природном са- 
вршенству. Земљиште на коме оно успева обично 
је неподесно за снажну домаћу поезију као што су 
саксије стаклених башта неподесне за успевање хра- 
стова. Доиста је чудно да је писац Изгубљеног 
Раја писао Посланицу Манзу. Никад се није на- 
шло заједно толико оригиналности и толико моћи 
подражавања. У свима латинским делима Милтоно- 
вим извештаченост, која је неизбежна таквим са- 
ставима, дивно је одржана, док им, у исто доба, 
његов геније даје неку особену драж, неки дах пле- 
менитости и слободе, што их одликује од свих осталих 
дела исте врсте. Она нас подсећају на забаве анђел- 
ских ратника који сачињаваху чете Гаврилове: 


Уза њ на небу голорука младеж 
Ратном се игром забављала тад, 
Али над главом свакога од њих 
Челенка сјаше, копље, штит и мач 
У сјају злата и камења драгог. 


Ми не можемо гледати на забавна вежбања 
ради којих се Милтонов геније обезоружавао а да 
не угледамо и украшено и страховито оружје које 
_је обично носио. Моћ његове маште победила је све 
тешкоће. Тако је силна и стална била ватра његова 
духа да не само што није била угушена под теретом 
горива, већ је продирала и у највише слојеве наго- 
милане масе и предавала јој своју топлоту и сјај. 

Није нам намера да покушамо потпуно испи- 
тивање Милтонове поезије. Публика је одавна на- 
чисто са вредношћу најзначајнијих пасажа, са не- 
сравњеном хармонијом стиха и лепотом стила, који 
није могао достићи ниједан противник, нити је могао 
понизити и један пародист; који показује у највишем 
савршенству идиоматичну снагу енглеског језика, и 
којем су сви стари и сви модерни језици допринели 
понешто у грацији, енергији или у музици. Преко 
широког поља критике на које ступамо, многи су 
жетеоци прошли са својим срповима. Али је жетва 
тако богата да и немарни труд пабирчења може бити 
награђен читавим снопом. 

Најчуднија одлика Милтонове поезије јесте 
крајња удаљеност асоциација помоћу којих она утиче 
на читаоца. Њезини утисци произведени су, не то- 
лико оним што она изражава, колико оним што она 
сугерује; не толико идејама које непосредно при- 
води, колико идејама које су с њима у вези. Она 
електрише дух помоћу спроводника. Човек са нај- 
мање маште може разумети Илшјаду. Омир не 
оставља избор њему, нити захтева какав труд од 
њега, већ узима све на себе, и износи слике у тако 
јасној светлости да је немогућно не видети их. Дело 
Милтоново не може бити схваћено нити се може 
уживати у њему ако дух читаоца не ради заједно 
са духом писца. Он не описује свршену слику, нити | 
свира за равнодушног слушаоца. Он скицира и 
оставља да други испуне спољне линије. Он даје 
главну ноту, и очекује да његови слушаоци доврше 
мелодију. 

Често слушамо о магичној моћи поезије. Овај 
израз обично не значи ништа, али, примењен на Мил- 
тонова дела, потпуно је тачан. Његова поезија утиче 
као каква чаролија. Њена вредност није у видљиву 
значењу већ у невидљивој моћи. Изгледа на први 
поглед да у његовим речима нема ничега више него 
у осталим речима. Али су речи његове чаробне. Тек 
што су изговорене а прошлост је садашњост и да- 
њина близу. Нови облици лепоте подижу се на ви- 

дело, а сви гробови успомена враћају своје мртве. 
Промените састав реченице; метните један синоним 
на место другог, и сав је утисак уништен. Чаролија 
губи своју моћ; и онај који би њоме хтео призивати 
духове нашао би се у истој забуни као Касим из 
Хиљаду и Једне Ноћи, када је стајао вичући, „Пше- 
нице! отвори се“, „Ражи! отвори се“ пред вратима, 
која су се отварала једно на глас, „Сезаме, отвори 
се“. Савршен неуспех Драјденов кад је покушао да 
преведе на свој стих неке делове Изгубљеног Раја 
јесте јасан доказ за ово. 

У прилог овим примедбама можемо додати да 
су мало који делови Милтонове поезије више по- 
знати или више понављани него они који су мало 
шта више него спискови имена. Она нису увек ни 
подеснија ни мелодичнија него друга имена. Али су 
она чаробна имена. Свако од њих јесте први беочуг 
у дугом ланцу асоциационих идеја. Као завичај нашег 
детињства кад га походимо у зрелом добу, као каква 
песма наше домовине кад је чујемо у туђој земљи, 
она чине утисак независан од њихове унутрашње 
вредности. Једно нас преноси назад у даљне периоде 
историје. Друго нас преноси међу нове призоре и 
обичаје далеких предела. Треће дочарава све миле 
школске успомене детињства, учионицу, латинску 
граматику, распуст и награде. Четврто доводи пред 
нас сјајне слике витешких романа, венцима окићене 
арене, украшена склоништа, чудне девизе, шуме пуне 
духова, очаране градине, јуначка дела заљубљених 
витезова, и осмехе ослобођених принцеза. 

Ни у једном Милтонову делу није срећније раз- 
вијен њему својствен начин него у Алегру и Пенсе- 
розу. Немогућно је замислити да језични механизам 
може бити доведен до вишег ступња савршенства. 
Ове се песме разликују од осталих, као што се 
ружин етар разликује од обичне ружине воде, чиста 
есенција од разблажене мешавине. Оне нису у ствари 
толико песме колико збирка алузија, а од сваке од 
њих читалац треба да направи једну песму за себе. 
Сваки епитет јесте грађа за једну строфу. 

Комус и Самсон Агонист јесу дела која, и ако 
врло различна по вредности, имају многе заједничке 
особине. Обадва су лирске песме у облику драме. 
Можда нема две битно различније врсте састава него 
што су драма и ода. Задатак је драматичара да се 
што више уклони из вида, и да остави видне само 
своје карактере. Чим уметник покаже своје личне 
осећаје, илузија је развејана. Утисак је исто тако 
непријатан као утисак који на позорници производи 
глас шаптача или појава момка што мења кортине. 
С тога су Бајронове трагедије имале најмање успеха. 
Оне личе на оне слике које је измислио дечји при- 
јатељ Г. Њубери, код којих једна једина покретна 
глава иде редом на двадесет разних тела, тако да 
исто лице гледа на нас редом у униформи гардисте, 
судиској тоги, и просјачким ритама. У сваком ка- 
рактеру, патриота и тирана, оних који мрзе и љубе, 
одмах се виде презриви осмеси и намрштене обрве 
Чајлд Харолдове (Бајронове). Али ови примери его- 
тизма, кобни за драму, јесу животни дух оде. У њој 
се лирски песник, без резерве, може предати своме 
личном узбуђењу. 

Многи велики човек покушао је да изведе неку 
врсту спајања међу овим непријатељским елементима, 
али ниједан није потпуно успео. Грчка драма, по 
чијем је угледу био писан Самсон, развила се из 
оде. Диалог је био изведен из хора, и следствено 
позајмио је његов карактер. Геније највећег атин- 
ског драматичара био се удружио са околностима 
под којима се трагедија први пут појавила. Есхило 
је био срцем и духом лирски песник. У ' његовом 
добу Грчка је имала много више саобраћаја са Исто- 
ком него у доба Омирово; али још није била до- 
стигла ону надмоћност у рату, науци, и уметностима 
која је доцније нараштаје наводила да с презрењем 
гледају на Азијате. Из Херодотових причања излази 
да су они још гледали, са поштовањем ученика, на 
Египат и Асирију. У том времену, природно је што 
је грчка литература обојена источњачким стилом. 
И тај стил, по нашем мишљењу, види се у делима 

Пиндара и Есхила. Последњи нас често подсећа на 
јеврејске писце. Књига о Јову доиста, по начину 
изражавања и саставу, има много сличности са по- 
неком од његових драма. Посматрана као драме, 
његова су дела апсурдна; посматрана као хорови, 
она су изнад сваке хвале. Ако, на пример, расма- 
трамо поздрав Клитемнестре Агамемнону при ње- 
гову повратку, или опис седам аргивских поглавица, 
по начелима драматских дела, ми ћемо их намах 
одбацити као чудовишна. Али ако заборавимо на 
карактере, и мислимо само на поезију, сагласићемо 
се да никад нису била надмашена по јачини и ве- 
личанствености. Софокло је начинио грчку драму 
толико драматичном колико је то било могућно 
према њезину првобитном облику. Његови ликови 
људи имају неку врсту сличности; али то није слич- 
ност слике на платну већ сличност нискога рељефа. 
Они личе, али не производе илузију. Еврипид је 
покушао да реформу даље изведе. Али тај задатак 
је био изван његових сила, може бити изнад сва- 
чије моћи. Уместо да поправи оно што је рђаво, он 
је разорио оно што је било одлично. Он је заменио 
сељачке штуле са штакама богаља — лепе оде са 
рђавим проповедима. 

Познато је да је Милтон ценио Еврипида веома 
високо, много више него што Еврипид, по нашем 
мишљењу, заслужује. Доиста дивљење које наши 
суплеменици указују „тужном псснику Електре“ под- 
сећа нас на дивну краљицу вилинстана кад љуби 
дугачке уши Ботомове. Свакако, нема сумње да је 
ово поштовање Атињанина, заслужено или не, било 
кобно за Самсона Агонисйа. Да се Милтон угледао 
на Есхила, он би се предао лирском надахнућу, и 
излио у њему сва блага свога духа, не поклањајући 
ниједну мисао оним драмским особинама које је 
било немогућно одржати због саме природе пред- 
мета. У покушају да помири ствари по природи не- 
помирљиве он је промашио, као што би промашио 
сваки други. Ми се можемо изједначити са каракте- 
рима само у доброј драми, можемо се изједначити са 
песником само у доброј оди. Смешани састави, као ки- 

селина 'помешана са базом, неутралишу једно друго. 
Ми нисмо никако неосетљиви наспрам вредности 
овог славног дела, због озбиљног достојанства у 
стилу, грациозне и тужне величанствености у по- 
четном говору, или због дивље и сурове мелодије 
која тако потреса у хорским местима. Али мислимо, 
и то исказујемо, да је то најслабији рад Милтонова 
генија. 

Комус је састављен по угледу на италијанску 
маскерату као што је Самсон по угледу на грчку 
трагедију. То је извесно најплеменитије дело такве 
врсте на свима језицима. Оно је толико боље од 
Верне Пасширке колико је ова боља од Аминше, 
или колико је Аминша бољи од Верног Пасшира. 
Срећом по Милтона овде није било никаква Еври- 
пида да га заведе. Он је разумевао и волео књи- 
жевност савремене Италије. Али наспрам ње није 
осећао исто поштовање као наспрам остатака атин- 
ске и римске поезије, освећене толиким узвишеним 
и драгоценим успоменама. Шта више, погрешке ње- 
гових италијанских претходника биле су такве при- 
роде да је његов дух спрам њих осећао смртну од- 
вратност. Он је могао прећи на отворен стил, који 
пут и на слободан стил; али је лажни сјај смртно 
мрзео. Његова Муза није замерала чађаву оделу, 
али се гадила на утанчаност Гваринијеву, тако исто 
лажну и гнусну као рите димничара на дан првог 
маја. Који год украс он метне, тај је од масивна 
злата, не само да засени очи већ и да издржи 03- 
биљну пробу у ватри. 

У Комусу Милтон је пазио на отменост коју 
је занемарио доцније у Самсону. Своју маскерату 
начинио је онакву каква и треба да је, битно лирску, 
а драмску само по изгледу. Није предузео узалудну 
борбу противу мане која је у природи ове врсте са- 
става; и стога је успео свуда где год је било(мо- 
гућно успети. Говори треба да буду читани као ве- 
личанствени монолози; и онај који их чита тако биће 
очаран њиховом речитошћу, узвишеношћу и њихо- 


вом музиком. Уметање диалога налаже писцу да се 

о РРРУНе и ми 


· обузда и прекида илузију читаоца. Најлепши су они 


пасажи који су лирски и по духу и по облику. „Ја 
бих много препоручио“, — вели одлични Сер Хенри 
Вотон у једноме писму Милтону, — „трагични део 
кад ме лирски у вашим песмама и одама не би 
усхићавао неком врстом дорске нежности, чему, 
морам вам отворено признати, нисам наишао ничега 
једнакога у нашем језику“. Критика је била тачна. 
Само онда кад Милтон умакне канџама диалога, 
кад се ослободи труда да сједини два противна 
стила, кад се без резерве преда и занесе у свој 
хорски чар, тада превазиђе и себе сама. Тада, као 
и његов властити добри Геније, излетевши из сво- 
јега земаљскога облика и Тирзове шуме, он се уз- 
дигне у небесну слободу и лепоту; изгледа да у 
заносу узвикује 


Већ је крај сад раду мом, 
Сад у лет ил' сад у трк; 


могу да оставим земљу, да се винем изнад облака, 
да се купам у рајској роси дуге, и да удишем бал- 
самне мирисе нара и цимета, које мирисни ветрови 
зефира разносе кроз кедрове алеје Хесперида. 
„Ми бисмо радо учинили неколико примедаба 
на мале спевове Милтонове. Још радије бисмо ушли 
у детаљније испитивање дивнога спева /7овраћенога 
Раја, који је, доста чудновато, једва помињан, изузев 
као пример заслепљености родитељске љубави коју 
књижевници осећају спрам својих духовних дела. При- 
знајемо да се Милтон варао што је овај спев, ма како 
да је одличан, више ценио него Изгубљени Рај. Али 
ми смо убеђени да надмоћност Изгубљеног Раја над 
Повраћеним Рајем није ништа очевиднија него што 
је надмоћност /7овраћенога Раја над свима спево- 
вима који су доцније угледали света. Постављене 


· границе не допуштају нам да се на томе дуже за- 


држимо. Ми се журимо да доспемо до оног изван- 
редног дела које је општим гласањем критичара 


стављено међу најузвишеније саставе људске. 

Једини спев модернога доба који се може по- 
редити са Изгубљеним Рајем јесте Божанска Ко- 
медија. Предмет Милтонов, у неколико. сличан је 
предмету Дантеову; али гаје он обрадио на сасвим 
другојачији начин. Не можемо, мислимо, боље изра- 
зити своје мишљење о нашем великом песнику него 
поредећи га са оцем тосканске књижевности. 

Милтонова поезија разликује се од Дантеове, 
као што се мисирски јероглифи разликују од мекси- 
канске азбуке у сликама. Слике које је Данте упо- 
требио говоре саме за себе; оне представљају оно 
што су. Милтонове слике имају значење које често 
разумеју само посвећени. Њихова вредност мање 
зависи од онога што оне представљају, него од 
онога што из далека наговешћују. Ма како чудне, 
ма како незграпне да су појаве које Данте преду- 
зима да опише, он се никад не устеже пред описом 
њиховим. Он нам даје облик, боје, звук, мирис, укус; 
он их броји; он им мери величину. Његове слике 
јесу слике путника. Различно од слика у других 
песника а нарочито од Милтонових, оне су уведене 
просто, као по дужности; не ради лепоте предмета 
из којих су извучене; не ради украса који оне могу 
дати спеву; већ једино да би изразиле пишчево 
мишљење читаоцу исто тако јасно као што је њему. 
Рушевине бездне које воде од шестог од седмог 
круга у паклу равне су рушевинама стена које су 
наваљане у Адиџ на југу од Трента. Слапови Фле- 
гетона јесу као водопад Акве Кете код бенедик- 
тинског манастира. Место где су јеретици затворени 
у ватреним гробовима слично је пространоме гробљу 
код Арла. 

Сада поредимо тачне детаље Дантеове са ма- 
гленим приликама Милтоновим. Навешћемо неколико 
примера. Енглески песник није ни помишљао да мери 
Сатану. Он нам само даје нејасну идеју о огромном 
телу. На једном месту спева ђаво лежи испружен 
огроман по дужини, вијући се за многу миљу, раван 
величином земљородним непријатељима Зевсовим, 
или морском чудовишту од кога морнар мисли да 

је острво. Кад се спрема да удари на анђела чувара, 
он стоји као Тенерифа или Атлас: његов стас до- 
пире до неба. Поредите са овим описом редове ко- 
јима је Данте описао дивовску авет Нимродову. 
„Његово лице изгледаше ми тако дуго и широко 
као кугла Св. Петра у Риму; остали делови тела 
били су у тој размери; тако да греда која га је 
заклањала доле од појаса, ипак га је остављала то- 
лико видна да би високи Германи узалуд покуша- 
вали да достигну његове косе“. Ми смо свесни да 
овим нашим преводом нисмо одали правду чудном 
стилу флоретинскога песника. Али како немамо при 
руци превод Г. Карија, то ће и наш, ма колико не- 
савршени, превод бити довољан да објасни наше 
МИСЛИ. 

Још једном, поредите болницу у једанаестој 
књизи Изгубљенога Раја са последњим кругом му- 
чења у Дантеу. Милтон избегава досадне детаље, 
и прибегава нејасним али величанственим и стра- 
ховитим сликама маште. Очајање јури са места 
на место да би се ругало бедницима који га оче- 
кују, Смрт управља своју стрелу на њих, али, у пр- 
кос преклињању, она оклева да је отпусти. Шта 
вели Данте? „Ту беше такво јечање, као кад би 
сви болесници који, од јула до септембра, леже у 
болницама Валдикиане, и из тосканских баруштина 
и из Сардиније били заједно скупљени у један обор; 
а такав смрац излажаше отуда као што излази од 
распаднутих лешина“. 

Ми нећемо узети на себе незахвалну улогу да 
решимо који је бољи од два писца. Сваки на своме 
властитом пољу несравњен је; а и један и други 
мудро су или срећно изабрали предмет подесан да 
развију свој особени дар до крајње границе. Б0- 
жанска Комедија јесте лична прича. Данте је својим 
очима гледао и својим ушима слушао оно што при- 
поведа. Он је баш онај човек који је чуо духове у 
мукама како призивају другу смрт, који је читао 
мрачна слова на капији иза које нема више наде, 
који је сакрио своје лице од ужаса Горгоне, који 

је утекао од кука и кључале смоле Барбариче и 
Драгињаца. Он је својим властитим рукама опипао 
маљаве кукове Луциферове. Његове су се ноге пу- 
жале уз брег испаштања. На његово је чело ставио 
свој знак чистилишни анђео. Читалац би одбацио 
такву причу са одвратношћу неверовања, ако не би 
била казана са најозбиљнијим изгледом истине; са 
присебношћу и у самим ужасима, са највећом тач- 
ношћу и изобиљем детаља. Милтоново излагање раз- 
ликује се од Дантеова, као што се разликују аван- 
туре Амадисове од догађаја Гуливерових. Писац 
Амадиса начинио би своју књигу смешном да је унео 
у њу ону тачност појединости које дају такав чар 
Свифтову делу: бродарска посматрања, извештачену 
нежност имена, званичне документе исписане на дуго 
и широко, и сва безначајна оговарања и скандале 
на двору, који немају извор ни у чему, и не теже 
ка ичему. Ми се не бунимо кад нам се каже како 
је неки човек који је живео нико не зна кад, видео 
многа чудна лица, и ми се ласно предајемо илузији 
романа. Али кад нам Лемуел Гуливер, видар из Ро- 
терхајта, прича о кепецима и дивовима, о острвима 
која лете и коњима који филозофишу, он једино 
тим детаљним појединостима може за који тренутак 
да произведе илузију у нашем уображењу. 

Од свих песника који су у своја дела увели 
радње натприродних бића, Милтон је најбоље успео. 
У том погледу Данте извесно изостаје иза њега; и 
како је то тачка о којој је било исказано много 
брзих и погрешних мишљења, осећамо се позвани 
да се на њој задржимо мало дуже. Најкобнија по- 
грешка коју песник може учинити при удешавању 
своје машинерије јесте сувишно филозофисање. Мил- 
тон је био критикован што је духовима приписао 
многе радње за које су духови неспособни. Али та 
замерка, ма да су је одобрила славна имена, има своје 
порекло, слободни смо рећи, у дубокоме непозна- 
вању песничке уметности. 

Шта је дух? Шта је наша душа, део духа са 
којим смо најбоље познати? Ми посматрамо извесне 

појаве. Ми их не можемо да објаснимо материалним 
узроцима. Отуда закључујемо да постоји нешто што 
није материално. Али о том нечему ми немамо ни 
појма. Ми га можемо одредити једино негативно. О 
томе можеме размишљати само у символима. Ми 
имамо реч, али немамо представе о ствари; а пе- 
сник има посла са сликама а не са речима. Песник 
употребљава у ствари речи; али оне су оруђе ње- 
гове уметности а не њезин циљ. Оне су материал 
који он има да распореди на начин да произведе 
слику пред духовним очима. И ако оне нису тако 
распоређене, оне се могу назвати поезијом са то- 
лико исто права као што се крпа платна са ку- 
тијом боја може назвати сликом. 

Логичари могу размишљати о апстракцијама. 
Али велика маса човечанства хоће слике. Силна 
тежња гомила у свима временима и народима ка 
идолопоклонству не може се објаснити на други 
начин. Први становници Грчке, има се разлога за 
такво мишљење, обожавали су невидљиво божан- 
ство. Али потреба обожавања нечега одређенијег 
· створила је, за неколико столећа, безброј богова и 
богиња. Исто тако стари Персијанци мислили су да 
је безбожно представљати творца у људском облику. 
Па ипак и они пренеше на сунце оно обожавање, 
за које су у мислима држали да припада једино 
·" Највишем Духу. Историја Јевреја само је приповетка 
о сталној борби између чистог теизма, одржаваног 
најстраховитијим освештањем, и чудне, слепе жеље 
за обожавањем каквог видљивог, опипљивог пред- 
мета. Може бити да ниједан други узрок, коме је 
Гибон! приписао брзину којом се хришћанство ра- 
ширило у свету, није био моћнији од овога осећаја 
док је јудаизам једва задобио кога новога побор- 
ника. Бог, нестворени, умом недостижни, невидљиви, 
имао је мало обожавалаца. Филозоф се може ди- 
вити једном тако узвишеном појму; али се гомила 
окретала са гнушањем од речи које нису представ- 
љале никакву слику њеноме духу. 


1! Гибон, познати енглески историк 19 века. Пр. 


ож 

Само пред божанством у људском облику, које КЕ 
је сишло међу људе, учествовало у њиховим бо- | 
лима, одмарало се на њиховим грудима, плакало над 
људским гробовима, спавало у јаслима, чија је крв З 
лопила са крста, срушене су у прашину заблуде Сии ~ 
нагоге, и сумње Академије, и понос пагата, и се- | 
кире ликтора, и мачеви тридесет легиона. Чим је 
хришћанство довршило своју победу, принцип који 
га је помагао почео је да га квари. Оно постаде 
ново паганство. Свеци заштитници узеше улогу до- 
маћих богова. Св. Ђорђе заузе Марсово место. Св. 
Никола утешио је морепловце због губитка Кастора 
и Полукса. Богородица и Св. Цецилија дођоше на 
место Венере и Муза. Чар пола и љупкости беше 
поново сједињен са небеским достојанством, а по- 
штовање витештва беше нераздвојно'од поштовања 
вере. Реформатори су често устајали против тих 
осећаја; али увек само са привидним и делимичним 
успехом. Људи који су уништили иконе у црквама, 
нису их могли уништити у својим духовима. Не би 
било тешко доказати да исто правило важи и у по- 
литици. Учења морају прво бити оваплоћена пре 
него силно узбуде јавно мишљење. Гомила се лакше 
заинтересује и за најнезнатнију залогу, или и за нај- 
незначајније име, него за најважније начело. 
По томе ми закључујемо да ће сваки песник, 
који хоће да изведе ту метафизичку тачност, чији 
се недостатак замера Милтону, морати претрпети 
сраман пораз. Свакако постоји и друга крајност, 
која се, и ако није тако опасна, ипак мора избега- 
вати. Имагинација људи подлежи контроли њихових 
мисли. Најуметнија вештина песничког сликања неће 
произвести никакву илузију, кад је она примењена 
да представи оно што се на први поглед види да 
је непомирљиво и апсурдно. Милтон је писао у добу 


филозофском и теолошком. Морао је дакле пазити | 
да не повреди разум читалаца, што би могло ода- 4 
гнати чаролију, коју је он хтео да набаци на њихово 6 


уображење. То је истинито објашњење за нејасност и Ў 
недоследност због којих му се замерало. Др. Џонсон | 

признавао је да је апсолутно потребно да духови 
имају материалне облике. „Али“, вели даље, „тре- 
бало је да песник очува доследност свога система 
уклањајући нематериалност испред очију, и да на- 
веде читаоца да је избаци из својих мисли.“ Ласно 
је то рећи; али шта онда ако Милтон не би могао да 
наведе читаоце да избаце нематериалност из својих 
мисли? Шта онда ако је противно мишљење тако 
укорењено у духу да не оставља места ни оном 
полуверовању које песник захтева 2 А то је био случај 
овде. Песнику је било немогућно изабрати било ма- 
териални било нематериални систем. С тога је он 
остао на спорноме земљишту. Сву је „шкакљивост“ 
питања оставио. Нема сумње да је тиме навукао на 
себе прекор недоследности. Али, и ако филозофски 
нема право, ми мислимо да је с песничког гледишта 
био у праву. Тај задатак, који би сваки други писац 
нашао нерешив, био је лак за њега. Особена умет- 
ност којом је он располагао, да саопшти своје ми- 
шљење околишећи, кроз читав ред асоцираних идеја, 
и наглашавајући више него што је исказао, дала му 
је могућност да прикрије оне непомирљивости које 
није могао избећи. 

Поезија која се односи на бића другога света 
треба да је у исто доба тајанствена и живописна. 
Таква је Милтонова. Дантеова је живописнија више 
свега што је написано. Њезини утисци јесу као они 
које производи кичица или длето. Али она је жи- 


_вописна са искључењем сваке тајанствености. Та је 


погрешка на свом месту, она је нераздвојна од 
плана Дантеова епа, који је, као што смо споме- 
нули, захтевао крајњу тачност у описима. Ипак је 
то мана. Натприродне силе изазивају известан ин- 
терес, али то није интерес својствен тим натпри- 
родним силама. Ми осећамо да можемо говорити с 
аветима и ђаволима без икаква узбуђења од надзе- 
маљског страха. Ми им можемо, као Дон Хуан, по- 
нудити да вечерају, и јести мирно у њихову друштву. 
Дантеови анђели јесу честити људи са крилима. Ње- 
гови ђаволи јесу одвратни, гнусни џелати. Његови 

мртваци јесу живи људи у чудним положајима. С 
правом се цени призор који се збива између песника 
и Фаринате. Ипак, Фарината у пламеном гробу је 
само оно што би била Фарината на аушо-да-фе. Ништа 
не може бити дирљивије него прво виђење Дантеа 
и Беатриче. Ипак шта је оно већ љубавни женини 
прекори, са благим и строгим лицем, драгану коме 
је захвална за љубав, али чије пороке куди? Осе- 
ћања којима ово место даје свој чар, пристају исто 
тако добро улицама флорентинским као врху брега 
чистилишног. 

Милтонови духови нису налик на духове ни- 
којег другог писца. Нарочито његови ђаволи јесу 
чудновата створења. Они нису метафизичке апстрак- 
ције. Они нису неваљали људи. Они нису гнусне 
животиње. Они немају рогове, нити су фантасмагорије 
Таса и Клопштока. Они имају доста заједничког са 
људском природом, те су разумљиви људима. Њи- 
хови су карактери, као и њихови облици, означени 
извесном нејасном сличношћу са људима, али пре- 
терани до дивовских размера, и застрвени маглом 
тајанствености. 

Можда богови и демони Есхилови највише 
личе на анђеле и ђаволе Милтонове. Атињанинов 
стил имао је, као што смо рекли, источњачки ка- 
рактер; и иста се особина примећује у његовој ми- 
тологији. У њој нема ни трага од оне љупкости и 
лакоће коју у опште налазимо код грчких празнове- 
рица.Све је сурово, варварско и колосално. Есхилове 
легенде изгледа да су мање у сагласности са мирисним 
луговима и белим храмовима у којима његови са- 
племеници одаваху своју пошту богу светлости и 
богињи жеља, него са оним огромним и незграпним 
лавиринтима од вечитога гранита у којима је Мисир 
чувао свога тајанственог Озириса, или у којима се 
Хиндустан још и данас клања својим седмоглавим 
идолима. Његови су најмилији богови — богови 
старијег поколења, синови неба и земље, дивовски 
Титани и неумољиве Фурије, с којима кад се упо- 
реди Јупитер, само је изданак и скоројевић. Прво 

место међу његовим створењима заузима Прометеј, 
пола демон, пола спасилац, пријатељ људи, мрачни 
и нсумољиви противник неба. Прометеј, нема сумње, 
личи јако на Милтонова Сатану. Код обојице видимо 
исту мржњу на стегу, исту жестину и исту непобедну 
охолост. У оба карактера такође се, и ако у раз- 
личној мери, налази и нека врста великодушних 
осећања. Прометеј једва да је нешто изнад људи. 
Он и сувише говори о својим ланцима и мукама; 
он је нешто и сувише поништен и узбуђен. Његова 
одлука изгледа да проистиче из знања које има, да 
је у његовим рукама судбина његових мучилаца, и 
да ће зацело доћи дан његова ослобођења. Али је 
Сатана створ другога света. Моћ његове духовне 
природе побеђује и најсилније болове. Међу мукама 
које се не могу појмити без ужаса, он размишља, 
одлучује и извршује. У пркос мачу Михаилову, грому 
Јеховину, у пркос пламеном језеру, и ватреној по- 
љани од чврстога огња, у пркос очекивању вечне 
и наизменичне беде, његов дух остаје непоколебан, 
ослањајући се на своју урођену моћ, не тражи по- 
моћи ни од чега са стране, па чак и саму наду од- 
бацује. 

Враћајући се на упоређивање које смо преду- 
зели између Дантеа и Милтона, додајемо да је по- 
езија ове двојице великана узела у великом степену 
карактере својих дела од њихових моралних осо- 
бина. Они нису били еготисте. Они ретко кад намећу 
своју идиосинкразију својим читаоцима. Они немају 
ничега заједничког са модерним просјацима славе, 
који, излагањем своје умне голотиње и беде, измаме 
осећаје сажаљења од неискусних. Ипак је тешко 
именовати друга два писца чија су дела била пот- 
пуније, и ако ненамерно, прожета и обојена њиховим 
личним осећањима. 

Милтонов карактер особито се одликовао узви- 
шеношћу духа; Дантеов, јачином осећања. У сваком 
реду Божанске Комедије видимо грчину која је 
произведена борбом поноса са бедом. Можда нема 
ниједног дела у свету које је тако дубоко и је- 

днолико тужно. Дантеова меланхолија није била 
ћудљивост уображења. Она није била, у колико се 
да судити из ове даљине времена, производ спо- 
љашњих околности. Она је била у унутрашњости. 
Ни љубав, ни слава, ни земне борбе, ни небеска 
нада нису је могли разагнати. Сваку утеху и свако 
задовољство она је преобраћала у своју природу. 
Она је била налик на шкодљиво сардинско зем- 
љиште чија се грчина, кажу, осећа и у самоме ње- 
гову меду. Његов је дух био, по узвишеним ре- 
чима јеврејског песника, „земља мрака, као и сами 
мрак, а где је светлост беше као мрак“. Тама ње- 
гове душе оцрњује све људске страсти, и све лице 
природе, и својом мрачном бојом замрачује рајско 
цвеће и славу вечнога престола. Сваки је његов 
лик чудно карактеристичан. Нико не може гледати 
на те црте, племените и у самој суровости, тамне 
боре на челу, луталачки и бони поглед очију, тужну 
и презриву кривину усана, и сумњати да су то црте 
човека и сувише поносита и сувише осетљива, те 
да би могао бити срећан. 

Милтон, као и Данте, био је државник и љу- 
бавник; као и Данте био је несрећан у љубави и 
славољубљу. Он је надживео своје здравље и свој 
вид, удобности свога дома и моћ своје странке. Неки 
од великих људи, који су га одликовали при ње- 
гову ступању у живот, били су пали под ударима 
наступелих зала; неки су однели собом у стране 
пределе несавладљиву мржњу наспрам угњетавања; 
неки су испаштали у тамницама; а неки су својом 
крвљу попрскали губилиште. Плаћена и развратна 
пискарала, са толико дара колико је довољно да 
обуку мисли ласкаваца у стил телала, била су сада 
љубимци владаоца и публике. То је била одвратна 
клика која се ни са чим не може згодније упоредити 
него са гомилом у Комусу, са незграпним чудо- 
виштима, пола животињама пола људима, пијаним 
од вина, надувеним од прождирања и љуљајући се 
у срамним играма. Међу њима беше она дивна 


муза, као чедна госпођа из маскерате, узвишена, 

неукаљана, и ведра, на коју је гунђала, прстом 
показивала и плазила се цела поворка сатира и 
демона. Ако би се клонулост и грчина могле икада 
извинити код човека, оне би се могле извинити код 
Милтона. Али јачина његова духа победила је све 
невоље. Ни слепоћа, ни ревматизам, ни старост, ни 
немаштина, ни домаће жалости, ни политичка разо- 
чарења, ни злоупотребе, ни гоњења, ни заборав, нису 
помутили његову сталну и узвишену трпљивост. Ње- 
гова веселост није била велика, али је била подје- 
днака. Његов је темпераменат био озбиљан, можда 
строг; али његов темпераменат никад није постао 
мрачан или досадан под упливом патњи. Онакав 
какав је био, у очи великих догађаја, кад се вратио 
са свога путовања, одликован књижевном похвалом, 
и горећи патриотским надама, такав је остао и онда 
кад се, искусив сваку беду, којима је подложна наша 
природа, стар, сиромах, слеп и гоњен, повукао у 


своју колебу да умре. 


Стога, и ако је писао Изгубљени Рај у добу 


_ када слике лепоте и љупкости обично почињу да 


бледе, чак и у оним духовима из којих нису биле 
изгнане страхом и разочарењем, он га је украсио 
свим оним што је најљупкије и препуно милине у 
физичком и моралном свету. Ни Теокрит, ни Ари- 
осто нису имали тањи ни здравији осећај допадљи- 
вости код страних предмета, нити су више волели 
да раскошно расипају цвеће и сунчеве зраке, сла- 
вујеве песме, сокове летњих плодова, и хладовину 
осенчених извора. Његов појам љубави садржи у 
себи све милине источњачких харема, сву галантерију 


витешких мегдана и сву чистоту и мирну чежњу 


енглеских огњишта. Његова поезија подсећа нас на 
дивоте алписких призора. Руже и мирте цветају не- 
замрзнуте на ивици снежних глечера. 

Трагови особености Милтонова карактера могу 
бити нађени у сваком његову делу, али се највидније 
истичу у Сонешима. Те значајне песме биле су под- 
цењене од стране критичара који нису разумели 
њихову природу. ХОни немају жаоку епиграма. Они 

немају духовитост мисли као у Филикаји, нити чврсту 
и сјајну углађеност Петраркина стила. Они су прости, 
али величанствени спомени песникових осећања, исто 
тако мало опремљени за туђе очи као што би био 
његов дневник. Победа, изненадни напад на град, тре- 
нутни наступ клонулости или одушевљења, подсмех 
избачен противу какве његове књиге, сан који му 
је за који тренут повраћао красно лице над којим 
се гроб за навек склопио, изазивали су га на мисли 
које су без напора узимале облик стихова. Јединство 
осећања и строгост стила који одликују ове мале 
саставе, подсећају нас на грчку антологију, или још 
више на збирку енглеских песама за литургију. Уз- 
вишени еп о погиби на Пиедмонту само је збирка 
стихова. 

Сонети су више или мање значајни, у колико је 
околност у којој су створени више или мање инте- 
ресантна. Али су, готово без изузетка, оплемењени 
ведрином и величином духа коме не знамо где да 
нађемо равна. Било би доиста једва упутно извла- 
чити ма какав одлучан закључак о карактеру писца 
по местима непосредно личним. Али особине које 
смо приписали Милтону, и ако су можда највише 
видне у оним делима која говоре о његовим личним 
осећањима, могу се распознати на свакој страни, и 
оне дају свима његовим делима, прози и поезији, 
на енглеском, латинском и италијанском, јаку поро- 
дичну сличност. 

Његов јаван живот био је онакав као што је 
било очекивати од човека са тако узвишеним духом, 
и тако силним умом. Он је живео у једној од нај- 
значајнијих ера људске историје, у самој кризи ве- 
лике битке између Ормузда и Аримана, слободе и 
деспотизма, разума и заблуде. Тај велики бој није 
био бијен у корист једног јединог нараштаја, једне 
једине земље. Судбина човечанства лежала је на 
истој страни теразија где и слобода енглеског на- 
рода. Тада су први пут проглашена она велика на- 
чела која су доцније прокрчила себи пута у америчке 
шуме, која су подигла Грчку из ропства и понижења 

од две хиљаде година, и која су с краја на крај 
Европе запалила неугасну буктињу у срцима по- 
тлачених, и ослабила колено угњетача необичним 
страхом. 

Милтон је био најоданији и најречитији борац 
пером за та начела која су се тада борила за свој 
детињски живот. Није потребно рећи колико се ми 
дивимо његову јавном делању. Али ми не можемо 
варати сами себе да још велики део његових суна- 
родника мисли да се оно не да оправдати. Грађански 
рат, доиста, био је више расматран, а мање схваћен 
него икоји други догађај у енглеској историји. При- 
јатељи слободе радили су под неповољним окол- 
ностима на које се тако горко тужи лав из басне. 
И ако су они били победиоци, њихови непријатељи 
били су сликари. Као целина, Раундхеди су учи- 
нили све да униште и понизе књижевност; и књи- 
жевност је била ипак уз њих, као што вазда и јесте 
уз своје непријатеље. Најбоља књига која је на њи- 
ховој страни у овом питању јесте красно припове- 
дање Г-ђе Хачинсон. Мејева Историја Парламенша 
добра је али она се прекида у најинтересантнијем 
тренутку борбе. Дело Ладло-а је будаласто и напра- 
сито ; и већина доцнијих писаца који су бранили исту 
ствар, као Олдмиксон и Катарина Меколи, одлико- 
вали су се, најблаже да речемо, више ревношћу него 
искреношћу и вештином. С друге стране, најприз- 
натија и најпопуларнија историска дела на нашем 
језику била су Кларендонова и Хјумова. Прва су не 
само добро написана и пуна драгоцених података, 
већ имају шта више изглед достојанствености и искре- 
ности, те је читалац готов да поштује и заблуде и 
погрешке којима изобилују. Хјум, по чијим засе- 
њивим излагањима велика маса читалачке публике 
још и данас образује своје мишљење, мрзео је ре- 
лигију тако силно да је омрзео слободу зато што је 
била удружена са вером, и бранио је тиранију са 
адвокатском вештином, узимајући на себе изглед 
непристрасног судије. 

Милтонов јавни рад мора бити одобрен и осу- 
ђен према томе како се узме народни отпор Карлу 
Првом као оправдан или кривичан. С тога се ми 
нећемо извињавати што ћемо посветити коју страну 
томе важноме питању. Наше разлагање неће бити 
на општем земљишту. Ми нећемо прибећи оним 
основним начелима из којих проистиче да свака 
влада има право на покорност поданика. Ми имамо 
право на ту заклоњену позицију, али ми ћемо је 
напустити. Ми смо у овом питању тако уверени у 
надмоћност да смо вољни следовати примеру хва- 
лисаве великодушности старих витезова, који су се 
заветовали да се боре без штита и челенке противу 
свију непријатеља и да тако допусте својим против- 
ницима да извуку користи од ветра и сунца. Ми 
ћемо узети голо уставно питање. Ми исповедамо 
уверење да сви они разлози који се могу навести у 
корист Револуције од 1688, могу се навести са истом 
снагом у корист тако зване Велике Буне. 

Само у једном погледу држимо да би ватрени 
поштоваоци Карлови могли рећи да је он био бољи 
владалац од свога сина. Он није био, по имену, ка- 
толик, велимо по имену само, јер обојица, и Карло 
и његов најамник Лод, и ако су се одрекли не- 
виних знакова католицизма, задржали су све ње- 
гове најгоре пороке: потпуно покоравање разума 
ауторитету, млако претпостављање облика суштини, 
детињску страст за маскараде, идолопоклоничко по- 
штовање свештеничког чина, и изнад свега неумо- 
љиву нетолеранцију. Свакако то ћемо оставити из 
вида. Признаћемо да је Карло био добар проте- 
стант; али велимо да његов протестантизам не прави 
ни најмању разлику између његова случаја и слу- 
чаја Јакова. Начела Револуције била су често грубо 
и рђаво представљена, али никад горе него у току 
ове године. Има извесна класа људи која, и ако 
исповеда да високо цени велика имена и велика 


дела прошлих времена, увек гледа на њих само у 


намери да у њима нађе оправдања за садашње зло- 
употребе. У сваком великом примеру они остављају 


“ 

оно што је битно и узимају оно што је споредно: 
они затварају очи пред оним што је добротворно, 
а излажу погледу публике оно што је за манисање. 
Ако, ма на ком делу каквог великог примера, има 
ма шта нездраво, те мушице то открију са непогре- 
шивим инстинктом, и устреме се на то са бесном на- 
сладом. Ако се какво добро постигне у пркос њима, 
они осећају, са својим родоначелником Сатаном, да 


Само то треба: оцрнити лепо, 
И од доброга начинити зло. 


Они су сасвим неосетљиви наспрам добра које 
је Енглеска поцрпла из Револуције. Прогонство ти- 
ранина, свечано признање народних права, слобода, 
безбедност, верска толеранција, ништа им није све 
то. Била је једна секта за коју се, из привремених 
узрока, мислило да је потребно држати је у шкрипцу. 
Један део државе био је тако несрећно постављен, 


"да је у оно доба његова беда била потребна нашој 


срећи, његово ропство нашој слободи. То су стране 
Револуције на које најрадије гледају политичари о 
којима говоримо, и које они не траже да покају већ 
да ослабе добро које је она произвела. Говорите 
им о Неапољу, Шпанији или Јужној Америци, они 
остају ватрени поборници учења о Божанском Праву 
које се сада вратило к нама као какав лопов из 
изгнанства преко мора под насловом легитимизма. 
Али ако поменете беду Ирске, тада је Виљем јунак. 
Тада су Сомерс и Шрусбери велики људи. Тада је 
Револуција славна епоха. Исти људи, који у овој 
земљи не пропуштају ниједну прилику а да не 
оживе она јадна јакобинска клеветања противу ви- 
говаца онога доба, чим пређу канал Св. Ђорђа, 
одмах почну да досађују са славном и бесмртном 
успоменом. Они се с правом могу похвалити да они 
не гледају на људе, већ на мере. Само нека је зло, 
они не маре од кога долази; од самовољнога Карла, 
или либералнога Виљема, Фердинанда Католика, или 

Фридриха Протестанта. У тим приликама њихови 
смртни противници могу се ослонити на њихову 
искрену причу. Смеле тврдње ових људи ушле суу 
главу великом делу публике да је Јаков Други био 
прогнан само зато што је био католик, и да је Ре- 
волуција била протестантска револуција. 

Али је извесно да није тако; нити може ико 
ко је стекао више историског знања о оним време- 
нима него што се налази у Голдсмитовим Изводима, 
веровати да принц Орански не би никад био по- 
зван с оне стране мора, да се Јаков држао својих 
верских убеђења не желећи да придобија приста- 
лице, или, кад је већ то желео, онда да се при 
томе задовољио својим уставним утицајем. Наши 
предци, претпостављамо, разумевали су своју ствар; 
и ако бисмо им могли веровати, њихово неприја- 
тељство није било намењено папству, већ тиранији. 
Они нису прогнали краља зато што је био католик, 
већ су искључили католике из краљевске околине 
зато што су држали да ласно бивају тирани. Раз- 
лог због кога су, у њиховој славној резолуцији, 
објавили да је престо упражњен био је „зато што 
је Јаков погазио све основне законе краљевства.“ 
Сваки човек, с тога, који одобрава Револуцију од 
1688 мора мислити да непоштовање основних за- 
кона од стране владаоца оправдава отпор. Питање 
је дакле: је ли Карло Први погазио основне законе 
Енглеске 2 

Нико не може одговорити на то негативно, ако 
не би огласио за лажне, не само све оптужбе про- 
тиву Карла од стране његових противника, већ и 
сведоџбе ватрених ројалиста, и исповести самога 
краља. Ако је дакле истинит бар и један историк 
ма које партије који је испричао догађаје ове вла- 
давине, владање Карлово, од ступања на престо па 
све до састанка Дугог Парламента, било је само 
сталан ред тираније и издаје. Нека они који одо- 
бравају Револуцију а осуђују Буну помену ма и 
један акт Јакова Другог коме се не би нашао раван 
у историји његова оца. Нека ставе прст бар на 

један једини члан у Признању Права, које су оба 
дома поднела Виљему и Марији, за који Карло није 
признао да га је погазио. Он је, по признању ње- 
гових пријатеља, узурповао власт законодавства, 
ударао намете без одобрења парламента, намештао 
чете на рачун народа на најнезаконитији и најдо. 
саднији начин. Није прошао ниједан сазив парла- 
мента без неуставних напада на слободу говора; 
право петиције било је грубо погажено; самовољне 
пресуде, огромне порезе, и неодговорна хапшења 
била су свакодневни предмет жалби. Ако овакви 
поступци не оправдају отпор, Револуција је била 
издајство; ако оправдају, онда је Велика Буна била 
похвално дело. 

Али, веле, зашто не употребити блаже мере? 
И пошто је краљ пристао на многе реформе, и 
одрекао се многих деспотских прерогатива, зашто 
је парламенат захтевао још више са опасношћу да 
се изазове грађански рат? Прирез за грађење бро- 


дова био је укинут. Звездани Савет био је укинут. 


Биле су предвиђене мере за често сазивање и сло- 


бодан рад парламента. Зашто не наставити рад на 


циљу опште признатом као добром, мирним и за- 
конитим средствима 2 Ми се поново враћамо на поре- 
ђење са Револуцијом. Зашто је Јаков био одагнан 
с престола? Он је такође био обећао да сазове 
слободан парламенат и да њему поднесе сва спорна 
питања. Ипак ми смо навикнути да хвалимо наше 
претке који су више волели револуцију, непризнато 
право наслеђа, династију странаца, двадесет година 
грађанског и заграничног рата, стајаћу војску, и 
државни дуг, него владу једног опробаног и иску- 
сног тиранина. Дуги Парламенат радио је по истим 
начелима, и заслужује исту хвалу. Они нису могли 
веровати краљу. Он је био истина одобрио спасо- 
носне законе, али је ли било јемства да их неће 
погазити? Он се одрекао деспотских прерогатива; 


али где је било сигурности да их неће понова узети? 


Народ је имао посла са човеком кога није могла 
везати никаква заклетва, човеком који је давао обе- 

ћања и газио их лака срца, са човеком који је 
сто пута заложио своју част, а ниједном је није 
искупио. 

%Овде, доиста, Дуги Парламенат стоји на чврш- 
ћем земљишту него Скупштина од 1688. Ниједно 
дело Јаковљево не може бити поређено са Карловим 
поступком наспрам Петиције Права. Дом Лордова и 
Доњи Дом подносе му закон у коме су означене 
уставне границе његове власти. Он оклева, избе- 
гава, најзад се погађа да дадне своју санкцију за 
пет новчаних накнада. Закон добија његову свечану 
потврду; накнаде буду изгласане; али чим је ти- 
ранин дануо душом, он се одједном врати само- 
вољним мерама, и гази све чланове закона за који 
је био плаћен да га потврди. 

1 Више од десет година народ је гледао права 

која су била његова по двоструком праву, давнаш- 
њим наслеђем и садашњом куповином, гажена не- 
верним краљем који их је санкционисао. Најзад 
околности примораше Карла да сазове други пар- 
ламенат; нашим предцима указа се нова прилика; 
је ли требало пропустити је као што су пропустили 
прву 2 Је ли опет требало успавати се са Је Ког !е 
оеш! 2 Је ли понова требало да дадну свој новац 
на залоге које су толико пута биле заложене а 
"никад неискупљенс? Је ли требало да ставе другу 
Петицију Права на подножје престола, да дадну 
нову раскошну помоћ за безначајну параду, и онда 
да се растану, док, после десет година преваре и 
угњетавања, њихов владалац не буде затражио нову 
помоћ, и поново је исплатио кривоклетством ? Они | 
су имали да бирају, или да верују тиранину, или 
да га победе. Ми мислимо да је њихов избор био 
мудар и племенит. 

Карлови браниоци, као и адвокати обичних 
зликоваца против којих постоје нагомилани оче- 
видни докази, обично избегавају сваку препирку о 
чињеницама, и задовољавају се позивањем на његов 
карактер. Он је имао толико личних врлина! А зар 
Јаков Други није имао никаквих личних врлини 

Је ли Оливер Кромвел, његов заклети непријатељ, 
био без личних врлина? А што су, најзад, биле те 
врлине Карлу приписане > Ревност за религију, ки- 


шта искренија него у његова сина, а тако исто пот- 


пуно слаба и плиткоумна, и неколико обичних до- 
маћих пристојности које половина надгробних плоча 
у Енглеској присвајају за оне који леже под њима. 
Добар отац! Красан муж! Довољно извињење за 
педесет година гоњења, тираније и лагања ! 

Ми га оптужујемо да је погазио своју заклетву 
при крунисању; а нама причају да је био веран 
брачном завету! Ми га оптужујемо да је предао 
свој народ немилосрдном мучењу најзатуцанијег и 
најокорелијег калуђера, а одбрана је да је он узео на 
крило свога малога сина и пољубио га! Ми му за- 
мерамо што је погазио чланове Петиције Права, 
пошто је, за добре новце, обећао да ће их пошто- 
вати ; а нама одговарају да је имао обичај да при- 
суствује молитви ујутру око шест часова. Таквим 
разлозима, заједно са његовим оделом у роду Ван- 
дајкових фигура, његовим лепим лицем и зашиље- 
ном брадом, има он највише да захвали за своју 
популарност код данашњег нараштаја. 

Што се нас тиче, ми не разумемо обичну фразу: 
добар човек ‘али рђав краљ. Исто тако могли бисмо 
појмити: добар човек, а неприродан отац, добар 
човек, а неверан пријатељ. Ми не можемо, испиту- 


јући карактер једног човека, изгубити из вида 


његово владање у најважнијем од свих људских од- 
носа; и ако га у томе односу нађемо да је био 
себичан, свиреп и варалица, ми ћемо бити слободни 
да га назовемо рђавим човеком при свем том што 
је био умерен за столом и што је редовно походио 
капелу. 

Не можемо а да не посветимо неколико речи 
предмету којим се радо баве Карлови браниоци. 
Ако је, веле они, владао рђаво, он је владао по 
примеру својих претходника. Ако је газио народне 
привилегије, то је с тога што оне нису биле тачно 


одређене. Нема ниједног његова дела у угњетавању 

а да се њему равно не нађе у аналима Тјудора. Ову 
тачку обрадио је Хјум вештином која не чини част 
једном историском делу, као што би била достојна 
дивљења у каквој дворској адреси. Одговор је кра- 
так, јасан и одлучан. Карло је признао Петицију 


Права. Он се био одрекао тиранске власти за коју. 


се вели да су је употребљавали његови претход- 
дници, и он се ње одрекао за новац. Он није био 
у праву да стави своје старинско потраживање на- 
супрот садашњем одрицању. 

Ови су разлози тако очевидни да може изгле- 
дати сувишно заустављати се на њима. Али они који 
су приметили колико су догађаји онога времена били 
рђаво представљени и рђаво схваћени, неће нам за- 
мерити што смо ствар јаско представили. У овој 
ствари најпростије представљање јесте најјаче. 

Непријатељи парламента ретко кад да узимају 
у претрес главне тачке питања. Они се задовоља- 
вају изношењем злочина и заблуда који се неизбежно 
догађају при народним устанцима. Они оплакују не- 
заслужену судбину Страфордову. Они куну беза- 
кона насиља војске. Они се смеју библиским име- 
нима проповедника. Гувернери који су стригли своје 
округе; војници који се часте пленом од упропаш- 
Бених сељака; скоројевићи, обогаћени јавном пљач- 
ком, који заузимају гостопримне одаје и наследне 
грмове старога племства; мангупчићи који лупају 
дивне прозоре на катедралама; квекери који јашу 
наги по јавним трговима ; приврженици секте „пете 
монархије“, који поздрављају краља Исуса; агита- 


тори који говоре са врха бурета о судбини Агага · 


— све су то, веле они, деца Велике Буне. 

Нека буде тако. Ми се не трудимо са одго- 
вором на то. Ове оптужбе, и кад би биле много 
значајније, неће променити наше мишљење о дога- 
ђају коме имамо да захвалимо што се разликујемо 
од робова што се вију под тиранским скиптровима. 
Многа зла, нема сумње, произвео је грађански рат. 
Она су плата за нашу слободу. Је ли добит била 


вредна жртаваг У природи демона тираније лежи 

да цепа и комада тело које оставља за собом. Јесу 
ли јади сталнога беса мање ужасни него борбе стра- 
ховитога исцељења? 

Кад би било могућно да један народ, васпитан 
под нетолерантним и самовољним системом, обори 
тај систем без свирепости и лудачких дела, отпала 
би половина замерака које се чине деспотским вла- 
дама. У томе случају морали бисмо признати да 
оне не врше штетан утицај на умни и морални ка- 
рактер народа. Ми жалимо насиља која прате ре- 
волуције. Али, што је насиље веће, то више осе- 
ћамо да је револуција била потребна. Жестина тих 
насиља биће увек сразмерна суровости и незнању 
народа ; а суровост и незнање народа биће сразмерно 
гоњењу и понижењу под којима је био навикао да 
живи. Тако је било у нашем грађанском рату. Др- 
жавни и црквени поглавари жели су само оно што 
су били посејали. Влада је била забранила слободу 
мишљења; учинила је све што је могла да народ не 
позна своје дужности ни своја права. Награда је 
била праведна и природна. Ако су наши господари 
патили са народног незнања, то је зато што су му 
они сами одузели кључ знања. Ако су били нападнути 
са слепом јарошћу, то је с тога што су изискивали 
слепу покорност. 

У природи револуција лежи да прво видимо 
оно што је најгоре у њима. Пре него што су људи 
били икад слободни, они не знају употребити своју 
слободу. Становници земаља где лоза рађа обично 
су умерени у пићу. У пределима где је вино реткост 
пијанство је често. Народ скоро ослобођен може бити 
упоређен са северном војском, улогореном на Рајни 
или Ксересу. Кажу, кад се ту војници нађу, у мо- 
гућности да се предаду потпуно тој реткој и скупој 
раскоши, да се не види ништа друго сем пијанство. 
Наскоро, изобиље их научи умерености; и, пошто 
је вино за неколико месеци било њихова дневна пор- 
ција, постају умеренији него што су икад били у 
својој земљи. Исто тако, крајњи и стални плодови 
слободе јесу мудрост, умереност и милосрђе. Њени 

непосредни производи често су ужасни злочини, по- 
грешке, сумња о најјаснијим стварима, догматизам 
у стварима најтајанственијим. И у самој кризи, њени 
непријатељи радо излажу све то. Они скидају скеле 
са полудовршене грађевине; они указују на облак 
прашине, на рушевине од цигала, на неудобне собе, 
на страховиту неправилност целе зграде; и онда пре- 
зриво питају где се ту може наћи обећани сјај и угод- 
ност. Ако би такви јадни софизми могли надвладати, 
онда не би у свету било ниједне добре куће, нити 
добре владавине. 

Ариосто прича красну историју о једној вили 
која, по неком тајанственом закону своје природе, 
беше осуђена да се у извесно доба појављује у облику 
гадне и отровне змије. 

Они који су је вређали у добу њена преобра- 
жаја били су за увек искључени из доброчинстава 
која је она чинила. Али онима који су је, у пркос 


њезином гадном изгледу, жалили и бранили, она се _ 


доцније показивала у дивном небеском облику који 
јој је био природан; пратила је њихове кораке, испу- 
њавала све њихове жеље, пунила богатством њихове 


куће, даривала их срећом у љубави и успехом у . 


раду. Такав је дух Слобода. Понекад она узима на 
себе облик гадне рептилије. Она пузи, палаца и уједа. 
Али тешко онима који је смрве у том прерушеном 
облику! И благо онима који су смели да је приме 
у њеном гадном и страшном облику; они ће најзад 
бити награђени њоме у добу њезине славе и лепоте! 

Има само један лек противу зала која доноси 
ново стечена слобода; а тај је лек слобода. Кад 
сужник први пут напусти своју тамницу, он не може 
поднети светлост дана: није у стању да распозна 


боје или лица. Али лек је, не да се поново врати у 


тамницу, већ да се навикне на сунчев зрак. Сјај сло- 
боде и истине може из почетка засенути и подстаћи 
лудило народа, који су постали полуслепи у робо- 
вању. Али пустите их нека гледају на њ, иони ће 
наскоро бити у стању да га поднесу. За коју годину 
људи се науче памети. Крајње заоштрености у ми-. 

шљењима нестане. Непријатељске теорије поправ- 
љају једна другу. Развејани елементи истине престану 
да се међусобно боре и отпочињу да се сталожавају. 
И најзад систем правде и реда издваја се из хаоса. 

Многи политичари у нашем добу верују као у 
очевидну поставку да ниједан народ не треба да је 
слободан док не буде у стању да слободу употреби. 
Ово је правило паметно као и она луда из старога 
доба која није хтела да уђе у воду док не научи 
пливати. Ако људи буду чекали слободу док постану 
мудри и добри у ропству, онда ће чекати на њу 
вечито. 

С тога ми одлучно одобравамо поступак Мил- 
тонов и других честитих и мудрих људи, који, у пркос 
свему што је било смешно и ружно у владању њи- 


-хових савезника, стајаху чврсто на страни народне 


слободе. Нама није познато да је песник био оптужен 
тиме да је сам учествовао у каквој крајности ондаш- 
њег времена, која је за покуду. Најмилији предмет 
његових непријатеља јесте његово владање у по- 
гледу краљева погубљења. Ми никако не одобравамо 
тај славни поступак. Морамо још рећи, у одбрану 
многих славних личности које су томе допринеле, 
а нарочито многих других славних лица која су 
тај чин бранила, да нема ничега апсурднијег од 
оптужаба које су за последњих сто педесет година 
подигнуте противу краљоубица. Ми смо се свуда 
уздржали да не апелујемо на прво начело. Ми га 


· се и овде одричемо. Ми се поново враћамо на упо- 


ређивање са Револуцијом. Каква је битна разлика 
између погубљења оца и прогонства сина? Које је 


то уставно правило које одобрава друго а осуђује 


првог Краљ не може грешити. Ако је тако, Јаков је 
био невин као и његов отац. Министри су једино 
одговорни за краљеве поступке. Ако је тако, онда 


__ зашто нису оптужили Џефериса а оставили Јакова? 
Краљева је личност неприкосновена. Је ли Јаковљева 


личност била тако сматрана на реци Бојну? Опалити 


"топ на војску кад се зна да је краљ у њој прилично 


Ка 

се приближује убиству краља. Карло, при том, био је 
осуђен на смрт од људи који су били доведени до 
очајања непријатељствима за више година; и који 
нису били везани за њега никаквим другим везама 
осем оних које су опште свакоме њихову суграђа- 
нину. Они који су одагнали Јакова с престола, који 
су одвратили од њега његове пријатеље, који су га 
прво затворили у дворцу, а после изагнали из њега, 
који су га гонили мачем и огњем са једног краја 
царства на друго, који су вешали, прогонили и хап- 
сили његове присталице, и напали на његова неви- 
ног наследника, били су његов синовац и његове две 
кћери. Кад размислимо о свима овим стварима, ми 
смо у забуни како да разумемо то што иста лица која 
су петог новембра благодарила Богу што је штитио 
свога слугу Виљема и што је учинио да пред њим 
падну све препоне док није постао наш краљ и го- 
сподар, — како могу тридесетог јануара да се плаше 
да крв краљевског мученика може да буде освећена 
на њима и њиховој деци. 

Ми не одобравамо, понављамо, Карлово по- 
губљење; не зато што Устав искључује краљевску 
одговорност, јер ми знамо да сва та правила, ма 
како красна била, имају своје изузетке; нити зато 
што осећамо неки особити интерес за његов карактер, 
јер држимо да га пресуда сасвим праведно описује 
као „тиранина, издајника, убицу, и народног душма- 
нина“; већ с тога што је та мера била веома штетна 
за ствар слободе. Онај кога су они уклонили био 
је роб и талац: његов наследник, коме беше намах 
пренесена сва оданост ројалиста, био је у слободи. 
Презбитерианци се не би никада могли измирити 
са оцем: они нису били тако крвни непријатељи 
сину. Већина народа гледала је, дакле, на то дело са 
осећајима које, ма како да су ·неоправдани, не сме 
вређати ниједна влада. 

И ма да је дело краљоубица за осуду, Мил: 
тоново понашање представља нам се у другој боји. 
Дело је било извршено. Није се дало поправити. 
Зло је било учињено; и задатак је био да се сведе 


5 


РАНЕ 


милтон 39 


на што мању меру. Ми кудимо војсковође што нису 
попустили пред јавним мишљењем; али не можемо 
кудити Милтона што је покушао да то мишљење 
промени. Исти осећај који би нас задржао да дело 
не учинимо, навео би нас, пошто је дело било учи- 
њено, да га бранимо од лудила сервилности и пра- 
зноверице. Ради народне слободе, ми бисмо желели 
да дело није било учињено, кад је народ био про- 
тив њега. Али за љубав народне слободе, ми бисмо 
такође желели да народ дело одобри кад је већ 
било учињено. Ако би ишта више било потребно 
за одбрану Милтонову, књига о Салмазију може то 
дати. Тај бедни састав сада се с правом сматра само 
као кула светиља безјацима који желе да постану 
државници. Слава човека који ју је побио очувала 
јој је глас код данашњег поколења. У оно доба 
стање ствари било је другојаче. Тада није било пот- 
пуно схваћено колико је далеко један класичар од 
политичког филозофа. Нема сумње да би једна рас- 
права која је, носећи име тако славног критичара, 
нападала основна начела сваке слободне владавине, 
морала произвести најштетнији утисак на народни 
дух, да је остала непобијена. 

Намера нам је да додамо неколико речи од- 
носно једног другог предмета, на коме се Милто- 
нови непријатељи радо заустављају, ато је његово 
владање за време управе протекторове. Да ће један 
одушевљени поклоник слободе примити службу под 
једним војничким узурпатором, изгледа, сумње нема, 
на први поглед чудновато. Али све околности у 
којима се земља онда налазила, биле су изванредне. 
Оливерово славољубље није било простачко. Не види 


· се да је он икада тежио за неограниченом влашћу. Он 


се из почетка борио искрено.и храбро за парла- 
менат, и није га никад изневерио, док овај не из- 
невери своју дужност. И, ако га је насилно распу- 


стио, то је било тек онда кад је увидео да оно мало 


чланова који остадоше после толиких смрти, борби, 
и прогонстава, жељаху да себи приграбе власт која 
им је дата на поверењс, и да над Енглеском раза- 

стру проклетство млетачке олигархије. Али и тада, 
силом околности истакнут на чело послова, он не 
хтеде узети неограничену власт. Он је дао земљи 
Устав савршенији него иједан који је у свету дотле 
био познат. Он је реформисао изборни систем тако 
да је добио хвалу и од самог лорда Кларендона. 
За себе, истина, тражио је прво место у републици, 
али са влашћу ништа већом од холандског штатхол- 
дера или америчког председника. Он је оставио пар- 
ламенту утицај на избор министара, и целу законо- 
давну власт, не задржавајући за себе ни право вета 
за његове одлуке, и није захтевао да место протек- 
тора буде наследно у његовој породици. Држимо 
да, кад се добро процене околности времена, и при- 
лике у којима се подигао, он неће изгубити у упо- 
ређењу са Вашингтоном и Боливаром. Да је се ње- 
говој умерености изашло насупрот са таквом истом 
умереношћу, нема разлога мишљењу да би он пре- 
корачио границу коју је био себи поставио. Али 
кад је нашао да парламенат доводи у питање ону 
власт под којом се састао, и кад је дошао у опа- 
сност да му се одузме она сужена власт која је била 
неопходна његовој личној безбедности, тада је, мора 
се признати, усвојио самовласнију политику. 

Ипак, и ако мислимо да су намере Кромвелове · 
биле из почетка честите, иако верујемо да га је го- Х 
тово несавладљива сила околности наморала да 
скрене с племенитога пута који је себи био поста- 
вио, и ако се ми дивимо, заједно са свима члано- 
вима свију партија, делатности и способности његове 
славне управе, ми не бранимо самовољну и беза- 
кону власт, па ни у његовим рукама. Ми знамо да 
је добар устав бољи од најбољега деспота. Али нам. 
се чини да је, у доба о коме ми говоримо, жестина 
политичких и верских противности онемогућила једно 
стално и срећно решење. Избор је лежао не између 5 
Кромвела и слободе, већ између Кромвела и Сту 
„арта. Да је Милтонов избор био добар, не може "те 
сумњати нико кад упореди дела протектората са · 
тридесет година које су му следовале, најмрачнијим _ 245 

и најгаднијим у целој енглеској историји. Кромвел 
је очевидно поставио, и ако на неправилан начин, 
основе за један диван систем. Никада пре није била 
уживана у већој мери слобода вере и слобода ми- 
сли. Никада није народна част боље одржавана 
према туђину, нити је пре било боље правде на 
дому. И ретко кад да је и најљућа опозиција, која 
би била по готову отворена буна, изазвала мржњу 
слободног и великодушног узурпатора. Установе које 
је завео, као што су изложене у Инструменту Вла- 
давине, Скромној Петицији и Саветима, биле су од- 
личне. Њихово извођење у пракси често је, истина, 
одступало од теорија ових установа. Али, да је живео 
коју годину више, вероватно је да би га његове 
установе надживеле, а самовоља би умрла с њиме. 
Његова власт није била освештана старим заблу- 
дама. Она је била одржавана једино његовим ве- 
ликим личним особинама. Мало се, дакле, требало 
плашити другога протектора, осем ако би био други 
Оливер Кромвел. Догађаји који наступише после 
његове смрти најпотпунија су освета оних који се 
трудише да одрже његову власт. Његова смрт расу 
цело друштвено ткиво. Војска се диже противу пар- 
ламента, разни војни корпуси један против другог. 
Секте бешњаху једна против друге. Партија коваше 
завере противу партије. Презбитерианци, у ревности 
да се свете независнима, жртвоваше своју властиту 
слободу, и напустише сва своја стара начела. Без 
обзира на прошлост, не тражећи јемства за будућ- 
ност, они бацише своју слободу под ноге најфри- 
волнијег и најнемилосрднијег тиранина. 

Тада наступише дани, који нагоне стид у образе, 
дани понизности без лојалности и разврата без љу- 
бави, дани сићушних дарова и дивовских порока, рај 
хладних срдаца и ограничених умова, златни век ку- 
кавица, бигота, и робова. Краљ ласкаше своме так- 
мацу, да би могао газити свој народ, понизи се до 
француског васала, и стрпа у џеп, са мирном бе- 
стидношћу, француске увреде које понижавају, а и 
њено злато које још више понижава. Миловања љу- 

базница и шале лакрдијаша управљаху политиком 
државе. Влада је била толико умешна да вара и то- 
лико побожна да гони. Начела слободе била су под- 
смех дворана што се кезе, и Анатема Мараната сва- 
кога ласкавог свештеника. На сваком високом месту 
обожаван је Карло и Јаков, Белиал и Молох; и Ен- 
глеска је задобила ове срамне и свирепе идоле крвљу 
своје најбоље и најхрабрије деце. Кривица се ни- 
зала за кривицом, и гад за гадом, док раса про- 
клета од Бога и људи не би поново изагнана, да 
лута по шару земљином, и да служи на подсмех и 
махање главом народима. | 

Већина примедаба које смо учинили на Мил- 
тонов јавни карактер, односе се на њега као на је- 
динку у једном великом телу. Сада һемо навести 
неке особине које су га одликовале од његових са- 
временика. А тога ради потребно је укратко пре- 
гледати партије у које је у то доба био подељен 
политички свет. Ми истичемо да се наша посматрања 
примењују само на оне који из искреног убеђења 
приђоше једној или другој страни. У данима јавних 


узбуна, свака чета, као источњачке војске, праћена је · 


мародерима, бескорисном и у злу окорелом гомилом, 


која се вуче око њена логора у нади да што зграби _ 


под њезином заштитом, али је напушта у часу битке, 
и често се придружује њезиним гониоцима да је 
истреби после пораза. У доба о коме говоримо, Ен- 
глеска је изобиловала слабим и себичним полити- 
чарима, који су потпомагали сваку владу, који су 
љубили краљеву руку 1640, и пљували му у лице 
1649, који су исто тако радосно узвикивали кад је 
Кромвел био инаугурисан у Вестминстерској Дво- 
рани, као и кад је био ископан да би га обесили 
у Тајберну, који су се хранили телећим главама или 
секли храстове гране, како су околности захтевале, 
без икаква стида и одвратности. Те ми остављамо 
из вида. Ми судимо о партијама по онима који до- 
иста заслужују да се зову чланови партија. 

Прво ћемо говорити о пуританцима, може бити 
најзначајнијој групи људи коју је свет икад видео. 

Ружна и смешна страна њихова карактера лежи на 
њиховој површини. То је човек у трку могао видети; 
‘а било је доста злобних и пажљивих посматрача који 
су ту страну описали. За дуго година после Рестау- 
рације, они су били предмет незаслужених увреда 
и подсмеха. Они су били изложени крајној разузда- 
ности штампе и позорнице у доба кад су штампа и 
позорница биле највише разуздане. Они нису били 
књижевници; као група били су непопуларни; нису 
се могли бранити; а публика их није хтела узети у 
заштиту. С тога су били остављени без обзира, на 
милост и немилост сатиричара и драматичара. Вид- 
љива простота њихова одела, њихов тужан изглед, 
њихов говор кроз нос, њихово укрућено држање, 
њихови дуги говори, њихова јеврејска имена, би- 
блиске реченице које уметаху у свакој прилици, њи- 
хово презирање науке, њихова мржња наспрам свет- 
ских забава, били су доиста красан материал за 
смех. Али се филозофија историје не може. научити 
"само од оних што се подсмевају. И онај који се при- 
"ближи овоме предмету треба да се брижљиво чува 
од тог заразног смеха који је већ завео многог из- 
врсног писца. | 


Ессо И јопіе ае! ғіѕо, ей ессо И то 
Сһе тотаџ ретрп іп зе сопііепе : 
Ноғ диі ѓепеғ а јтеп поѕіғо йеѕіо, 
Ба еѕѕег саиіі тоо а поі сопоіепе.' 


Они који подигоше народ на отпор, који 


_ извођаху своје мере кроз луги низ значајних година, 


који образоваше, из најнезахвалнијег материала, 
најлепшу војску коју је Европа икада видела, који 
срушише краља, свештенство, племство, који, у крат- 
ком међувремену између комешања и буне, учинише 
да име Енглеске постане страшно свима народима 
на лицу земљину, ти нису били простачки фанатици. 
Већина њихових глупих й смешних страна биле су 


1 Ево извора смеху, ево реке која смртне опасности у себи 
крије; с тога нам овде ваља обуздати своје жеље и бити врло 


_ смотрени. 
=. 

аА 
у 


само спољашњи знаци, као знаци слободног зидар- 
ства, или одело калуђера просјака. Жалимо што ти 
спољашњи знаци нису били примамљивији. Жалимо 
што то тело чијој храбрости и даровима човечан- _ 
ство дугује неоцењиве услуге, није имало углађе- 
нији укус којим су се одликовали неке присталице 
Карла Првог, или неусиљено васпитање које се сла- 
вило на двору Карла Другог. Али, ако морамо иза- 
брати, ми ћемо, као Босанио, окренути се од великих 
сандука у којима су само главе мртваца и будале, и 
узети просту кожну торбу која крије благо. 
Пуританци су људи чији је дух добио извесне 
настраности због свакодневног посматрања виших | 
бића и небеских интереса. Не задовољавајући се 
вером у свемогућно провиђење у општем смислу, 
они обично приписиваху сваки догађај вољи Великог 
Бића, за чију моћ ништа није сувише велико, за 
чије старање ништа није сувише сићушно. Познати 
га, служити му, уживати у њему, било је за њих · 
прави циљ живота. Они одбацише са презрењем { 
церемониално поштовање којим су друге секте за- 
мениле чисто обожавање душе. Уместо да с времена 
на време баце који поглед на копреном покривено 
божанство, они су тежили да слободно гледају на. 
његову страховиту светлост, и да опште са њиме 
лице у лице. Отуда се створило у њима презрење · 
људских одличја. Разлика између највећег и најмањег _ 
човека ишчезавала је при упоређењу са безгра- 4 
ничним простором који је делио цело човечанство · 
од онога на кога су вечито били упрти њихови по- 
гледи. Нису признавали никакву другу титулу плем- КЕ 
ства осем његове милости; и, с вером у ту милост, 
они су презирали све дарове и сва људска досто- 
јанства. Ако нису познавали филозофска и песничка _ 
дела, они су дубоко познавали открића божја. Ако | + 
се њихова имена не налазе у списковима племства, · 
она су поменута у књизи живота. Ако за мр 
корацима није ступала група лакеја, чете заштитних · 
анђела бринуле су се о њима. Њихови храмови били 
су куће које нису сазидане људским рукама; њихове | И Кү: 

диадеме славне круне чији сјај неће никад потамнети. 
__ Гледаху с презрењем на богате и речите, на пле- 
___миће и свештенике: јер су о себи мислили да имају 
~ драгоценије „благо, и да су речити у једном узви- 
шенијем језику, племенити по праву ранијег ство- 
_рења, и свештеници по рукоположењу једне моћ- 
__није деснице. И најнезначајнији међу њима био је 
___ биће чијој је судбини припадала тајанствена и стра- 
"ховита важност, на чија најмања дела са страхом и 
интересом гледаху духови светлости и мрака; и коме 
__је било намењено, пре стварања неба и земље, да 
__ ужива блаженство које ће се продужити и онда кад 
___буде нестало и неба и земље. Догађаји које су крат- 
___ковиди политичари приписивали земним узроцима, 
били су наређени том бићу за љубав. Њега ради 
__ царства су се подизала, цветала и пропадала. Њега 
ради Свемогући је објавио своју вољу кроз перо је- 
ванђелиста и харфу пророка. Он је био ослобођен не 
___ једним обичним спасиоцем из канџи једног необичног 
___ непријатеља. Он је био искупљен знојем смртних 
___мука које нису простачке, крвљу неземаљске жртве. 
__Њега ради сунчева су помрачења, њега ради цепају 
м? "се стене, васкрсавају мртваци, њега ради дрхтала је 
МЕ "сва земља због мука Бога који умире. 
| Тако је пуританац био састављен из два раз- 
лична човека, једнога који је сав самопонижење, 
__ кајање, захвалност, обожавање; другога гордог, мир- 
__ног, непоколебљивог, мудрог. Он је падао у пра- 
шину пред својим творцем, али је стао ногом за врат 
своме краљу. У својој побожној повучености, он се 
молио у грчевима, јецању и сузама. Он је био полу 
5 занесен сјајем страховита привиђења. Он је слушао 


пуштено да баци поглед на блажено привиђење или 
се са узвиком трзао из снова о вечитим мукама. Као 
н, он је замишљао да му је поверен скиптар хи- 
ъадите године. Као Флитвуд, он је узвикивао у ду- 
шевном чемеру што је Бог заклонио своје лице од 
у њега. "Али кад је “збива своје место у савету, или 

Они који не виђаху ничега побожног осем њихових 
чудних лица, и не чујаху од њих ништа друго осем 
њихова · јецања и плачне химне, могли су им се сме- 
јати. Али су мало разлога за смех имали они који 
се сусретоше с њима у дворанама при саветовању 
или на бојноме пољу. Ови фанатици уношаху у своје 
грађанске и војничке послове хладноћу суђења и 
сталност смерова, за које су неки писци мислили да 
нису у сагласности са њиховим верским жаром, али 
које су у ствари биле неизбежан плод тога жара. 
Јачина осећања наспрам једног предмета учинила их 
је мирним наспрам сваког другог. Један надмоћни 
осећај подвргао је себи сажаљење и мржњу, славо- 
љубље и страх. Смрт је била изгубила своје страхоте 
а задовољства своје дражи. Они су се смејали или 
плакали, били блажени или тужили, али не ради 
ствари овога света. Одушевљење их је направило 
стоицима, очистило је њихов дух од сваке простачке 
страсти и заблуде, и подигло их изнад утицаја страха 
и покварености. Некада, оно их је гаводило да иза- 
беру луде циљеве, али никада луда средства. Они 
иђаху кроз свет, као Сер Артегалов гвоздени човек 
Талус са својим бичем, обарајући и газећи угњетаче, 
мешајући се са људским бићима, али не учествујући 


у њиховим слабостима и судбини, неосетљив наспрам 
умора, задовољства и болова, и ког не бије никакво _ _· 


оружје нити му може одолети икаква препрека. 
Такав је, верујемо, био карактер пуританаца. 


Ми увиђамо глупост њихова опхођења. Не годи нам Я 
тамна боја њихових домаћих навика. Признајемо да _ 


је тон њихова духа био често оштећен тежњом за 


стварима и сувише високим за смртна бића; и знамо, | 
и ако су мрзели католицизам, да су они често па-_ 
дали у најгоре пороке тога рђавог система, нето-_ 


леранцију и претерану строгост, да су и они имали 
своје пустињаке и своје крстоносце, своје Дунстане 
и своје де Монфоре, своје Доминике и своје Еско- 


баре. Ипак, кад се све околности узму у оцену, ми · 


се не устежемо изјавити да су они били храбро, 
мудро и корисно тело, 

Пуританци су узели у заштиту ствар слободе, 
јер је то била и ствар вере. Била је и друга пар- 
тија, не многобројна, али која се одликовала уче- 
ношћу и способношћу, која је радила заједно с њима 
из сасвим различних начела. Реч је о онима за 
које је Кромвел имао обичај рећи да су безбож- 
ници, о људима који бејаху, по фразеологији онога 
времена, неверне Томе и безбрижни Галиони наспрам 
верских питања, али страсни обожаваоци слободе. 
Одушевљени студијама старе књижевности, они по- 
ставише себи за идола своју домовину и као при- 
мере угледања узеше Плутархове велике људе. Из- 
гледа да су они по мало личили на жирондинце из 
Француске Револуције. Али је тешко повући гра- 
ничну линију између њих и њихових побожних са- 
везника, чији су тон и начин по каткад држали за 
вредно да имитују, а неки пут вероватно и да не- 
приметно усвоје. 

Сада прелазимо на ројалисте. Покушаћемо да 
говоримо о њима, као и о њиховим противницима, 
са потпуном искреношћу. Нећемо бацити одговор- 
ност на целу партију због разврата и подлости слугу, 


"коцкара и разбојника које из свих пећина привуче 


нада на раскош и пљачку под заставу Карлову, и 
који осрамотише своје савезнике крајностима што, 
под строгом дисциплином војске парламента, нису 
биле никад допуштене. Ми ћемо изабрати погод- 
није примерке. И ако мислимо да је краљева ствар 


била ствар биготерије и тираније, ми не можемо а 


да са дивљењем не посматрамо карактер старих ви- 
тезова. Осећамо народни понос кад их упоредимо 


"са оруђима која су деспоти других земаља били 


принуђени да употребе, са евнусима који испуња- 
ваху њихова предсобља и јаничарима који чуваху 


страже на њиховим капијама. Наши ројалистички 


саплеменици не беху немилосрдни, укрућени дво- 
рани, који се клањају на сваком кораку и смеше 
се на сваку реч. Они не беху просте машине за 
рушење обучене у униформе, батином васпитани у 
вештини, опијени да би били храбри, који брањаху 

без љубави, рушаху без мржње. Било је слободе у 
њиховој подчињености, племенитости у њиховој са- 
мој унижености. Осећај личне слободе био је јаку 
њима. Они су били заведени али не ниским и себич- 
ним мотивима. Сажаљење и витешка част, заблуде 
детињства, и историска имена достојна поштовања, 
бацаху на њих јаку чаролију као што врачара Дуеса 
омађија витезове Црвенога Крста, те замишљаху да 
се боре за увређену лепоту, докле у ствари брањаху 
лажљиву и гадну вештицу. У ствари они једва дасуи 
размишљали о политичком питању. Они се не бораху 
за издајничког краља или за нетрпљиву цркву, већ 
за стару заставу, која се толико пута лепршала над 


главама њихових отаца, и за олтар на коме беху при- . 


мили руке својих вереница. И ако ништа није било 
погрешније од њихова политичког мишљења, они су, 
у већем степену него њихови противници, били 
украшени оним особинама које су накит домаћег 
живота. Са много порока које имађаху витезови 
Округлога Стола, они су имали и њихове врлине, 
љубазност, великодушност, искреност, нежност, и 
поштовање женскиња. Они су били ученији и ва- 
спитанији од пуританаца. Њихово понашање било 
је примамљивије, њихова нарав пријатнија, њихов 
укус тањи, и њихов домаћи живот веселији. 

Милтон није одређено припадао ниједној од 
горе описаних класа. Није био пуританац. Није био 
слободни мислилац. Није био ројалист. У његову 
карактеру најплеменитије особине сваке партије биле 
су сједињене у хармоничну целину. Од парламента 
и од двора, из готских манастира, од мрачних и 
гробних скупова Раундхеда, и од божићних гозби 
гостопримних витезова, његова природа изабра и узе 
у себе све што је било велико и добро, одбацивши 
све рђаве и штетне примесе којима беху умрљани 
ти лепши елементи. Као и пуританци, он је живео 

К'о да на њему увек почива 
Престрого око учитеља му. 

Као и они, својим духом стално је гледао на Свемо- 
гућег Судију и на вечиту награду. Отуда је он, као 

и они, презирао спољашње околности, имао њихову 
јачину, њихову хладнокрвност, њихову непоколеб- 
љиву одлучност. Али ни најхладнији скептик или нај- 
распуштенији подсмевач нису били слободнији од 
заразе њихових лудачких занесености, њихових див- 
љачких манкра, њихова смешна говора, њихова пре- 
зирања науке, и њихове одвратности наспрам забаве. 
Мрзећи тиранију укорењеном мржњом, он је имао 
све драгоцене и украсне особине које су по готову 
биле монополисане краљевском партијом. Нико није 
имао јачи осећај о вредности књижевности, тању 
склоност ка свакој лепој забави, или витешку дели- 
катност у части и љубави. И ако су његова мишљења 
била демократска, његов укус и његове асоциације 
биле су највише у хармонији са монархијом и ари- 
стократијом. Он је био под утицајем свих осећаја 
којима беху заведени галантни витези. Али он беше 
господар а не роб тих осећања. Као Омиров јунак 
— Одисеј, — он уживаше сва задовољства чаролије; 
али сам не беше очаран. Он је слушао песму сирена; 
али је прошао непреварен да изађе на њихову кобну 
обалу. Пробао је вино Киркино; али је уза се носио 
поуздан лек против његове чаробне сласти. Приви- 
ђења која су становала у његову уображењу нису 
никад ослабила његове умне моћи. Државник је био 
слеп наспрам сјаја, узвишености и романтичности, 
који очаравају песника. Сваки онај који упореди 
осећаје изражене у његовој расправи о владичанству 
са изванредним редовима о црквеном неимарству и 
музици у /7енсерозу, који је био штампан у исто 
доба, разумеће наше мишљење. Та недоследност, 
више него ишта друго, подиже његов карактер у 
нашим очима, јер то показује колико је жртвовао 
личних укуса и осећаја, да би учинио оно што је 
држао да је дужан човечанству. То је управо као 
борба племенитога Отела. Његово се срце колеба, 
али му је рука чврста. Он не чини ништа из мржње, 
већ све за част. Он љуби дивну неверницу, пре него 
што је удави. 

Оно што даје особени и велики сјај Милтонову 
карактеру остаје да се помене. Ако је ушао у бојни 


ред противу неверног краља и тиранске хиерархије, 


ушао је у заједници са многим другима. Али слава 
битке коју је био за ону врсту слободе која је нај- 
драгоценија, а која је онда била најмање схватана, 
слобода људске мисли, остаје једино његова. Хиљаде 
и десетине хиљада међу његовим сународницима по- 
дизаху свој глас противу приреза за грађење бро- 
дова и Звезданог Савета. Али их доиста беше мало 
који су распознавали страховита зла од моралног и 
духовног ропства, и добра која ће доћи од слободе 
штампе и неокованога личног мишљења. То су ствари 
за које је Милтон с правом мислио да су највише. 
Он је желео да народ мисли сам за себе, као и да 
порезује сам себе, и да буде ослобођен од власти 
заблуда као и од власти Карлове. Он је знао да они 
који, у најбољој намери, предвиђаху овај план ре- 
форама, и задовољаваху се да оборе краља и затворе 
злочинце, раде као несмотрена браћа у његову спеву, 
која, у журби да раскину везе врачарије, заборавише 
на средства да ослободе сужника. Они су мислили 
једино на победу кад је требало да мисле на скидање 
чаролије. 

Авај, не тако! Одузмите му штап, 

И вежите га. Не окренете л’ штапа, 

И не кажете л’ натрашке формулу, 

Нећете госпу ослободити 


Што овде седи слаба, некретна 
У оковима тешким. 


Окренути штап, изговорити враџбину наопако, 
раскинути везе које везују заглупео народ за оча- 
рано место, био је племенити смер Милтонов. На то 
је био управљен цео његов јавни рад. Тога ради он 
се удружи са презбитерианцима; тога ради он се 
растави с њима. Он је био уз њих у опасном боју; 
али се с презрењем окренуо од њихова гепристојног 
триумфа. Он је видео да су они, као и побеђени, 
противни слободи мисли. С тога сс удружи са неза- 


виснима и позва Кромвела да раскине вековне ланце, 

и да спасе слободу савести из шапа презбитериан- 
скога вука. С погледом на исти велики смер, он је 
напао развратни систем, у славној студији коју би 
требало да сваки државник носи као знак на руци 
или као закон испред својих очију. Његови напади 
били су, уопште, наперени мање противу појединих 
злоупотреба а више противу дубоко укорењених 
заблуда из којих проистичу готово сва зла, понизног 
обожавања људи на високом положају и неразумнога 
страха од новачења. 

Да би поузданије могао заљуљати основе ових 
ниских осећања, он је увек узимао за се најсмелију 
књижевничку улогу. Никад не дође позади, кад је 
претходни посао био свршен и пут прокрчен. Он је 
уздизао изгубљену наду. У почетку промена, он је 
писао са несравњеном енергијом противу владика, 
али кад је изгледало да је његово мишљење побе- 
дило, он пређе на друге предмете, а остави влади- 
чанство гомили писаца који се сада журише да баце 
увреде у лице једној пропалој партији. Нема сме- 
лијег предузећа него носити буктињу истине у оне 
мрачне и заражене углове где пре није било ни- 
какве светлости. Али је то Милтон бирао и уживао 
у томе да прође кроз шкодљива испарења, и да 
пркоси страховитој експлозији. Они који најмање 
одобравају његова мишљења морају поштовати сме- 
лост којом их је бранио. Обично је он остављао 
другима да излажу и бране популарне делове ње- 
гових верских и политичких убеђења. Он је ломио 
копља за она која је већина његових сународника 
гонила као опасна, или исмевала као парадоксална. 
Он је био за развод брака и за погубљење краља. 
Он је напао тадашњи систем васпитања. Његова 
светла и добротворна кариера личила је на пут бога 
светлости и плодности. 


Миог іп адоетзит; пес те, диі саегега, отси 
Ітреіиѕ, еі гтаргао сопіғағіиѕ еџећог оғбі. 1 


1 Тежим насупрот; и мене витлање не заноси, као све 
остало, већ одлазим у противном правцу наглој кугли. 

Жалити је што се прозна Милтонова дела тако 
мало читају данас. Као састави, она заслужују пажњу 
свакога који жели да се упозна са свом јачином ен- 
глеског језика. Она изобилују страницама наспрам 
којих се најлепше декламације Беркове губе као 
незначајне. Она су права златна пољана. Стил 
је чврст у раскошном везу. Ни у самим ранијим 
књигама Изгубљеног Раја није се велики песник 
више уздигао него у оним деловима својих поле- 
мика у којима су његови осећаји, загрејани бојном 
ватром, нашли одушке у изливима побожног и лир- 
ског усхићења. То је, да се послужим његовим ве: 
личанственим језиком, „седмоструки хор халилуја 
и симфонија харфиних“. 

Била нам је намера да изближе разгледамо ове 
саставе, да аналишемо особине дикције, да се дуже 
забавимо мудрошћу његових Ареопагишика и нер- 
возном речитошћу Иконокласша, да укажемо на 
нека дивна места која се налазе у Сшудији о Ре- 
формацији, и у Примедбама о Ремонстраншима. 
Али дужина наших излагања чини то немогућним. 

Морамо завршити. А ипак тешко нам је одво- 
јити се од предмета. Дани који су непосредно на- 
ступили за објављивањем оне реликвије Милтонове 
изгледа да су издвојени, и посвећени његовој успо- 
мени. И мало ће нам ко замерити ако се приликом 
тога прослављања задржимо дуже око његова ћи- 
вота, па ма како незнатан да је наш дарак њему. 
Док та књига лежи на нашем столу, изгледа нам 
да смо пишчеви савременици. Пренесени смо натраг 
за сто педесет година. Можемо уобразити да смоу 
посети код њега у његову малом стану; да га ви- 
димо како седи за старом оргуљом испод избле- 
делих зелених завеса; да видимо брзо трептање ње- 
гових очију, које се узалуд окрећу у сусрет дану; 
да читамо у цртама његова племенита лица по- 
носну и тужну историју његове славе и његове туге. 
Замишљамо себи притајено ћутање којим бисмо слу- 
шали сваку његову и најмању реч, страсно пошто- 
вање с којим бисмо клекли да пољубимо његову 

руку и да је сузама оросимо, одлучност с којом би- 
смо покушали да га утешимо, ако би таквоме духу 
требало утехе, због немара једнога доба које није 
достојно његових врлина ни његових дарова, рев- 
ност с којом бисмо се отимали, с његовом ћерком или 
с његовим пријатељем квекером Елвудом, о приви- 
легију да му читамо Омира, или да ставимо на хар- 
тију бесмртне речи које падаху са његових усана. 

То су можда луди осећаји. Ипак ми их се не 
можемо стидети; нити ћемо жалити ако оно што смо 
написали изазове те осећаје у другим душама. Ми 
немамо често обичај да обожавамо било мртве било 
живе. Шта више, држимо да је та наклоност знак 
слабог и рђаво васпитаног разума, коју ћемо у недо- 
статку подеснијег имена назвати босвелизам. Али има 
понеких карактера који су издржали најбрижљивије 
испитивање и најстроже пробе, који су били опро- 
бани у ватри и показали се чисти, који су били ме- 
рени на теразијама и нађени са пуном тежином, који 
су били проглашени за течајну монету општим при- 
станком човечанства, и на којима се јасно распознаје 
лик и потпис Свевишњега. Надамо се да умемо ценити 
те велике људе; а Милтон је један од њих. Нама је 
драго његово име, нама је пријатно видети његове 
књиге. Његове мисли личе на оно небеско цвећеи 
плодове, које посла доле на земљу из рајскога врта 
Масингерова Девојка Мученица и који су се одли- 
ковали од осталих земних плодова, не само лепшим 
цветом и мирисом, већ и чудотворном моћи да оснаже 
и исцеле. Оне су способне, не само да разгале ми- 
лином, већ и да уздигну и очисте. Нити завидимо 
ономе који може изучавати живот или дела великог 
песника и патриоте, а да не тежи да га достигне, не 
у узвишеном делу којим је његов геније обогатио 
нашу књижевност, већ у жару којим је он радио за 
јавно добро, у храбрости којом је подносио сваку 
личну невољу, у благом презирању којим је гледао 
на све опасности и кушања, у смртној мржњи коју 
је осећао наспрам бигота и тирана, и у вери коју 
је чврсто одржао у своју отаџбину и у своју славу. 


| 

ЛОРД БЕКОН! 


Изјављујемо нашу искрену захвалност Г. Мон- 
тегију за његово доиста ваљано дело. Његова ми- 
шљења као биографа не одобравамо увек. Али о 
његовој заслузи као скупљача материала, из ко- 
јега се стварају мишљења, не може бити спора; и 
радо признајемо да нас је он у великој мери заду- 
жио својим брижљивим и тачним испитивањима, те 
нам је дао средства да оборимо оно што сматрамо 
да су његове заблуде. 

Рад који је он унео у то дело био је рад љу- 
бави. Писац, очевидно, веома воли тај предмет. Он 
му испуњује душу. То непрестано говоре и његова 
уста и његово перо. Они који су познати са судо- 
вима, у којима Монтеги ради са толико вештине и 
успеха, знаће како он често оживљује претрес које 
тачке закона, наводећи какву знатну изреку, или 
какав сјајан пример из расправе О увећању науке, 
или из Новог Органа. Вредност ове биографије по- 


1 Целокупна дела Фрање Бекона, лорда канцелара Енгле- 
ске, ново издање Г. Басила Монтегија. Лондон, 1825—34. | 

тиче у многоме од искреног и племенитог одушев- 
љења пишчева. То је осећање подстакло његову 
радљивост, одржало његову истрајност, изазвало 
све његово оштроумље и сву речитост ; али, с друге 
стране, морамо отворено рећи да је оно, у великој 
мери, искренуло његово суђење. 

Дело Г. Монтегија ми ценимо увек, па чакиу 
оним стварима које сматрамо као његову слабост. 
Једва да има заблуде о којој би ваљало штедљи- 
вије говорити, него што је она под утицајем које 
човек приписује све моралне одлике онима који су 
оставили трајне споменике својега генија. Узроци те 
заблуде леже дубоко на дну човекове природе. Ми 
смо сви наклоњени да судимо о другима онако како 
их видимо. Наша оцена једног карактера зависи 
увек много од тога како тај карактер додирује наше 
рођене интересе и страсти. Нама је тешко лепо ми- 
слити о онима који нам сметају или нас штете, а 
готови смо да правдамо сваку ману оних који 


_ су нам корисни или пријатни. То је, држим, једна 
"од оних обмана којима је сваки човек подложан, 


и које искуство и размишљање могу само у неко- 
лико потиснути. То је, да се послужимо Беконовим 
изразом, једно од ійоіа ігіриѕ. Отуда о моралном 
карактеру једног човека, одличног у науци или у 
уметности, суде савременици често, а потомци скоро 
увек, веома благо. Свет добија задовољства и ко- 
ристи од радова таквог једног човека. А број оних 
који трпе од његових личних мана јесте мали и у 
његово време, кад се упореди са бројем оних којима 
су његови дарови извор уживања. За неколико го- 
дина нестаје свих оних којима је он нашкодио. Али 


_ његова дела остају и постају милионима извор за- 


довољстава. Геније Салустов једнако је с нама. А 
Нумиђани које је он опљачкао и несрећни мужеви 
који су га затицали у својим кућама у недопуштено 


"доба, заборављени су. Ми се заносимо оштрином 


Кларендонова посматрања и трезвеном величанстве- 
ности његова стила, док заборављамо угњетача и за- 


ра КЕ |: 


туцаног богомољца у историку. Фалстаф и Том Џонс 
преживели су шумаре које је Шекспир тукао и сеоске 
крчмарице које је Филдинг варао. Велики писац је 
пријатељ и добротвор својих читалаца, а они му не 
могу бити судије под заносним утицајем пријатељ- 
ства и захвалности. Сви знамо како нерадо при- 
мамо истину ма каквог непријатног говора о лицу 
које нам је пријатно и које нам је указивало љу- 
бави; како се дуго боримо против очитости, како 
се дубоко, кад се чињенице не могу оспорити, др- 
жимо наде да ће бити још нешто да се разјасни 
или да се нађе неког оправдања које нам је непо- 
знато. Управо такво је осећање које један човек 
свестраног образовања гаји према великим духо- 
вима ранијих времена. Дуг који он њима дугује не- 
измеран је. Они су га довели до истине. Они су 
испунили његову душу племенитим и милим сли- 
кама. Они су стајали уз њега у свима променама, 
били су му утешиоци у жалости, неговали га у бо- 
лести, друговали с њим у самоћи. Њихова прија- 
тељства нису била излагана опасности да их слу- 
чаји ослабе или прекину, као друге везе. Време 
пролази; срећа је непостојана; душе се чемере ; везе 
које су изгледале нераскидљиве сваки дан лабаве 
под утицајем интереса, утакмица или ћудљивости. 
Али ниједан такав узрок не може пореметити оно 
тихо пријатељство које осећамо према највишим 
људским умовима. То тихо дружење не ремете ни 
суревњивост ни гнев. То су стари пријатељи који 
никад не мењају лице, који су исти у богатствуи у 
сиротињи, у сјају и у мраку. Са мртвима нема су- 
парништва. У смрти нема промене. Платон није ни- _ 
кад зловољан. Сервантес није никад распуштен. Де- 
мостен не долази никад у невреме. Данте није никад 
досадан. Никаква различност политичког мишљења 
не може нам отуђити Цицерона. Никаква јерес не 
може нас навести да се гнушамо Босија. 

Ништа, дакле, не може бити природније него 
то да један човек обдарен осетљивошћу и маштом 
осећа поштовање и љубав према оним великим љу- 


дима са чијим је духовима он сваки дан у друштву. 
Ипак ништа не може бити сигурније него то да 
такви људи нису увек заслуживали да буду посма- 
трани са поштовањем или љубављу. Неки писци 


| · чија ће дела поучавати и разгаљивати човечанство до 
Ў _ најдаљих времена, постављани су били на такве по- 
____ ложаје, да су нам њихове радње и побуде тако исто 
____ добро познате, као што радње и побуде једног чо- 
Ў `` века могу бити познате другоме; а, на несрећу, њи- 


хово понашање није увек било такво да га један 
____непристрастан судија може посматрати с одобрава- 
у: њем. Али заслепљеност оданога обожаваоца генија 
5 опире се свој очитости и сваком доказу. Карактер 
| њихова идола јесте ствар вере, а у област вере ра- 
| зум се не упушта. Он одржава своју празноверицу 
____ тако необуздано лаковерно и тако безобзирно рев- 
носно, како се може наћи код најстраснијих приста- 
лица верских или политичких партија. Најодлучнији 
докази одбацују се, најобичнија правила моралности 
____ вешто се обилазе, велики и важни периоди исто- 
А рије потпуно се искрећу. Одушевљење изврће чи- 
Р њенице са свом безобзирношћу једног адвоката, и 
брка право и неправо са свом вештином једног је- 
зуита; и све то само ради тога да би понеки човек 
који већ давно лежи у гробу изгледао чистији ка- 
рактер него што то заслужује. 

Мидлтонов Живой Цицеронов јесте видан пример 
те врсте пристрасности. Никад није било карактера 
који је било лакше читати него што је Цицеронов. 
Никада није било духа смелијег или више критич- 
ког него што је Мидлтонов. Да је тај биограф унео 

у испитивање карактера својега омиљенога држав- 
-ника само врло мали део оштрине и строгости које 
је он развио испитујући високе захтеве Епифанија 
и Јустина Мученика, он би морао написати нај- 
бољу историју једнога од најинтересантнијих вре- 
мена. Али тај веома духовити и учени човек, и ако 


Он беше тако мудар, паметан 
Да, како кажу, једва верова 
Оно што црква проповедаше, 

имао је своју сопствену празноверицу. Велики ико- 
нокласт био је и сам идолопоклоник. Велики Асо- 
саіо аде! Пгало!о, спорећи, са не малом вештином, 
права Киприана и Атанасија на место у календару, 
сам је саставио једну лажну легенду у част Св. Ту- 
лија, Он је дизао као углед сваке врлине једног чо- 
века чији дарови и знања, истина, не могу никад 
бити сувише високо цењени, и који никако није био 
без пријатних особина, али чија је цела душа била 
подчињена женској таштини и ропској страшљивости. 
Радње које и сам Цицерон, најречитији и највештији 
адвокат, не би могао оправдати, радње које ону 
својој поверљивој преписци помиње са кајањем и 
стидом, те радње представља његов биограф као 
мудре, честите, херојске. Цела историја оне велике 
револуције која је оборила римску аристократију, 
цело стање партија, карактер сваког јавног човека, 
— све је то брижљиво изврнуто, само да би се ство- 
рило нешто што би личило на одбрану тог најре- 
читијег и најсавршенијег опортунисте. 

Ова књига Монтегијева подсећа нас овде онде 
на Живой Цицеронов. Али ту има видне разлике. 
Др Мидлтон очевидно је немило свестан слабости 
своје ствари и с тога је прибегавао најнечаснијим 
излазима, неопростивом извртању и избацивању чи- 
њеница. Вера Монтегијева је искрена и потпуна. Он 
не чини никаква извртања. Он не крије ништа. Он 
износи чињенице пред нас у потпуној вери да ће 
оне деловати на наше духове исто онако као и на 
његов. Тек кад он прелази од чињеница на побуде, 
показује се његова пристрасност; а тада он над- 
маша и самог Мидлтонг. Његово дело дрско тврди 
да је Бекон био веома честит човек. Монтеги суди 
по дрвету о плоду. Он је принуђен да изнесе неке 
радње које, да их је ма који други човек, а не Бе- 
кон, учинио, никоме не би ни на памет пало да их 
брани, радње које се одмах и потпуно разумеју узи- 
мајући Бекона да је био човек чија начела нису 
била строга и чија душа није била узвишена, радње 
које се никако друкчије не могу разјаснити, него 

прибегавањем каквој наказној хипотези за коју нема 
ни најмање доказа. Али никоја хипотеза, по Мон- 
тегијеву мишљењу, није вероватнија него та да 
његов јунак није никад учинио нешто веома неправо. 

Тај начин одбране Бекона изгледа нам да није 
ни мало беконски. Узети карактер једнога човека 
као поуздан, и тада из његова карактера изводити 
моралну каквоћу свих његових радњи, јесте доиста 
процес сасвим супротан ономе који се препоручује 
у делу Мооит  Огргапит. Уверени смо да ништа није 
могло навести Монтегија да толико одступи од про- 
писа свог учитеља осим ревност за част учитељева 
имена. Ми ћемо ићи другим путем. Ми ћемо поку- 
шати, са ваљаном помоћи коју нам је Монтеги дао, 
да изведемо такав нацрт Беконова живота, из кога 
ће наши читаоци моћи тачно оценити његов ка- 
рактер. 

Једва је потребно рећи да је Фрања Бекон био 
син сер Николе Бекона, који је чувао државни печат 


Енглеске за првих двадесет година владе Јелисаве- 


тине. Глас оца био је бачен у засенак гласом сина. 


· Али сер Никола није био обичан човек. Он је при- 


падао реду људи које је лакше описивати зајед- 
нички него засебно, чији су духови одређени једним 
системом дисциплине, који су припадали једном истом 
друштвеном реду, једном истом универзитету, једној 
истој партији, једној истој секти, једној истој вла- 
давини, и који су тако личили један на другог по 
даровима, по мишљењима, по навикама, по имању, 
да један карактер — могли бисмо готово рећи један 
живот — може у великој мери служити за њих све. 

То је било прво поколење државника од за- 
ната, које је Енглеска родила. Пре њихова времена 
подела рада у том обзиру била је врло несавршена. 
Они који су управљали јавним пословима били су, 
са мало изузетака, ратници или свештеници; рат- 
ници чију сурову храброст није никад научност во- 
дила, ни човечност блажила; свештеници чија су 
знања и способности обично били посвећени од- 
брани тираније и преваре. Хотспери, Невили, Кли- 


60 ОГЛЕДИ 


форди, сурови, незналице, неразмишљени, покази-; 


вали су у савету дивље и заповедничко расположење 
које су стекли у метежу пљачкашких ратова или 
у мрачној тишини својих опкопаних и ограђених 
замкова. С друге стране био је присебни, лукави 
калуђер, обавештен о свему ономе што се тада сма- 
трало као ученост; научен у школама да влада ре- 
чима, у проповеди да влада срцима; ретко празно- 


веран али вешт да се користи празноверицом других; | 


лажан, као што је било природно да буде човек 


чији је позив налагао свима који нису били свеци. 
да буду лицемери; саможив, као што је било при- 


родно да буде човек који није могао стварати ни: 
какве домаће везе и гајити никакву наду на зако- 
нито потомство; више одан своме реду него својој 
домовини и који је водио политику Енглеске не- 
престано бацајући разроке погледе на Рим. 

Али растење богатства, напредак у знањима и 
реформација вере произвели су велику промену. 
Племићи престаше да буду војничке старешине; ду- 
ховници престаше да имају монопол учености; и по- 
јави се нова и значајна врста политичара. 

Ти људи не долажаху ни из једне од оних 
класа које су до тада, скоро искључиво, давале др- 
жавне министре. Сви они беху лаици; ипак сви они 
беху људи од науке; и сви беху људи од мира. Они 
не беху чланови аристократије. Они не наслеђиваху 
никаквих титула, никаквих великих земаља, никакве 
војске својих људи, никаквих утврђених замкова. 
Ипак они не беху ниски људи као они које су кра- 
љеви, суревњиви на моћ племства, понекад дизали 
од ковача и обућара до највиших положаја. Они су 
се сви родили племићи. Они су сви добијали научно 
образовање. Значајна је чињеница да су сви они 
били чланови истог универзитета. Оба велика на- 
ционална средишта учености још тада су добили 
карактер који и данас имају. По умној радљивости 
и по готовости да се усвоје поправке, превага је 
била тада, као што је од тада увек и била, на страни 
мање старе и мање сјајне од те две установе. Кем- 

бриџ је имао част да образује оне славне проте- 
стантске владике које је Оксфорд имао част да 
спали; и у Кембриџу су одгајени духови свих оних 
државника којима поглавито треба приписати стално 
увођење реформисане вере на северу Европе. 

Државници о којима говоримо провели су своју 
младост усред непрестане вике богословских пре- 
пирака. Мишљења су била још у стању хаотичке 
анархије, мешајући се, одвајајући се, идући напред 
и назад. Понекад је изгледало да ће превагнути 
круто богомољство консервативних. За тим је бујна 
навала реформисаних за један тренутак рушила све 
пред собом. За тим је опет равнодушна маса учи- 
нила очајан отпор, задржа за покрет и лагано га по- 
тисла. Колебање које се у то доба јавило у енгле- 
ском законодавству, и које је обично приписивано 
ћуди и моћи једне или две личности, било јеу 
стзари национално колебање. Није то било само по 
духу Хенрикову што је нова теологија добила пре- 
вагу једнога дана, и што су лекције дојиља и духов- 
ника повратиле свој утицај. Није само у дому Тју- 
дорову муж долазио ван себе због отпора женина, 
ни син одступао од мишљења очевих, ни брат гонио 
сестру, ни једна сестра другу. Начела одржања и 
реформе унела су своју борбу у све редове друш- 
тва, у свако место образовања, у сваки скуп, на 
огњиште сваке породице, у дубину сваког мисао- 
ног духа. 

Усред тога врења развијали су се духови људи које 
хоћемо да опишемо. Они беху рођени реформатори. 
Они по природи припадаху оном реду људи који 
увек стоје у првим редовима у великом умном на- 
предовању. С тога су сви они били протестанти. Ипак 
у верским стварима они нису били сувише ревносни, 
и ако нема разлога сумњати да су били искрени. 
Нико од њих није се излагао ни најмањој личној 
опасности за владе Маријине. Нико од њих није 
одобравао несрећни поступак Нортумберландов у 
корист његове снахе. Нико од њих није суделовао 
у очајним саветима Виатовим. Они су тежили да 

раде на континенту, или, ако су остали у Енглеској, | 
они су слушали службу и држали постове свечано и 
озбиљно. Кад су те мрачне и опасне године прошле, 

и кад је круна прешла на новог суверена, они почну 
управљати реформацијом цркве. Али они су то ра- 
дили не са бујношћу богослова, него са мирном од- | 
лучношћу државника. Они су радили не као људи | 
који су сматрали римско обожавање као систем су- 
више увредљив за Бога и сувише разоран за душе, 
који се не би могао ни један сат трпети, него као 
људи који су сматрали спорне тачке међу хришћанима 
као незначајне по себи, и које није уздржавао ни- | 
какав обзир савести да исповедају, као што суи | 
пре исповедали, католичку веру Маријину, проте- 
стантску веру Едуардову, или ма коју од безброј- 
них посредних комбинација које су ћуд Хенрикова 
и понизна политика Кранмерова извеле из учења обг 
непријатељске цркве. Они су имали чист поглед на 
стање своје домовине и континента; они се уверише 
о правцу јавног духа и они изабраше своје месго. 
Они се ставише на чело протестаната у Европи и 
уложише сав свој глас и све имање у усрех фоје 
партије. 

Није потребно помињати како су обазриво, 
како одлучно, како славно водили они политику 
Енглеске потоњих знаменитих година, како су успе- 
вали да удружују своје пријатеље и да раздвајају 
своје непријатеље, како су укротили охолосг Фили- 
пову, како су потпомогли неодољиви дух Колињија, 
како су спасли Холандију од тираније, како су осно- 
вали поморску величину своје домовине, како су 
надмудрили веште политичаре Италије и укротили 
дивље поглгвице Скотске. Немогућно је одрицати 
да су они чинили нека дела која би државнику нашег 
времена донела најозбиљније осуде. Али кад погле- 
дамо на стање моралности њихова добг и безобзирни 
карактер противника против којих су имали да се 
боре, морамо признати да није без разлога што 
њихова имена и данас поштују Њихови земљаци. 

Било је без сумње неких разлика у њихову 

духовном и моралном карактеру. Али и ту је била 
велика породична сличност. Склоп њихових духова 
био је веома здрав. Никоја поједина способност није 
била претежно развијена, него мушко здравље и 
снага беху подједнако разливени кроз целину Они 
беху људи од науке. Њихови духови беху природом 
и вежбањем спремљени за филозофска испитивања. 
Али они су више околностима него одлучним правцем 
наклоности, били наведени да играју прву улогу у 
јавном животу. Ипак, у активном животу, нико није 
могао бити потпуније слободан од погрешака чистих 
теоретичара и педаната. Нико није тачније посматрао 
знаке времена. Нико није боље практички познавао 
људску природу. Њихова политика била је уопште 
више карактерисана опрезношћу, умереношћу и чвр- 
стином, него проналажењем или духом предузећа. 

Све што говораху и писаху беше достојно њи- 
хова ретког здравог разума. Њихова речитост била 
је мање бујна и мање духовита али чистија и мушкија 
од речитости потоњег нараштаја. То је била речитост 
људи који су живели са првим преводиоцима Библије 
и ‹а писцима Општег Молитвеника. Она је била јасна, 
достојанствена, озбиљна, врло лако превучена оном 
афектацијом која је кварила стил најспособнијих људи 
идућег доба. Ако су, као што се понекад дешавало, ти 
политичари бивали приморани да суделују у тео- 
лошким споровима, од којих су тада зависили нај- 
драгсценији интереси краљевине, они су улазили у 
њих као да су цео свој живот провели у школама 
и цркзеним зборовима. 

Бало је нешто у нарави тих славних људи што 
их је штитило од обичне несталности и двора и 
светине. Никакве сплетке, никакве комбинације су- 
парника нису им могле одузети поверење њихова 


суверена Никоји парламенат није шкодио њихову 


упливу. Никад светина није везивала њихова имена 
ма за какзу гадну оптужбу. Њихова моћ престајала 
је само с њиховом смрћу. У том обзиру њихова 
судба показује значајну супротност судби преду- 

зимљивих и сјајних политичара претходног и потоњег 
нараштаја. Берли био је министар четрдесет година. 
Сер Никола Бекон чувао је државни печат више од 
двадесет година. Сер Валтер Милдмеј био је министар 
финансија двадесет и три године. Сер Тома Смит 
био је државни секретар осамнаест година; сер 


помрли у државној служби, уживајући до краја јавно 
поштовање и краљеву наклоност. Сасвим друкчија 
била је судба Вулсиа, Кромвела, Норфолка, Сомер- 
сета и Нортумберланда. Сасвим друкчија била је и 
судба Есекса и Ралиа и још славнијег човека чији 
живот хоћемо да посматрамо. 

Ту околност можда разјашњава епиграф који 
је сер Никола Бекон ставио над улазом своје виле! 
у Горхембери. Меаоста јтта". То начело увек су 
имали на уму он и његови другови. Они су се виші 
трудили да темеље своје моћи положе дубоко, нег 
да дигну грађевину до угледне али непоуздане вл- 
сине. Нико од њих није тежио да буде само мини- 
стар. Нико од њих није изазивао завист разметањем 
богатством и упливом. Нико од њих није тежиода 
помрачи стару аристократију краљевине. Они беху 
слободни од оног детињастог вољења титула, које 
је карактерисало удворице у милости претходног и 
потоњег нараштаја. Само један од тих које сме по- 
менули био је уздигнут за пера; и он је био вадо- 
вољан са најнижим ступњем перског достојалства. 
Што се тиче новца, нико од њих у то доба неможе 
се сматрати као грабљив. Неки од њих з 
вали би и у наше доба хвалу светле несебинности. 
Њихова верност држави била је неподмитљиђа. Њи- 
хов приватан морал био је без мрља. Њиков до- 
маћи живот био је чист и уређен. | 

Међу тим државницима Никола Бекол био је 
уопште сматран да је у реду одмах до Берлија. 
Њега је Камден звао „5асгіѕ сопсииз апетит со- 


1 Средње је стално. 

штеп, а Ђорђе Буканан али Вгіѓаппісі Керт: ѕе- 
сипдит. соштеп.? 

Друга жена Николе Бекона а мати Фрање Бе- 
кона била је Ана, једна од кћери сер Антонија Кука, 
човека одлично образованог, који је био учитељ Еду- 
арду Шестом. Сер Антоније обратио је био велику 
пажњу на васпитање својих кћери и доживео је да 
их види сјајно и срећно удате. Својим класичким 
образовањем постале су угледне и код дама од моде 


· тога доба. Катарина која је постала леди Килигру 


писала је латинске хегзаметре и пентаметре. Милдреду, 
жену лорда Берлија, описао је Роџер Асчем као нај- . 
бољега познаваоца грчке књижевности међу младим 


"женама Енглеске, увек изузимајући леди Јованку 


Греј. Ана, мати Фрање Бекона, одликовала се и као 
лингвист и као богослов. Она се дописивала на 
грчком са владиком Џуелом, и превела је његову 
Апологију са латинског тако тачно да ни он ни архи- 
епископ Паркер нису могли учинити ниједну по- 


правку. Она је превела и један низ беседа о суд- 


бини и слободној вољи са тосканског од Бернарда 
Охино. Та је чињеница тим занимљивија што је 
Охино био један из оног малог, смелог друштва ита- 
лијанских реформатора, анатемисаних и од Витен- 
берга, и од Женеве, и од Цириха, и од Рима, одакле 
социнианска секта и води своје порекло. 

Леди Бекон била је несумњиво дама високо 
образованог духа по моди свога времена. Али се не 
смемо завести у веровање да су она и њене сестре 
биле савршеније жене него многе које данас живе. 
О томе предмету мислимо да има много неспора- 
зума. Ми смо често чули људе који желе, као скоро 
сви људи од ума, да жене буду високо образоване, 
да одушевљено говоре о енглеским дамама шесна- 
естог столећа; и да се туже да не могу наћи ни- 
једну модерну даму која би личила на оне красне 
ученице Асчема и Ајмера, које су упоређивале, преко 


1 Други украс високог већа. 
2 Одавна други ослонац британског царства. 

својих предива, стилове Исократа и Лизија, и које 
су, док су ловачки рогови дували и пси лајали, се- 
деле у усамљеном пољском добру са очима упртим 
на ону бесмртну страну на којој се прича како је 
мирно и храбро први велики мученик умне слободе 
узео отров од свог уплаканог стражара. Али те жалбе 
доиста имају врло мало основа. Ми нипошто нећемо 
подцењивати даме шеснаестог столећа или њихове 
тежње. Али ми појимамо да они који их хвале на 
рачун нашега доба заборављају на једну врло видну 
и врло важну околност. У доба Хенрика Осмог и 
Едуарда Шестог онај који није читао грчки и ла- 
"тински није имао да чита ништа, или скоро ништа. 
Италијански је био једини модерни језик на којем 
је било нешто што би се могло назвати књижев- 
ношћу. Све ваљане књиге које су тада постојале на 
свима европским диалектима једва би напуниле једну 
једину полицу. Енглеска још није имала Шекспи- 
рове драме, ни Француска Монтењеве Огледе, ни 
Шпанија Дон Кихота. Разгледајући какву добро 
снабдевену библиотеку, колико енглеских или фран- 
цуских књига можемо наћи које су постојале кад су 
леди Јованка Греј и краљица Јелисавета добиле своје 
образовање. Чосер, Гауер, Фроасар, Комин и Рабле 
скоро испуњују ту листу. С тога је морало бити да 
једна жена тада буде или необразована, или кла- 
сички образована. Доиста без знања једног од ста- 
рих језика нико тада није могао имати јасан појам 
о ономе што бива у политичком, књижевном или 
религиозном свету. Латински је био у шеснаестом 
столећу све и више него све, више него француски 
у осамнаестом. То је био језик дворова као и школа. 
То је био језик дипломатије; то је био језик бого- 
словске и политичке препирке. Пошто је био давно 
утврђен језик, док су живи језици били у стању 
зрења, и пошто су га знали сви учени и образо- 
вани, употребљавао га је скоро сваки писац који 
је тежио раширеном и трајном гласу. Ко није знао 
те језике био је искључен из сваког познанства, не 
само са Цицероном и Виргилијем, не само са теш- 

ким расправама о канонском праву и схоластичкој 
теологији, него и са најважнијим мемоарима, држав- 
ним документима и памфлетима свога времена, па и 
са најчувенијим спевовима и најпопуларнијим па- 
сквилама о дневним стварима, са Буканановим по- 
здравним стиховима, са Еразмовим диалозима, са 
Хутеновим посланицама. 

А тако није више. Сва политичка и религиозна 
спорна питања претресају се сад на модерним јези- 
цима. Стари језици употребљавају се само при ко- 
ментарима старих писаца. Велике творевине атин- 
ског и римског генија истина су и данас оно што 
су биле. Али, и ако је њихова позитивна вредност 
непромењена, њихова релативна вредност, кад се 
упореди са целом масом духовног богатства које има 
човечанство, стално је опадала. Оне су биле све инте- 
лектуално добро наших предака. А оне су само један 
део нашега блага. Над којом је трагедијом леди Јо- 
ванка Греј могла плакати, над којом се комедијом 
она могла смејати, да није имала старе драматичаре 
у својој библиотеци ? Један модеран читалац може 


_ бити и без Едипа и Медеје, јер има Ошела и Ха- 


млеша. Ако ништа не зна о Пиргополинику и Тра- 
зу, он познаје Бобадила, и Бесуса, и Пистола, и Па- 
ролеса. Ако не може уживати у дивној иронији Пла- 
тоновој, он може наћи неку накнаду у иронији Па- 
скаловој. Ако му је недоступна Нефелокоцигија, он 
може наћи прибежишта у Лилипуту. Ми држимо да 
нећемо окрњити поштовање према оним великим 
народима којима људски род дугује уметност, науку, 
укус, грађанску и духовну слободу, ако кажемо да 
је благо које су нам они завештали, било тако 
брижљиво умножавано да нагомилани интерес сад 
надмаша капитал. Ми држимо да књиге које су биле 
написане на језицима западне Европе за последњих 
две стотине и педесет година — наравно рачунајући 
ту и преводе са старих језика — јесу од веће вре- 
дности него све књиге које су до почетка тог пе- 
риода постојале у свету. Модерне језике Европе ен- 
глеске жене бар толико исто знају колико и енглески 

људи. Ако стога упоредимо знања леди Јованке Греј 
са знањима једне потпуно образоване младе жене 
нашега доба, ми ћемо овој, без оклевања, признати 
надмашност. Надамо се да ће наши читаоци опро: 
стити ово одступање. Оно је дуго, али се тешко 
може назвати неумесно, пошто тежи да увери да је 
заблуда мислити да су прамајке њихових прабаба 
биле образованије жене од њихових сестара и жена. 

Фрања Бекон, најмлађи син Николе Бекона, 
рођен је у кући Јорк, у дому свога оца на Странду, 
22 јануара 1561. Здравље Фрањино било је врло 
нежно, и тој околности може се у неколико припи- 
сати она озбиљност у понашању и наклоност седе- 
ћиву животу, која га је одликовала од других де- 
чака. Сваки зна колико су његова прерана зрелост 
и трезвеност у понашању занимале краљицу, и како 
га је она обично звала својим младим лордом чу- 
варом печата. Прича се да се он, док је још био 
дете, искрадао понекад од својих другова и ишао 
под један свод у цркви Св. Јакова, да би испитао 
узрок једног чудноватог одјека који је ту опазио. 
Извесно је да се он, кад му је било тек дванаест 
година, занимао врло оштроумним размишљањима 
о вештини мађионичара; а то је предмет који, као 
што је професор Стјуарт врло тачно приметио, за- 
служује много већу пажњу од стране филозофа него 
што је то икад било. То су ситнице. Али висина коју 
је Бекон доцније постигао чини их интересантним. 

У тринаестој години својој ушао је он у колеџ 
Св. Тројице, у Кембриџу. Та чувена школа учености 
уживала је нарочиту наклоност лорда благајника и 
лорда чувара печата, и признала је добити које она 
има од њихове заштите у једном отвореном писму 
које носи датум тачно месец дана после ступања 
Фрање Бекона у њу. Управник је био Витгифт, доц- 
није архиепископ у Кентерберију један ограничен, 
обичан и тирански духовник, који је постао силан 
ропским понашањем и улагивањем, и који је тако 
силно гонио и оне који су се слагали с Калвином у 
питању о црквеној управи, и оне који су одступали 

од Калвина у учењу одбацивања. Он је био тада у 
стању зрења, нешто средње између сикофанта и 
угњетача. Он је нашао за згодно да се удвара ми- 
нистрима, а зато се накнађивао што је вршио много 
ситних тиранија у свом сопственом колегиуму. Било 
би ипак неправо одрећи му част да је он у то време 


учинио једну велику услугу науци. Он се мушки 


одупро онима који су хтели да од колеџа Св. Тро- 
јице начине само једно одељење Вестминстерске 
Школе; и тим делом, јединим добрим делом, у ко- 
лико се сећамо, његова дугог јавног живота, он је 
спасао најплеменитије место образовања у Енгле- 
ској од пониженог стања у које су запали Кра- 
љевски Колеџ и Нови Колеџ. 

Често се говорило да је Бекон, док је још био 
у том заводу, правио план за ону велику духовну 
револуцију с којом је његово име нераздвојно спо- 
јено. Али тешко је довољно доказати оно што је 
по себи тако невероватно као то да један одређени 


_ план те врсте може тако рано створити човек, па 


ма био тако моћан и активан дух. Али је извесно 
да је, после трогодишњег бављења у Кембриџу, 
Бекон изишао носећи у себи дубоко презирање 
према том начину учења и тврдо уверење да је си- 
стем академског образовања у Енглеској радикално 
погрешан, и умесно нерасположење према ситни- 
цама у којима су следбеници Аристотелови раси- 
пали своју снагу, па и не особито поштовање са- 
мога Аристотела. 

У својој шеснаестој години оде он у Париз, 
где је остао неко време под надзором Амиаса По- 
лета, Јелисаветина посланика на француском двору, 
и једног од најспособнијих и најчеститијих од мно- 
гих ваљаних службеника које је она узимала. Фран- 


цуска је била тада у жалосном стању потреса. Ху- 


геноти и католици скупљали су све своје снаге за 
најдивљу и најупорнију од многих бораба њихових, 
док је краљ, чија је дужност била да штити и за- 
уздава и једне и друге, својим пороцима и будала- 


штинама толико био ниско пао да није имао ауто- 

ритета ни код једних. Међутим, Бекон пропутује 
неке провинције, и као да је провео неко време у 
Поатјеу. Ми имамо обилно доказа да, за време свог 
бављења на континенту, он није занемарио књижев- 
ност и науку. Али његова пажња као да је била по- 
главито управљена на статистику и дипломатију. У 
то је време он писао своје белешке о стању Европе, 
које су штампане у његовим делима. Он је с вели- 
ким интересовањем изучавао начела вештине деши- 
фровања, и пронашао је једну тако духовиту цифру 
да је много година доцније држао да она заслужује 
место у Пе Аистепиз. У фебруару 1580, док се ба- 
вио тим изучавањима, добије вест о наглој смрти 
свога оца, те се одмах врати у Енглеску. 

Његови планови били су јако поремећени тим 
догађајем. Он је јако желео да осигура какав при- 
ход, да би се могао посветити књижевности и поли- 
тици. Он се обрати влади, и изгледа чудновато што 
је то обраһање било узалудно. Његове су жеље 
биле умерене. Његова наследна права на звање била 
су велика. Сам он стајао је добро код краљице, а 
његов теча био је први министар. Његови сопствени 
дарови били су такви да би их сваки министар радо 
примио у јавну службу. Али његове тежње биле су 
без успеха. Истина је да га Цецили нису волели и 
да су чинили све што су могли да му не даду да 
се дигне. Никад није наведено да је Бекон ма шта 
учинио да би заслужио ту немилост; нити се може 
веровати да је човек, чија је нарав била од при- 
роде блага, чије је кретање било учтиво, који је 
целог живота најбрижљивије чувао своје добро и 
који се плашио даи једном погрешком увреди моћне, 
— да је такав човек могао учинити ма шта што би 
праведно изазвало незадовољство његова рођака, 
који је могао да му учини стварне услуге и да му 
учини велику штету. Право разјашњење тога др- 
жимо да је ово. Роберт Цецил, благајников други 
син, био је млађи неколико месеца од Бекона. Он 
је био најбрижљивије васпитан и још као дечко био 
је посвећен у тајне дипломатије и дворских интрига, 

и баш у то доба био је готов да ступи на позор- 
ницу јавног живота. Највећа жеља Берлијева била 
је да његова сопствена величина пређе на то нај- 
милије дете. Али и Берлијева очинска пристрасност 
једва му је могла сметати да не опази да се Роберт, 
са свима својим способностима и знањима, не може 
равнати са својим рођаком Фрањом. То нам изгледа 
једино право разјашњење благајникова понашања. 
Г. Монтеги је љубазнији. Он држи да је Берлија 
водила само љубав према његову нећаку и да није 
„био расположен да га подстиче да се ослања на 
друге место на сама себе, и да се упушта нај кли- 
заво земљиште политике, место сигурног позива 
права“. Ако су таква била Берлијева осећања, из- 
гледа чудновато да је он пустио свога сина на то 
клизаво земљиште од којега је тако брижљиво чувао 
свога нећака. Него је то истина да је, ако је Берли 
био тако расположен, могао осигурати Бекону какав 
довољан приход који не би био изложен никаквој 
опасности. Извесно је и то да је он био тако исто 
мало расположен да своме нећаку да живети од ка- 
квог звања, као и да му да живети без звања. Да 
је и сам Бекон приписивао понашање својих сро- 
дника њиховој суревњивости на његове одличне да- 
рове, ми ни мало не сумњамо. У једном писму које 
је писао после много година Вилијеру, он се сам 
овако изражава: „Треба помагати, подстицати и 
унапређивати способне људе свих врста, класа и 
професија. Јер у доба Цецила, оца и сина, способни 
су људи намерно и с планом сузбијани“. 

Ма какве да су биле побуде Берлијеве, он је 
остао при своме. Молбе којима се Фрања обраћао 
своме течи и својој тетки биле су увек озбиљне, по- 
низне и скоро сервилне. Он је био младић који је 
у своје време највише обећавао и био је најобра- 
зованији. Његов отац био је шурак, најпотребнији 
друг, најближи пријатељ тога министра. Али све то 
није ништа користило Фрањи. Он је био приморан, 
преко своје воље, да се ода изучавању права. Он 

буде примљен у адвокатску колегију, и неколико го- | 


дина он је радио повучено. 

Тешко је рећи колика су била његова правна 
знања. Није било тешко за човека његова дара да 
стече ону врло скромну меру техничког знања које 
је, удружено са схватљивошћу, тактом, досетљи- 
вошћу, оштроумношћу, речитошћу и познавањем 
људи и прилика, довољно да дигне једног адвоката 
до највише професионалне висине. Опште мишљење 
као да је било оно које је једном приликом изра- 
зила Јелисавета. „Бекон“, рекла је она, „јесте веома 
оштроуман и много учен, али у праву његово знање 
долази до граница и није дубоко“. Држимо да су 
Цецили чинили све што су могли да рашире то ми- 
шљење дошаптавањем и обраћањем пажње на то. 
Кок је то јавно говорио са оном пакосном бестид- 
ношћу која му је била обична. Ни у које гласове 
не верује се радије него у оне који понижавају ге- 
нија и утишавају завист свесне осредњости. Морало 
је бити неисказано утешно за једног глупог наред- 
ника, претходника онога који је, сто педесет го- 
дина доцније, сматрао Муреја као врло духовитог 
што је открио да је најдубљи мислилац и најбољи 
беседник свога доба врло непотпуно знао закон о 
раѕіага еісопеё! и тиПег риіѕпё,? и који је бркао право 
слободног риболова са општинским риболовом. 

Извесно је да ниједан човек у то доба, па 
и за сто педесет година доцније, није боље знао 
филозофију права него Бекон. Његово стручно знање 
било је сасвим довољно да му, удружено са њего- 
вим дивним даровима и допадљивим понашањем, 
стече клиената. Његов је посао врло брзо напре- 
довао, и он се надао да ће бити позван на судску 
столицу. Он се ради тога обрати лорду Берлију, али 
га овај и тада грубо одбије. О разлозима тога од- 
бијања можемо у неколико судити по Беконову од- 
говору, који још постоји. Изгледа да је стари лорд, 
чију нарав старост и костобоља нису никако окре- 
нуле на боље и који је волео да показује своје не- 
задовољство према угледним, оштроумним младим 

људима новог нараштаја, употребио ту прилику да 


очита Фрањи врло оштру лекцију због његове та- 
штине и оскудице поштовања према вишима од себе. 
Фрања да један врло понизан одговор, захвали лорду 
на опомени и обећа да ће га она на боље упутити. 
Међутим други људи били су мање неправедни према 
младом адвокату него његов најближи рођак. У 
својој двадесет шестој години он постане судија у 
свом колегиуму, а две године доцније постао је 
Геп! теадег. Најзад, 1590, добије он први пут неке 
знаке милости од двора. Он буде постављен за кра- 
љичина изванредног саветника. Али тај знак почасти 
није био спојен ни с каквом новчаном наградом. 
С тога је он и даље молио своје моћне рођаке за 


какво место од којега би могао живети а да се не 


мора мучити у том звању. Он је мирно и стрпљиво, 
готово понизно, сносио мрачну ћудљивост свога тече 
и заједљиве примедбе свога брата од тетке о тео- 
ретичарима који су потонули у филозофске сања- 
рије, те су према томе сувише мудри, па се не могу 
бавити јавним пословима. Најзад су Цецили били 
још доста милостиви да му израде место протоко- 
листе у Звезданом Савету. То је било лукративно 
место, али пошто је много година прошло док је 
оно било упражњено, он је био још приморан да 
ради за свакидашњи хлеб. 

У парламенту који је био сазван 1593 седео је 
он као заступник грофовије Мидлесекс и одмах се 
прочуо као одличан беседник. Из оно мало оста- 
така његова беседништва лако је видети исту зби- 
јеност израза и богатство маште које се виде у ње- 
говим списима и у његовим говорима; и да му је 
његово опширно знање књижевности и историје да- 
вало могућности да занима своје слушаоце великом 
разноврсношћу слика и алузија које су уопште 
биле срећно изабране и умесне, али које би се ве- 
роватно не мање допадале укусу тога доба кад би 
биле и такве да би данас изгледале детињасте или 
педантске. Види се, дакле, да је он био, као што се 
и могло очекивати, потпуно слободан од оних по- 

грешака које се обично налазе код једног адво- 
ката који, пошто се дигао до угледа у судници, 
улази у Доњи Дом. Његов обичај био је да свако 
велико питање претреса не у малим, искиданим де- 
ловима, него као целину, и његова суђења била су 
пре суђења једног обимног него једног оштрог духа. 
Бен Џонсон, један веома компетентан судија, описао 
је Беконову речитост речима које, и ако се често 
наводе, заслужују да се и овде наведу. „Био је у моје 
време један племенит беседник који је био пун 03- 
биљности у својим говорима. Племенито је дисао 
његов говор у коме је ретко било шале. Никоји 
човек није говорио јасније, умесније, озбиљније, нити 
је мање говорио оно што је без вредности, или што 
је сувишно. Сваки део његова говора имао је своју 
сопствену драж. Његови слушаоци нису се смели 
накашљати ни окренути очи од њега, да не би што 
пречули. Он је господарио док је говорио, и судије 
су биле зловољне или расположене према томе како 
је он хтео. Никоји човек није владао њиховим осе- 
ћањима више од њега. Сваки који га је слушао бојао 
се да он није већ на крају свог говора“. По томе 
што помиње судије, изгледа да је Џонсон слушао 
Бекона само у судници. Свакојако држимо да је 
Доњи Дом био тада скоро неприступан странцима. 
Није вероватно да је један човек Беконова оштро- 
умља онако исто говорио у парламенту као што је 
говорио у суду. Али уметност понашања и говора 
морала је у велико бити једна иста и у суду иу 
представништву грофовија. 

Бекон је покушао да игра врло тешку игру у 
политици. Он је желео да буде у исто време и љу- 
бимац двора и популаран код масе. Ако је икоји 
човек могао успети у том покушају, требало је оче- 
кивати да ће у томе успети човек тако ретких да- 
рова, суђења тако прерано зрела, нарави тако мирне 
и понашања тако допадљива. Свакојако он није са- 
свим остао без успеха. Али једанпут он је учинио 
такав патриотски испад, да се дуго и горко кајао, 
и који никад није покушао да понови. Двор је тра- 

жио велику новчану помоћ и брзо плаћање. Остаци 
тадашњег Беконовог говора дишу сви духом Ду- 
гога Парламента. „Племићи“, рекао је он, „морају 
продати своје сребрно посуђе а земљорадници своје 
бакарне приборе док се то не буде платило, а што 
се тиче нас, ми смо овде да испитујемо ране др- 
жавне, а не да их само гледамо. Опасности су ове: 
ми ћемо изазватн незадовољство и довести у опа- 
сност сигурност Њенога Величанства, која је више 
у љубави народа него у богатству. Друго, ако се тај 
захтев тако задовољи, доћи ће други владаоци, који 
ће то исто захтевати, тако да ћемо створити тиме 
један рђав пример за нас саме и за наше потом- 
ство; а из историје се види да од свих осталих на- 
рода Енглези су најмање покорни, ниски и вољни 
да трпе самовољне намете“. Краљица и њени мини- 
стри били су јако дирнути тим испадом народног 
духа. Доиста понеког честитог члана Доњег Дома, 
за много мању погрешку, бацали су у Тауер охоли 
и ватрени Тјудори. Млади патриота толико се по- 
низио да се најјадније правдао. Он је преклињао 
лорда благајника да укаже какву милост његовом 
сиротом слузи и савезнику. Он је оптуживао сама 
себе лорду чувару печата у једном писму које се 
може равнати са најсервилнијим од писама која је 
Цицерон писао за време својега изгнанства. Та лек- 
ција није била узалуд. Бекон никад више није тако 
вређао. 

Он је био сад уверен да се мало има надати 
од заштите оних моћних сродника које је он два- 
наест година молио са тако понизном упорношћу; 
и он поче да окреће своје погледе на другу страну. 

- Међу дворанима Јелисаветиним беше се од скора 
појавио један нов љубимац, млад, племић, богат, 
образован, речит, храбар, племенит, који је желео 
угледа; један љубимац који је добијао од проседе 
краљице такве знаке пажње, какве је једва давала 
Лестеру у доба страсти; који је био уједно и украс 
двора и идол града; који је био уједно заштитник 
и људи од науке и људи од мача; који је био за- 

једнички заклон и гоњених католика и гоњених пу- 
ританаца. Смишљена мудрост помоћу које је Берли 
могао да прокрчи свој пут кроз толике опасности, 
и велико искуство које је он стекао у општењу са 
два нараштаја другова и супарника, обоје то као 
да је једва било довољно да га одржи у тој новој 
супарничкој борби; и Роберт Цецил стењао је од 
страха и зависти, гледајући како расте слава и уплив 
Есекса. 

Историја партија које су, при крају владе Је- 
лисаветине, цепале њен двор и њен савет, и ако је 
веома поучна, није ни интересантна ни пријатна. 
Обе су партије употребљавале средства која су 
обична несавесним државницима; и ниједна није 
имала, нити се правила да има, ма какав важан смер 
пред очима. Јавни дух одмарао се тада од једног 
великог напора и скупљао снагу за други. Прошла 
је била она бурна и страшна олуја којом је људски 
ум отишао напред на путу истине и слободе, за 
време од педесет година после одвајања Лутерова 
од заједнице са римском црквом. Међа између про- 
тестантизма и папства била је тада утврђена скоро 
онако како и данас постоји. Енглеска, Скотска, се- 
верне краљевине биле су на једној страни; Ирска, 
Шпанија, Португалија, Италија, на другој. Гранична 
линија ишла је, као што и данас иде, кроз сред Хо- · 
ландије, Немачке и Швајцарске, одвајајући провин- 
цију од провинције, једну изборну кнежевину од 
друге и кантон од кантона. Француска се могла сма- 
трати као спорна земља, у којој борба још није 
била решена. Од тога доба те две цркве мало су 
што више учиниле него што су одржавале своје 
земљиште. Само су у неколико прилика учињени 
неки упади. Али општа граница остала је иста. 
За двеста педесет година није се више ниједно ве- 
лико друштво дигло као један човек и моћним на- 
пором ослободило се од столетне празноверице. А 
тај призор био је обичан у шеснаестом столећу. А 
зашто није више тако било? Зашто је за тако силним _ 
покретом настао тако дуг мир? Учења реформатора 

не слажу се данас мање са разумом или са откро- 
вењима него пре. Јавни дух извесно није данас мање 
просвећен него пре. Зашто да протестантизам, пошто 
је прво срушио све пред собом у доба односно малог 
знања и мале слободе, не чини никакав осетан про- 
грес у доба разума и толеранције ; да Лутер, Калвин, 
Нокс, Цвингли нису оставили последника; да је за 
два и по столећа мање њих отпало од римске цркве 
него што је у доба реформације добијено од ње за 
једну годину? То нам је увек изгледало као једно 
од најређих и најзанимљивијих питања у историји. 
У некој другој прилици можда ћемо покушати да 
решимо то. За сад је довољно рећи да је, при крају 
Јелисаветине владе, протестантска партија, да гово- 
римо језиком Апокалипсе, напустила своју прву 
љубав и престала да ради своја прва дела. 
Велика борба шеснаестог столећа била је про- 
шла. Велика борба седамнаестог столећа још није 


_ биле почела. Исповедници за владе Маријине беху 


помрли. Чланови Дугог Парламента беху још у ко- 
левкама. Папистима беше одузета сва моћ у држави. 
Пуританци још не беху достигли до оне страховите 
моћи. Истина је да један испитивач, који добро по- 
знаје историју најближег нараштаја, може у радњама 
последњег парламента под Јелисаветом лако опазити 
клицу великих и за увек знаменитих догађаја. Али 
око једног савременика ништа од тога није видело. 
Две партије властољубивих људи који су се борили 
за моћ нису се разилазиле једна од друге ни у каквом 
важном јавном питању. Обе су припадале реформи- 
саној цркви. Обс су изјављивале неограничену ло- 
јалност краљици. Обе су одобравале рат са Шпанијом. 
И, у колико ми знамо, нема разлога веровању да су 
оне имале различна мишљења о наслеђу престола. 
Извесно ниједна партија није имала на уму какву 
велику меру о реформи, нити је покушала да од- 
страни какву било народну невољу. Најмрскија и 
најопаснија злоупотреба од које је народ тада патио 
била је извор користи за обе, и обе су је браниле 


подједнако ревносно. Рали је имао монопол за карте, 

а Есекс монопол слатких вина. У ствари једини разлог 
спора између обе партије био је тај што се нису 
могле сложити око удела у моћи и милости кра- 
љичиној. 

Ништа нема у политичком понашању Есексову 
за што би могао бити поштован; и сажаљење којим 
гледамо његов рани и страшни крај слаби кад се 
човек сети да је он излагао случају животе и срећу 
својих најоданијих пријатеља и тежио да баци целу 
земљу у забуну због чисто личних ствари. Ипак 
немогућно је не бити дубоко заинтересован за једног 
човека тако храброг, умног и племенитог ; за једног 
човека који је, док се сам понашао према својој 
краљици тако дрско као никоји други њен поданик, 
дотле се према зависнима од себе понашао тако 
нежно како се ретко налази код ма ког другог за- 
штитника. Он је желео, не као други добротвори, 
да улије оданост а не захвалност. Он је тежио да 
се они којима је он био пријатељ осећају према 
њему као према себи равноме. Његов дух, бујан, 
осетљив, природно расположен да се диви свему 
што је велико и лепо, био је очаран гениалношћу 
и образованошћу Беконовом. Одмах је било везано 
присно пријатељство међу њима, пријатељство коме 
је био суђен мрачан, жалостан и сраман крај. 

Године 1594 звање државног тужиоца постало је 
упражњено, и Бекон се је надао да га одбије. Есекс 
се старао за ствар свога пријатеља као за своју 
сопствену; он је молио, разлагао, обећавао, претио, 
али све узалуд. Вероватно да се нерасположење 
које су осећали Цецили према Бекону још више осна- 
жило због његовог пријатељства са грофом. Роберт 


је био тада близу да постане државни секретар. Он 


се деси једног дана у истим колима са Есексом, и 
међу њима наста значајан разговор. „Милорде“, рече 
сер Роберт, „краљица је одлучила да без даљег окле- 
вања попуни место државног тужиоца. Молим Ваше 
лордство да ме извести којега ћете Ви хтети“. „Ја 
се чудим Вашем питању“, одговори гроф. „Али ипак 
треба да знате да сам ја одлучно, против целог 

света, за Вашег рођака Фрању Бекона.“ „Велики 
Боже“, узвикну Цецил, немоћан да сакрије своје уз- 
буђење, „ја се чудим вашем лордству што своју моћ 
расипа на тако незнатне ствари. Можете ли навести 
ма и једног претходника тако неискусне младости 
да је подигнут до тако великог звања >“ Тај прекор 
чудновато непријатан долазио је од једног човека 
који је, и ако млађи од Бекона, сваки дан очекивао 
да постане државни секретар. Ту дрску отвореност 
одмах је опазио Есекс, који је ретко пропуштао да 
не каже слободно шта мисли. „Ја нисам тражио при- 
мере“, рече он, „младих људи који су вршили звање. 
Али Вам могу казати, Г. Роберте, једног човека мла- 
ђег од Фрање, мање ученог и тако исто неискусног, 
који моли и тражи свом снагом једно звање од 
много веће важности“. Роберт није имао ништа друго 
да каже него да су његове способности довољне 
за место које се нада добити, и да је дугом службом 
његов отац заслужио такав знак захвалности од 
краљице; као да су се његове способности могле 
упоредити са способностима његова рођака, или као 


да Никола Бекон није учинио никакве услуге др- 


жави. Цецил тада примети да, кад би се Бекон за- 
довољио са звањем државног прокуратора, краљица 
би тада лакше пристала. „Оставите се Ви приста- 
нака“, рече племенити и бујни гроф. „Ја морам имати 
то место за Фрању, и ја ћу за то уложити сву своју 
власт, моћ, углед и пријатељство; зубима и ноктима 
добићу то за њега, у пркос свих; и ко ми отме то 
звање из мојих руку за ма кога другог, пре него 
што га он добије, нека се узме на ум. А у то мо- 
жете бити уверени, сер Роберте, јер сад ја говорим 
отворено и слободно; а што: се мене тиче, сер Ро- 
берте, изгледа ми чудновато од лорда благајника и 
од Вас да ви можете претпоставити каквога странца 
једном тако блиском сроднику; и ако упоредите у 
сваком правцу способности и његова супарника и 
њега, изузевши само што је онај за неких вајних 
пет година раније ушао у суд од Фрање, Ви ћете 

видети да у свима другим обзирима никаква упо- 
ређења не може бити међу њима.“ 

Кад је звање државног тужиоца било попуњено, 
гроф навали на краљицу да Бекона постави за др- 
жавног прокуратора, и том приликом стари лорд 
благајник није се неповољно изразио о претензи- 
јама свога нећака. Али после борбе која је трајала 
више од године и по дана, и у којој је Есекс, по 
својим сопственим речима, „уложио сву своју власт 
и моћ, свој углед и пријатељство“, то место било 
је дато другоме. Есекса је то јако заболело, али је 
нашао утехе у најиздашнијој и најнежнијој дареж- 
љивости. Он поклони Бекону једно имање код Тви- 
кенхама, које је вредело око две хиљаде фуната 
„тако љубазно и племенито да је тај начин вредео 
више него сама ствар.“ 

Наскоро после тих догађаја Бекон се први пут 
појављује пред публиком као писац. У почетку 1597 
он објави једну малу свеску Огледа, која је доц- 
није бивала све већа, поступним настављањем. То 
мало дело било је веома популарно, као што је и 
заслуживало. Кроз неколико месеци оно је поново 


штампано; било је преведено на латински, францу- | 


ски и италијански, и као да је једним махом утвр- 
дило књижевни глас свога писца. Али и ако је Бе- 
конов глас растао, љегово стање било је још оскудно. 
Он је био у великим новчаним незгодама, и једном 
приликом он је био ухапшен на улици на захтев 
једног позлатара за дуг од три стотине фуната, и 
одведен у дом за затворенике који не могу да пла- 
ћају своје дугове. 

Међутим Есекс је у свом пријатељству био 
неуморан. Године 1596 предузео је он свој знаме- 
нити поход на обалу Шпаније. У истом тренутку 
кад се укрцао, он је писао неким својим пријате- 
љима препоручујући им да за време његова одсу- 
ства воде рачуна о интересима Беконовим. Он се 
врати пошто је извршио најсјајније војно дело које 
је на континенту извело енглеско оружје у другом 
размаку времена од битке код Азинкура до битке 

код Бленхајма. Његова храброст, његови таленти, 
његово човечно и племенито поступање учинили су 
га идолом његових земљака и донели му похвалу 
непријатеља које је победио.! Он је увек био охол 
и упоран, и његов сјајни успех као да је још оснажио 
био те његове мане. Али према свом пријатељу 
Фрањи он је увек остао исти. Бекон се носио мишљу 
да оснује своју срећу браком и почео је да се удвара 
једној удовици која се звала Хатон. Настрано по: 
нашање и напраситост те жене били су немили и 
досадни њеним лознаницима. Али Бекон није видео 
њене мане, или је хтео да их превиди за љубав ве- 
ликог имања. Есекс је радио за ствар свога прија- 
теља са својом обичном ревношћу. Писма која је 
гроф писао леди Хатоновој и њеној матери одају му 
високу част. „Кад би“, пише он, „она била моја се- 
стра или моја ћерка, ја вас уверавам да бих тако 
исто поуздано био одлучан да радим на тој ствари, 
као што то сад радим“, и после „ако моја реч јесте 
нешто, ја Вас уверавам да, кад бих имао кога који 
би ми био тако близу као што је она Вама, ја бих 
је радије удао за њега него за човека много већих 
титула“. На срећу Беконову, та ствар је остала без 
успеха. Леди се свакојако показивала пријатељски 
према њему на више начина. Она га одбије и уда 
се за његова непријатеља, оног ограниченог и па- 
косног педанта Едуарда Кока, и чинила је све што 
је могла да га учини несрећним, као што је то он 
и заслуживао. 

___Среће Есексова достигла је била тада свој вр- 
хунац и почела је опадати. Он је доиста имао све 
особине које брзо дижу људе на висину. Али он није 
имао ни оне врлине ни пороке који чине да се људи 
дуго одрже на висини. Његово слободоумље, ње- 
гова раздражљива осетљивост на увреду и неправду, 
нису били никако пријатни једној краљици која од 
природе није трпела никакав отпор и која је за че- 
трдесет година била навикла иа највеће ласкање и 

на најгаднију понизност. Неодмерено и презриво по- 
нашање којим је он пркосио својим непријатељима 
узбуђивало је њихову смртну мржњу. Његова управа 
у Ирској била је несрећна и у многом обзиру веома 
за осуду. И ако су га његова сјајна храброст и ње- 
гова бујна радљивост чиниле веома згодним за пре- 
дузећа као што је Кадикс, он при том није имао 
опрезности, стрпљења и одлучности, што је потребно 
за вођење тако дугог рата, у коме тешкоће треба 
поступно савлађивати, у коме многе незгоде треба 
подносити, и у коме се само мало сјајних дела може 
извршити. За грађанске дужности свога високог 
положаја он је био још мање згодан. И ако речит 
и образован, он никако није био државник. Све- 
тина је ипак и даље мило гледала и његове мане. 
Али двор је престао да му изјављује признање и за 
заслугу коју је доиста имао. Личност на коју се он, 
за време опадања свог уплива, поглавито ослањао, 
којој је поверавао своје незгоде, чији је савет тра- 
жио, чије је посредовање употребљавао, био је ње- 
гов пријатељ Бекон. Жалосна истина мора се ка- 
зати. Тај пријатељ, тако вољен и тако сматран за 
поуздана, имао је главни удео у упропашћивању 
грофове среће, у проливању његове крви и' у оцр- 
њивању његова имена. у 
Али да будемо праведни према Бекону. Ми др- 
жимо да до послетка он није желео да шкоди 
Есексу. Држимо и то да се он искрено трудио да 
служи Есексу док год је мислио да може служити 
Есексу а да себи самом не шкоди. Савёт који је он 
дао своме племенитом добротвору био је уопште 
врло разуман. Он је чинио све што је могао да од- 
врати грофа од примања управе Ирском. „Јер“, го- 
вораше он, „ја сам јасно видео да је судбина ве- 
зала његову пропаст за ту ствар, у колико је мо- 
гуће човеку оснивати суђење о будућим догађајима“. 
Предсказивање се извршило. Есекс падне у немилост. 
Бекон је покушао да посредује између његова при- 
јатеља и краљице, и држимо да је он часно уложио 
сву своју окретност у том смеру. Али задатак који 

је он био предузео био је и сувише тежак, фини и 
опасан и за тако окретна и способна посредника. 
Он је имао да ради са две природе подједнако 
охоле, љутите и несавладљиве. У Есексовој кући он 
је имао да блажи беснило једног младог јунака, 
уврђеног многим неправдама и понижењима, а затим 
да иде у Вајтхал да би умирио зловољност једне 
краљице, чија је нарав, која никад није била блага, 
постала тада болесно раздражљива због старости, 
због опадања здравља и због давнашње навике да 
слуша ласкања и да тражи безусловну послушност. 
Тешко је служити два господара. У положају у коме 
је био Бекон једва му је било могућно да своје 
кретање удеси тако да не да једноу или и једном 
и другом од њих разлога да се туже. Једно време 
он је радио тако искрено како се, у тако запле- 
теним околностима, могло разложно очекивати. На 
послетку он је нашао да је био у опасности да по- 
колеба своју сонствену срећу док је покушавао да 
одржи срећу другог неког. Он је изгубио наклоност 


обе стране које је желео да помири. Есекс је држао 


да он нема довољно ревности као пријатељ, Јели- 
савета је држала да он не врши довољно дужност 
једног поданика. Гроф је гледао у њему шпијуна 
краљичина; краљица је гледала у њему креатуру 
грофову. Помирење које је он тежио да изврши из- 
гледало је сасвим безнадно. Хиљада знакова, који 
су били јасни и очима много мање оштрим од ње- 
гових, показивали су да је пад његова заштитника 
близу. Према томе он промени своје понашање. Кад 
је Есекс био доведен пред савет да одговара за 
свој рад у Ирској, Бекон, после слабог покушаја да 
се оправда што сад устаје против свог пријатеља, 
покори се краљичиној вољи и јави се пред судом 
помажући оптужбу. Али још мрачнија ствар била је 
иза тога. Несрећни млади племић, поставши неура- 
чунљив од очајања, покушао је једно дрско и пре- 
ступно предузеће, које му је привукло највишу казну 
закона. Шта је тада Бекон радио? То је био један 
од ових положаја у којима се људи показују:какви 

су. Једном човеку висока ума богатство, моћ, двор- 
ска милост, па и лична сигурносг нису никакви 06- 
зири кад су у питању пријатељство, захвалност и 
част. Такав би човек стајао на страни Есексовој за 
време суђења, он би „уложио сву своју снагу, моћ, 
углед и пријатељство“ да би ублажио пресуду, био 
би му свакидашњи посетилац у ћелији, примио би 
последње налоге и последњи загрљај на губилишту, 
употребио би све снаге свога ума да очува од мрља 
глас свога племенитог, и ако заблуделог пријатеља. 
Један обичан човек никад се не би изложио опа- 
сности да помаже Есексу, нити срамоти да га на- 
пада. Бекон није остао ни неутралан. Он се појавио 
као тужилац при суђењу. У том положају он се није 
ограничио на то што би по себи било довољно да 
донесе пресуду. Он је употребио сву своју досет- 
љивост, своју реторику и своје знање, не да оси- 
гура осуду — јер су околности биле такве да је 
осуда била неизбежна — него да одузме несрећном 
заробљенику сва она оправдања која су, ма да по 
закону без вредности, ипак могла да умање моралну 
кривицу преступа, и која су с тога, ма да нису мо- 
гла дати право перовима да га ослободе, могла на- 
вести краљицу да га помилује. Гроф је правдао своје 
бесомучне радње тиме што је био опкољен моћним 
и непомирљивим непријатељима, што су му они срећу 
упропастили, што су му радили о глави и што су 
га њихова гоњења дотерала до очајања. То је била 
истина, и Бекон је добро знао да је то истина. Али 
он се претварао узимајући то као прост изговор. 
Он је упоредио Есекса са Пизистратом који је, твр- 
дећи да је у непрестаној опасности да ће бити уби- 
јен и показујући ране које је сам себи задао, 
успео да уведе тиранију у Атини. То је било и 
сувише много за заробљеника. Он га прекиде и 
позва свога незахвалнога пријатеља да остави улогу 
адвоката и да се јави као сведок, те да каже лор- 
довима да ли није он, Фрања Бекон, раније, по 
своме властитом убеђењу, толико пута говорио као 
истину то што сада оглашава као прост изговор. 

Мучно је улазити даље у ту жалосну историју. На 
грофово позивање Бекон је извијајући одговорио 
и, као да му упоређење са Пизистратом није било 
довољно увредљиво, он учини друго упоређење које 
се још мање даје оправдати. Он упореди Есекса са 
Хенриком, војводом од Гиза, и његов неразмиш- 
љени покушај у Сити са даном барикада у Паризу. 
Тешко је казати зашто је Бекон прибегавао таквим 
упоређењима. То је било сасвим непотребно да би 
се добила осуда. А извесно је то чинило јак утисак 
на дух охоле и суревњиве краљице, од чије је воље 
зависила грофова судбина. Миг на стидно туторство 
у коме је био последњи Валоа под кућом Лотрин- 
шком био је довољан да отврдне њено срце према 
једном човеку који је по положају, по војничком 
гласу, по омиљености код грађана престонице, имао 
неку сличност са вођом лиге. 

Есекс буде осуђен. Бекон није учинио никакав 
покушај да га спасе, ма да су краљичина осећања 
била таква да је он могао заступати ствар свога 


добротвора, можда са успехом, али извесно без 


икакве озбиљне опасности за сама себе. Несрећни 
племић буде погубљен. Његова судбина узбудила 
је силна, можда претерана осећања сажаљења и 
гнева. Краљицу су дочекивали грађани Лондона мрач- 
ним погледима и слабим узвицима. Она је држала 
за умесно да јавно оправда своје последње радње. 
Неверни пријатељ који је допринео да се грофу 
живот одузме био је сад употребљен да убије гро- 
фов глас. Краљица је видела неке Беконове списе 
који су јој се допали. Услед тога он је био изабран 
да напише Изјаву о сплешкама и издајама које је 
покушао и извршио Роберш гроф од Есекса, која 
је била званично штампана. За владавине која је 
следовала, Бекон није имао ниједне речи да каже 
у одбрану тога бедног списа који обилује изразима 
које ниједан племенит непријатељ не би употребио 
против једног човека који је тако скупо платио 
своје грехове. Једино његово правдање било је то 
да је писао по наредби, да је сматрао себе само 

као секретара, да је имао нарочите упуте о начину 
којим ће обрадити сваки део те ствари и да је у 
ствари он имао само да уреди и да стилизује. 

Па ипак цело понашање Беконово у току тих 
ствари изгледа Г. Монтегију да се не само да оправ- 
дати него да заслужује високо дивљење. Честитост 
и доброта тога господина тако су добро познате 
да ће наши читаоци вероватно тешко појмити ка- 
квим је путевима он могао доћи до тог чудноватог 
закључка; и скоро се бојимо да они не посумњају 
да их ми изигравамо износећи главне доказе које 
он употребљава. . 


Да би скинуо терет незахвалности, Г. Монтеги 
куша да докаже да је Бекон имао више обавеза 
према краљици него према Есексу. Какве су биле 
те обавезе, није лако видети. Положај краљичина 
саветника и једно место још далеко од њега били 
су доиста таква указивања милости која су далеко 
заостајала иза Беконових личних и наследних права. 
То су биле милости које краљицу нису стале ни- 
једне паре, нити је Бекон од њих добио иједне 
паре. Потребно је било ставити Јелисаветино право 
на захвалност на неки други основ; а то је и осе- 
тио Г. Монтеги. „Можда је њена највећа доброта“, 
вели он, „била у томе што је она, место да брзо 
унапређује Бекона, учинила му да носи јарам у 
својој младости са трајношћу њена пријатељства. 
Такве су биле његове обавезе према Јелисавети“. 
А такве су доиста и биле. Као син једнога од њених 
најстаријих и најоданијих министара, а сам најдаро- 
витији и најобразованији млад човек свога доба, он 
је био од краљице осуђен на понижења, на забаче- 
ност и на сиротињу. Она је подценила његове снаге. 
Она га је охоло заповеднички опоменула кад је он 
у парламенту покушао да ради самостално. Она га 
није хтела унапредити у његовој струци, на што је 
он имао неоспорно право. Њој је он имао да за- 
хвали то што је морао лежати у затвору за дуг од 
три стотине фуната, док су млађи људи, који нису 
били виши од њега по рођењу а који су били нижи 
од њега по свима личним одликама, заузимали нај- 

виша места у држави, добијали једно господство за 
другим и зидали једну палату за другом. Доиста, 
ако је Бекон дуговао захвалност Јелисавети, он је 
није дуговао Есексу. Ако је краљица доиста била 
његов најбољи пријатељ, онда му је гроф био нај- 
гори непријатељ. Ми се чудимо што Г. Монтеги 
није мало даље извео тај разлог. Он би могао твр- 
дити да Бекону треба. опростити што се осветио 
једном човеку који је покушао да ослободи његову 
младост од спасоносног јарма који му је краљица 
наметнула, који је желео да га брзо унапреди, који 
се није задовољио покушајем да му натовари звање 
државног прокуратора него је још био толико суров 
те му је поклонио и једно пољско добро. 

И опет једва се може замислити да Г. Монтеги 
озбиљно говори кад нам вели да је Бекон због јав- 


ног интереса био обавезан да не руши своје соп- 


ствене наде на унапређење и да се обрнуо против 
Есекса зато што је желео да добије моћи којом 
би могао користити својој земљи. Ми доиста не 


"знамо како друкчије да побијемо такве разлоге него 


да их просто изнесемо. У свачему што је немогућно 
мора да лежи противуречност. Једва је могућно да 
су Беконове побуде што је тако радио у тој при- 
лици могле бити захвалност према краљици што га 
је држала у сиротињи, и жеља да користи својим 
саграђанима са каквог високог положаја. Онда је 
могућно и то да је Бонер био добар протестант 
који је, уверен да је крв мученика усев цркве, ју- 
начки примењивао све муке и срамоте гоњења, да 
би енглеском народу улио јаку и трајну мржњу на 
папство. Онда је могућно и то да је Џефрис био 
ватрен обожавалац слободе и да је дао одсећи главу 
Алџернону Сиднеју и спалити Јелисавету Гонт само 
зато да би изазвао реакцију која би одвела огра- 
ничењу краљевских прерогатива. Онда је могућно 
и то да је Тертел убио Вира само да би младежи 
енглеској дао оштру опомену против игре и рђава 
друштва. Онда је могућно и то да је Фонтлерој зло- 


"употребио власт зато да би његова судба обрнула 

пажњу публике на недостатке казненог закона. Ре- 
цимо да су све те ствари могућне. Али оне су то- 
лико невероватне да би човек који би радио по 
таквим претпоставкама био зрео само за лудницу. 
А ми не видимо зашто да се поставке по којима 
никоји разуман човек не би радио у обичном жи- 
воту, допуштају у историји. 

Мишљење Г. Монтегија да је Бекон желео власт 
само да би могао чинити добро људима, изгледа 
нам некако чудновато кад се сетимо како је Бекон 
доцније употребљавао своју моћ и како ју је изгу- 
био. Извесно услуга коју је он учинио човечанству 
узимајући златне паре леди Вартонове и кабинет 
Џона Кенедиа није била тако велике важности, да 
би оправдала сва средства која су одвела том смеру. 
Кад се тај случај из основа испита, он би, као што 
се бојимо, овако стајао: Бекон је био толико сер- 
вилан адвокат да је могао бити подмитљив судија. 

Г. Монтеги тврди да само незналице и нераз- 
мишљени могу мислити да Бекона треба осудити за 
ма шта што је чинио као саветник круне и да ни- 
један адвокат не треба да се обзире ни на шта друго 
него на партију коју он заступа. Ми нећемо сад 
испитивати да ли учење кога се енглески правници 
држе по том предмету одговара разуму и морал- 
ности или не; да ли је право да један човек са пе- 
риком на глави и везом око врата учини за један 
златник оно што би без тих одлика он сматрао за 
гадно и срамно да учина за једну царевину; да ли 
је право да он, не само верујући него и знајући да 
је једна поставка истинита, чини све што се може 
учинити софистиком, реториком, свечаним увера- 
вањем, узбудљивим узвицима, гестовима, минама, 
застрашујући једног часног сведока и збуњујући 
другога, да би судије навео да мисле да је та 
поставка лажна. Није потребно у овом случају ре- 
шавати више та питања. Професионална правила, 
била она добра или рђава, јесу правила по којима 
су се многи мудри и часни људи управљали и по 


којима се и данас управљају. Да, с тога, Бекон није 

ништа више учинио него што су та правила захте- 
вала од њега, ми бисмо радо допустили да је он 
био беспрекоран или бар да му се може опростити. 
Али ми држимо да се његово понашање не може 
оправдати никаквим професионалним правилом које 
сад постоји или које је икад постојало у Енглеској. 
Увек се држало да, у кривичним случајима у ко- 
јима се оптуженом одриче помоћ браниоца и, пре 
свега, у случајима кад се ради о глави, адвокати 
треба да буду штедљиви. Истина је да је, после Ре- 
волуције, кад је парламенат почео чинити истрагу 
због невине крви коју су просули последњи Сту- 
арти, био учињен један слаб покушај да се они 
правници који су били уплетени у убиство Томе 
Армстронга, одбране тим разлогом што су они то 
радили само по свом позиву. Тај бедни софизам био 
је угушен гнушањем Доњега Дома. „Неће ићи никад 
као што треба“, рекао је Фоли, „док неко од те 
професије не постане пример“. „Ми имамо једну 
нову врсту чудовишта на свету“, рекао је млађи Хам- 
ден, „који беседама воде човека на смрт. То су кр- 


"вожедни пси. Савијер је ту одиста злочинац и крив 


за то убиство“. „Ја узимам реч да олакшам својој 
савести“, рекао је Галовеј. „Ја нећу крв тога човека 
на моме прагу. Савијер је тражио да се он осуди 
и погуби. Ја држим да је он крив за смрт тога чо- 
века. Чините с њим шта хоћете“. „Ако правнички 
позив“, рекао је старији Хамден, „даје једном ч0- 
веку власт да убија на овај начин, онда је у инте- 
ресу свих људи да се дижу против тога и да истребе 
тај ред људи“. Нису тако говорили само неучени 
племићи из народа. Виљем Виљемс, један од најспо- 
собнијих и најбезобзирнијих правника тога доба, 
исто је тако гледао на ту ствар. Он није оклевао, 
рекао је он, да суделује у гоњењу епископа, јер су 
им били допуштени браниоци. Али је тврдио да је, 
кад ухапшенима нису допуштени браниоци, саветник 
круне требао да буде штедљив и да је сваки прав- 
ник који се не обзире на ту разлику издајник за- 
кона. Али је непотребно наводити ауторитете. По- 

знато је свакоме који је икад присуствовао суђењу 
у тромесечним седницама да су правници штедљиви 
у кривичним случајима; и јасно је сваком човеку 
здравог разума да, кад они не би били штедљиви, 
они би били омраженија класа људи него они ју- 
наци који су у Италији имати обичај да своје ма. 
чеве дају под најам. 

Бекон се обрнуо против једног човека који је 
истина био крив за велики преступ, али који је био 
његов добротвор и пријатељ. Он је и више од тога 
учинио. Он је учинио више него што би се могло 
оправдати да је то учинио неко који никад Есекса 
није видео. Он је употребио сву вештину једног ад- 
воката, да би заробљениково понашање изгледало 
што преступније и опасније по државу, него што је 
у ствари било. Све што је професионална дужност 
у таквом случају могла тражити од њега било је 
да ствар изведе тако да се дозна истина. Али, по 
природи околности, није могло бити ни најмање 
сумње да ће гроф изићи крив. Карактер преступа 
био је несумњив. Он је био учињен скоро усред 
дана, на улицама престонице, у присуству хиљада 
гледалаца. Ако је икада била која прилика у којој 
адвокат није био наведен да прибегава удаљеним 
стварима да би заслепио судије и да би распалио 
њихове страсти, то је била та прилика. Зашто дакле 
прибегавати доказима који су, не могући ништа 
придати строгости тог случаја, сматрани са закони- 
тог гледишта, тежили да увећају моралну кривицу 
несрећног предузећа и да узбуде страх и гнев на 
оној страни од које је гроф једино имао да оче- 
кује милост? Зашто опомињати слушаоце на до- 
сетке старих тирана? Зашто одрицати, што је сва- 
коме познато као истина, да је једна моћна пар- 
тија на двору одавно тежила да изведе пад тога 
заробљеника ? Зашто, пре свега, изводити упоре- 
ређење између несрећног оптуженика и најгорег и 
најуспешнијег бунтовника тога доба ? Зар је било 
апсолутно немогућно учинити све што је професи- 
онална дужност захтевала да се једна суревњива 

владарка не подсети на лигу, на барикаде и на сва 
понижења, која је један сувише осиљени поданик 
бацио на главу Хенрика Трећег? 

Ако и допустимо разлоге које Г. Монтеги узима 
као одбрану Беконова понашања као адвоката, шта 
ћемо рећи о спису Изјава о издајсшву Робера 
грофа од Есекса? Бар ту нема изговора профе- 
сионалне обавезе. И они који би држали да је дуж- 
ност једног судије да веша, дави и сече своје до- 
бротворе, по неким нарочитим погледима, једва би 
могли тврдити да је његова дужност да пише срамне 
памфлете против њих, пошто су они легли у гроб. 
Бекон се правдао говорећи да он није одговоран за 
садржину те књиге, и да је само стил био његов по- 
сао. Али зашто је он том смеру послужио својим ре- 
чима ? Зар се није могао наћи какав пискарало, без 
врлине и стида, који би увеличао погрешке једног 
милог и племенитог духа, које су већ биле тако скупо 
покајане? Свако доба рађа те прелазе између човека 
и мајмуна. Свако доба је плодно у Олдмиксонима, 
Кенрикима и Антонијима Паскино. Али зар је за Бе- 
кона било да проституише свој ум? Зар он није 
осећао, док је заокругљивао и заоштравао неке ста- 
вове које му је диктовала завист Цецилова, или док 
је давао вероватан облик некој клевети коју је из- 
мислила гадна злоба Кобемова, да се он није огре- 
шио само о част свог пријатеља него и о своју соп- 
ствену ? Зар он није могао осетити да су и књижев- 
ност, беседништво и филозофија биле све понижене 
са његовим сопственим понижењем ? 

Истинито објашњење за све то сасвим је оче- 
видно; и само пристрасност, равва слепој страсти, 
може то да превиди. Моралне способности Беконове 
нису биле врло високе. Ми не велимо да је он био 
рђав човек. Он није био окорела срца или деспот. 
Он је са смерношћу подносио високе почасти свога 
положаја, и још више почасти задобијене својим 
умом. Он је врло ретко, можда није никада, бивао 
изазван да поступа према коме са злобом и љутњом. 
Ниједан човек није био веһма вољан да пружи леви 

образ ономе који би га ударио по десном. Нико 
није био вештији од њега да нађе благ одговор, 
који обезоружава гнев. Није никада био оптуживан 
ни од кога који би заслуживао и најмање вере да 
је водио раскалашан живот. Његова неузбудљива 
нарав, његова неусиљена љубазност, његово пона- 
шање које је улевало опште поштовање, чинили су 
одличан утисак на оне који га виђаху у положајима 
кад нису била стављена на пробу његова начела. Ње- 
гове мане биле су — ми то пишемо с болом — хлад- 
ноћа срца и малодушност. Изгледа да је био непо- 
добан да осети силна осећања љубави, да гледа опа- 
сности у очи, да учини велике жртве. Његове жеље 
биле су сувише земаљске. Богатство, чинови, звања, 
судијски штап, државни печат, велика кућа, лепа 
градина, богата коњушница, тешко посуђе од сребра 
и злата, скупоцене завесе, драгоцене збирке реткости 
имали су за њега толико исто привлачности, колико 
за ма кога од празноглавих дворана, који падаху 
на колена у прашину када Јелисавета пролажаше, а 
за тим се жураху дому да пишу скотскоме краљу да 
се Њено Величанство брзо клони гробу. Зарад тих 
ствари он је пристајао на све и подносио све. Њих 
ради он је најпонизније мољакао и, када је био не- 
праведно и немилостиво одбијен, он је благодарио 
онима који га одбијаху и опет даље мољакао. Ради 
тих ствари, чим је увидео да и најмања независност 
у парламенту беше непријатна краљици, он се понизи 
пред њом до у прашину и мољаше за опроштај ре- 
чима које би пре доликовале каквоме осуђенику него 
једноме племићу од рођења. Ради њих он се приближи 
и ради њих он напусти грофа Есекса. Он се и даље 
заузимао за ствар свога заштитника пред краљицом 
све док је мислио да, заступајући њега, он може по- 
служити себи. Шта више, ишао је и даље; јер његови 
осећаји, ма да нису били топли, били су пријатељ- 
ски; он је заступао ствар пријатеља све докле је ми- 
слио да може то чинити без штете за себе. Али чим 
постаде очевидно да Есекс стрмоглавце јури своме 
паду, Бекон поче да дрхти за своју сопствену срећу. 

Оно чега се он имађаше бојати не би доиста узне- 
мирило човека чврста карактера. То не беше смрт. 
Не беше тамница. Беше једино губитак милости 
двора. Беше могућност да га други претекну на путу 
славољубља. Беше добитак времена да доврши /и- 
згаштапо Марпа. Краљица погледа хладно на њега. 
Дворани почеше да га сматрају за обележена чо- 
века. Он се реши да промени своје понашање и да 
иде новим правцем тако одлучно, како би накнадио 
изгубљено време. А када се једном беше решио да 
ради против свога пријатеља, знајући да је сам по- 
дозреван, он рађаше са више ревности него што је 
било нужно или оправдано да је био употребљен 
против каквог туђина. Он употреби дарове свога 
позива да проспе грофову крв, а своју литерарну 
обдареност да оцрни грофово име. 

Истина је да је његово понашање изазвало у 
то време велико и опште негодовање. За живота 
Јелисаветина, истина, ово негодовање, ма да беше 
дубоко осећано, не беше гласно изражавано. Али 
једна велика промена беше близу. Краљичино здравље 
нагло опадаше; и терету година и болести придружи 
се сада и силна душевна патња. Жалосна меланхо- 
лија њених последњих дана била је, по општем ве- 
ровању, проузрокована тугом за Есексом. Али ми 
смо склони да је припишемо делом физичким узро- 
цима, а делом понашању њених дворана и мини- 
стара. Они учинише све што су могли да сакрију 
од ње интриге које су правили на скотском двору. 
Али њена оштроумност није се дала преварити. 
Она не знађаше све. Али осећаше да је окружена 
људима који са нестрпљењем очекују нови свет који 
имађаше да настане са њеном смрћу; људима који 
јој никада не беху привезани осећајем љубави, а 
који сада беху слабо привезани интересом. Пони- 
зност и ласкање не могаху да сакрију од ње сви- 
репу истину да они којима се поверавала и које је 
унапређивала нису је никада волели, и први преста- 
доше да је се боје. Немоћна да се освети, и су- 
више горда да се тужи, она се предаде тузи и мржњи 

док најзад, после дугих година силе, успеха и славеј 
она умре разочарана и уморена животом. ] 

Јаков ступи на престо; а Бекон разви сву ве- 
штину да задобије за себе један део милости своѓа 
новог господара. То не беше тешко. Јаков, и као 
човек и као владар, имађаше многобројних мана; 
али није био меосетљив наспрам заслуга генија и 
учености. Он беше састављен из два човека, једног 

духовитог, начитаног научника, који писаше, диску- 

товаше и бесеђаше, и нервозног несталног идиоте 
који делаше. Да је он био католички владика/ или 
декан вестминстерски, није невероватно да би оста- 
вио потомству врло поштовано име; он би се од- 
ликовао међу преводиоцима Библије и међу све- 
штеницима који учествоваху у синоду у Дорту, а 
људи од књиге гледали би на њега као на достојног 
такмаца Восиусу и Казобону. Али судба удели. му 
место на коме га његова слабост покри срамом, и 
на коме му његови дарови не донеше никакве части. 
У каквој школи, особењаштво и детињарија били би 
опроштени једном тако ученом човеку. Али све што 
му је ученост донела на престолу то је да га људи 
сматраху за педанта и за лудака. 

Бекон је био милостиво примљен на двору, и 
ускоро виде да његови изгледи на унапређење нису 
били умањени краљичином смрћу. Он жуђаше да по- 
стане племићем из два разлога који су занимљиви. 
Краљ је готово пола Лондона био начинио племи- 
ћима, и Бекон беше једини без титуле од свих који 
присуствоваху са краљем служби у цркви. То му не 
беше пријатно. Он беше, да наведемо његове речи, 
„нашао кћер једног Олдермена, лепушкасту девојку 
по своме укусу“. Због тога он замоли свога рођака 
Роберта Цецила, „ако је то по вољи његовом ми- 
лостивом лордству“, да се заузме за њега. Молба 
беше услишана. Бекон беше један од три стотине 
џентлмена, који на дан крунисања примише част, 
ако се то може тако казвати, да буду племићи. Ле- 
пушкаста девојка, кћи Олдермена Варихема, наскоро 
затим пристаде да буде леди сер Фрање. 

Смрт Јелисаветина, и ако је у главном побољ- 
шала Беконов положај, била је у једном погледу 
Безгодна за њега. Нови краљ увек је био накло- 
њен лорду Есексу, и, чим дође на престо, поче да 
указује милост кући Девере, и онима који стајаху 
уз ову кућу у данима невоље. Сваки је био сада 
слободан да се искаже односно оних жалосних до- 
гађаја у којима је Бекон играо тако видну улогу. 
Јелисавета још се није била честито ни охладила, 
када јавно мишљење поче да се изражава са по- 
штозањем о лорду Саутемптону. Тај благородни 
племић, кога ће помињати и последња поколења 
као великодушног и оштроумног заштитника Шек 
спирова, беше поштован од својих сувременика по- 
главито због свога оданог пријатељства са Есек- 
сом. Он је био суђен и осуђен заједно са његовим 
пријатељем ; али краљица му поштеди живот и, у 
часу њене смрти, он још беше у тамници. Гомила 
посетилаца пожури се у Тауер, да му честита блиску 
слободу. Бекон се не усуди да се помеша са том 
гомилом. Народ га гласно осуђиваше, а његова са- 


_ вест му говораше, да је народ имао право. Он се 


извини Саутемптону, и да је он према Есексу учи- 
нио, као што Г. Монтеги мисли, само оно што му 
је налагала његова поданичка и адвокатска дужност, 
изрази његова писма Саутемптону морају бити сма- 
трани као одвратно понизни. Он признаје да се боји 
да његово присуство може бити увредљиво и да 
његовој изјави поштовања не би било поклоњено 
нимало вере. „Ипак“, вели он, „чиста је божја 
истина да ова велика промена није у мени произ- 
вела никакве друге промене наспрам вашег лорд- 
ства изузев жеље да могу бити сада за вас оно што 
сам у ствари био раније“. 

Како је Саутемптон примио ово извињење, не 
знамо. Али је истина да је опште мишљење било 
против Бекона, и било је изражено на врло разум- 
љив начин. Одмах после своје женидбе, он издаде 
своју одбрану у облику писма грофу од Дивона. 
Овај напис, чини нам се, једино доказује крајњу 

рђавштину једне ствари за коју ни таква обдареност | 
није могла ништа да учини. 

Није вероватно да је Беконова одбрана учи 
нила велики утисак на сувременике. Али рђав упе 
чатак који остави његов поступак изгледа да ј 
поступно ишчезавао. Доиста мора бити нешто вр 
необично да начини за дуго непопуларним једног ч0- 
века као он. Његови дарови чуваху га од презрења, 
његова нарав и опхођење од мржње. Нема ва 
ниједне успомене тако ружне која не би могла 
бити изглађена човеком јаких способности, кад су 
исте удружене са обазривошћу, благом нарави, стрп- 
љењем и љубазношћу, који свакодневно приноси 
жртву Немези, који је уз то пријатан друг, услужан, 
ако не и врло одан пријатељ и опасан, и ако не 
жесток непријатељ. Валер у будућем поколењу био 
је очевидан пример за то. Валер има са Беконом много 
више сличности него што се то чини на први по- | 
глед. Валер, истина, не може претендовати да је по | 
умним способностима раван великом енглеском фи- 
лозофу, генију који је створио једну бесмртну епоху 
у историји науке. Али Валеров дух, у колико се | 
простирао, одговарао је Беконову духу и могао је, 
тако рећи, бити исечен из Беконова духа. У осо- 
бинама које чине једног човека привлачним и до- 
стојним поштовања за потомство, они не могу бити 
упоређени. Али у особинама по којима је човек 
познат својим савременицима били су сасвим слични. 
Ако их посматрамо као људе из друштва, као дво- | 
ране, као политичаре, као помагаче, као савезнике | 
или непријатеље, они су имали по готову исте мане 
и исте врлине. Они не беху злобни. Не беху де- | 
споти. Али им је недостајала топлота осећања и уз- 
вишеност мисли. Беше много ствари које они љуб- | 
љаху више него врлину и којих се бојаху више него Ч 

| 


кривице. Ипак, пошто су починили дела која и у 
најпристраснијем излагању изазивају јаку осуду и 
презрење, публика их још гледа са осећањем које 
се тешко разликује од поштовања. Шекспиров стих 
о Јулији као да се *односи на њих. „На њихова 


УНА 
р: 


БЕКОН 97 


чела срам се стиђаше да падне“. Сви су се трудили 
да на њихова недела баце копрену, као на своја 
сопствена. Кларендон, који не вољаше Валера и 
имађаше разлога за то, овако се изражава о њему: 
„Ништа више није нужно рећи у похвалу јачине и 
изредности његове духовитости, пријатности његова 
разговора, него то да су они били толико про- 
страни те су могли покрити један читав свет великих 
мана; то јест да их тако покрију да му нико не 
пребаци ни крајну ограниченост његове тврдоглаве 
природе, ни кукавичлук и оскудицу храбрости да 
истраје на каквом добром делу, подвлачење и ла- 
скање тако ниско и умешно да су најсујетније и 
најохолије природе биле тиме задовољене.... Оне су 
му служиле да га измире са онима које је највише 
увредио и изазвао, и он их сачува до дубоке ста- 
рости, тако да је његово друштво било примано и 
онда када је његов дух био одвратан, и кад је био 
највише презиран, био је увек сажаљеван.“ Много 
од овога, разуме се мало ублажено, може бити 
примењено на Бекона. Утицај Валерових дарова, оп- 
хођења и способности умро је заједно с њиме; и 
свет је изрекао непристрастан суд о њему. Неко- 
лико течних редака нису довољно мито да изопаче 
„суд потомства Али Беконов утицај се осећа и осе- 
ћаће га још дуго цео образовани свет. И ма како 
благо да су му судили сувременици, потомство му 
суди још блаже. Окренимо се на коју хоћемо страну, 
и свуда видимо венце у славу овог силног ума. Ми 
судимо Манлија пред самим Капитолом. 

Под владом Јакова, Бекон брзо напредоваше у 
звањима и милости. У 1604 беше наименован за кра- 
љева саветника са наградом од четрдесет фуната на 
годину; и беше му одређена пензија од шест фуната го- 
дишње. У 1607 постаде главни државни правобра- 
нилац, у 1612 главни државни тужилац. У парла- 
менту се и даље одликоваше, нарочито својим за- 
узимањем у корист једне изредне мере која беше 
краљу прирасла за срце, уједињење Енглеске и Скот- 
ске. Таквоме духу не беше тешко пронаћи неодо- 

љиве разлоге у корист једног таквог смера. Он ру: 
ковођаше великом парницом Роѕі Мап у министар- 
ству финансија, и одлука судија, одлука чија се 
законитост може довести у сумњу, али чије благо- 
творне последице морају бити признате, беше у ве- 
лико приписана његову вештом руковођењу. Док је 
био још активно заузет у Доњем Дому и код су- 
дова, налажаше времена за књижевност и филозо- 
фију. Отмена расправа О напрешку у Наукама, 
која се доцније разви у Ре Аистепііѕ, појави се у 
1605. Мудрост Старих, дело које, кад би било 
дошло од ма ког другог писца, сматрало би се као 
ремек-дело духовитости и учености, али које мало 
што додаје Беконовој слави, беше штампано у 1609. 
У исто доба Моошт Ограпит лагано напредоваше. 
Неколиким одличним научницима беше допуштено 
да виде нацрте или одломке те необичне књиге; и, 
ако нису били уопште расположени да признају 
основаност пишчевих погледа, они говораху са нај- 
већим дивљењем о његову генију. Сер Тома Бодли, 
оснивалац једне од највеличанственијих енглеских 
библиотека, беше међу оним упорним консерватив- 
цима који сматраху наде са којима Бекон гледаше 
унапред на будуће векове људске расе као савр- 
шено варљиве, и који примаху са неповерењем и 
мржњом дух новачења нове јереси у филозофији. 
Па ипак и сам Бодли, пошто је прегледао Согіѓаѓа 
еі Улза, један од најдрагоценијих растурених листова 
из којих доцније беше састављена она велика про- 
рочанска књига, признаде да у „свима тим тачкама, 
у свима предлозима и смеровима у тој књизи, Бекон 
се показиваше као прави мајстор; и да се „не 
може спорити да цела расправа о томе изобилује 
изабраним мислима о садашњем стању наука и дра- 
гоценим погледима на средства како да се увећа“. 
У 1612 ново издање Огледа појави се са дода- 
цима који превазилажаху првобитну збирку и по 
величини и по вредности. Ипак ови радови не од- 
вратише Беконову пажњу од најодушевљенијег, нај- 
славнијег и најкориснијег дела које су само ње- 

гове огромне силе могле свршити; то беше „свођење 
и састављање“, да се послужимо његовом речени- 
цом, „енглеских закона“. 

На несрећу, баш у исто доба, он беше упо- 
требљен на изопачавање тих истих закона, ради нај- 
нижих захтева тираније. Кад ливер Сент Џон беше 
доведен пред Звездани Савет због тога што је твр- 
дио да краљ не имађаше никаква права на изиски- 
вање поклона, и би због свога мушког и уставног 
владања осуђен на затвор до краљеве милости и на 
глобу од пет хиљада фуната, Бекон беше дао савет за 
гоњење. Скоро у истом времену беше дубоко ангажо- 
ван у једном још ружнијем послу. Неки стари свеште- 
ник, по имену Пичем, беше оптужен за издају на основу 
неких места једне проповеди која беше нађена на ње- 
гову столу. Проповед, било да је писана његовом ру- 
ком или не,није била никад проповедана. Не изгледаше 
да је он имао намеру да је проповеда. Најпони- 
зније судије тога ропског доба беху принуђене при- 
знати да за осуду има тешкоћа стварних и закон- 
ских. Бекон беше употребљен да уклони те тешкоће. 
Он беше употребљен да реши законско питање 
сплеткама међу судијима, а питање дела мучењем 
затвореника. 4 

Тројица судија тога суда беху погодни људи. 
Али Кок беше начињен од другојачијег материала. 
Окрутан, биготан и груб, ипак имађаше особина 
које јако, и ако врло непријатно, личаху на највише 
врлине које може имати какав јавни посленик. Он 
беше изузетак од правила за које мислимо да важи 
свуда, да су они који газе немоћне готови да пузе 
пред силнима. Он се понашаше веома сурово на- 
спрам својих млађих у суду, и са пакленом свире- 
пошћу спрам затвореника којима је живот био у 
питању. Али он мушки стајаше пред краљем и кра- 
љевим љубимцима. Ниједан се човек не појављиваше 
у тако ружној боји кад имађаше посла са нижим 
од себе, а не бејаше у праву. Али, с друге стране, 
утешно је признати да ниједан човек из тога доба 
не чињаше тако допадљиву слику као он, кад се 

опираше вишем од себе, а имађаше право. У та- 
квим приликама, његова полуугушена дрскост и ње- 
гова несавладљива упорност имађаху достојанствен 
и интересантан став, кад се упореде са одвратном 
понизношћу адвоката и судија. У овој прилици он 
беше тврдоглав и мрачан. Кок изјави да је то нов 
и сасвим неуместан обичај од стране судија да се 
договарају са заступницима круне о важним пар- 
ницама у којима ће доцније имати да суде; и неко 
време одлучно се држаше на страни. Али Бекон беше 
исто тако вешт и упоран. „Нисам сасвим без наде“, 
писаше он у једном писму краљу, „да и сам лорд 
Кок, кад му издалека будем изазвао сумњу да ће 
бити сам, неће хтети да буде усамљен“. После неког 
времена, Беконова вештина беше крунисана успехом; 
и Кок, набусито и преко воље, следоваше примеру 
своје браће. Али да би се осудио Пичем, било је 
потребно наћи чињенице као и законе. С тога јадни 
старац беше стављен на муке, и, док је био под- 
вргнут ужасној казни, Бекон га испитиваше, али 
узаман. Никакво признање не могаше му се ишчу- 
пати; и Бекон писаше краљу, жалећи се да Пиче- 
мом влада нем ђаво. Најзад дође дан суђења. Осуда 
беше добијена; али докази беху тако очевидно ни- 
штавни да влада не могаше, од самога стида, пре- 
дати пресуду на извршење; и Пичема оставише у 
тамници док му се у чами не угаси кратак оста- 
так живота. 

Сву ову страховиту историју Г. Монтеги тачно 
прича. Он не крије, нити изврће иједну стварну 
чињеницу. Али он не види ништа по чему би Беко- 
ново владање заслуживало осуду. Он нам сасвим 
оправдано вели да не треба судити људе једнога 
доба по мерилу другога; да сер Матију Хела не 
треба прогласити за рђава човека зато што је пу- 
стио да се погуби једна жена као вештица; да по- 
томство неће бити у праву ако куди судије нашега 
доба због продавања места у својим судовима, на 
основу утврђеног обичаја, па ма како да је тај 
обичај рђав; и да Бекон заслужује исту милост. 

„Гонити љубитеља истине“, вели Г. Монтеги, „зато 
што се противио утврђеним обичајима, и осуђивати 
га у доцнијим временима што није био упорнији у 
томе противљењу, јесу заблуде које неће престати 
никада докле год буде постојало задовољство само- 
уздизања добијено из понижавања узвишених“. 
Ми се потпуно слажемо са Г. Монтегијем у од-. 
носу на општу поставку. Ми је усвајамо од речи до 
речи. Али само да ли је она применљива на овај 
случај? Је ли истина да је за време Јакова Првог 


био утврђен обичај да заступници круне држе при- 


ватне договоре са судијама односно важних дела у 
којима су те судије имале доцније да решавају  За- 
цело не. На истој страни на којој Г. Монтеги тврди 
да „утицање на судије споља једва да се у том добу 
сматрало као неумесно“, он даје саме речи сер Еду- 
арда Кока о истом предмету. „Овим исповедањем 
на уво нећу да кажем какав може бити мој суд о 
новој и штетној тежњи, која нше у сагласносши са 
обичајима у краљевсшву“. Је ли могућно замислити 


да Кок, који је сам био државни тужилац тринаест 


година, који је сам руководио много већим бројем 
важних кривица против државе него иједан други 
адвокат за кога зна енглеска историја, и који је 
прешао готово непосредно са места државног ту- 
жиоца за председника у првом кривичном суду у 
краљевству, да ће бити зачуђен позивом на договор 
са заступником круне, и да би могао казати да је 
тај обичај нов, ако је заиста био утврђен обичај? 
Знамо врло добро да, кад је била у питању само 
имовина, беше општи, и ако крајње незаконити 
обичај да судије послушају приватна мољакања. 
Али обичај утицања на судије ради доношења глав- 
них осуда верујемо да је био нов, прво с тога што 
Кок, који разумеваше те ствари боље него ико у 
његово доба, тврђаше да је нов; и друго с тога што 
ни Бекон ни Г. Монтеги,нису навели ни један је- 
дини претходни пример. 

Како, дакле, стоји наше питање? Ево овако: 
Бекон не поступаше на основу неког обичаја који 

би био тада опште примљен као уместан. Он не 
беше последњи заостали присталица једне старе зло- 
употребе. Било би довољно ружно од једног таквог 
човека да буде у овом последњем положају. Ипак 
овај последњи положај био би частан кад се упо- 
реди са оним у коме се он налажаше. Он беше крив 
за покушај да уведе у судове једну гадну злоупо- 
требу за коју се не може наћи претходни пример. 
Духовно он беше боље спреман него иједан човек 
кога је Енглеска родила за дело поправке њезиних 
установа. Али, на несрећу, видимо да се он не усте: 
заше да своју велику моћ употреби у намери да се 
у те установе уведе нова изопаченост најгадније врсте. 

Исто, или скоро исто, може бити речено о му- 
чењу Пичемову. Кад би било истина да је за време 
Јакова Првог била опште призната умесност му- 
чења затвореника, примили бисмо то као извињење, 
и ако много теже у случају таквог човека као Бекон 
него у случају каквог обичног судије или полити- 
чара. Али постоји чињеница да је обичај мучења за- 
твореника тада био опште признат од стране прав- 
ника као незаконит, а публика се гнушала на то као 
на варварство. Више него тридесет година пре Пи- 
чемова процеса, тај обичај беше тако гласно осуђен 
јавним мишљењем да лорд Берли нађе за потребно 
да изда на јавност једно извињење због тога што 
је у овој прилици прибегао томе средству. Али, и 
ако су опасности које онда прећаху влади биле са- 
свим друге врсте него оне које су могле произаћи 
од ма чега што би Пичем написао, и ако су живот 
краљице и најдрагоценији интереси државе били у 
опасности, и ако су околности биле такве да је из- 
гледало да сви обични закони могу бити занема- 
рени пред захтевима овог највишег закона, јавне 
безбедности, извињење не задовољи земљу; и кра- 
љица нађе за потребно да изда заповест којом се 
потпуно забрањиваше мучење затвореника под ма 
каквим изговором. Од тога доба обичај мучења, који 
је увек био незаконит, који је увек био непопуларан, 
беше постао необичан. Познато је да у 1628, само 

четрнаест година после онога времена кад је Бекон 
ишао у Тауер да слуша Пичемове узвике бола, су- 
дије решише да Фелтон, злочинац, који нити заслу- 
живаше нити се могаше очекивати да ће с њиме 
бити поступано особито благо, не могаше по закону 
бити стављен на такав испит. С тога велимо да се 
Бекон налази у сасвим другојачијем положају него 
што Г. Монтеги покушава да га постави. Он беше 
један од последњих слугу оне силе која упорно на- 
стављаше обичај кајсвирепији и најглупљи који је 
икада срамотио правосуђе, обичај кога се, у ранијем 
поколењу, стидела Јелисавета и њезини министри, 
обичај за који се, само неколико година доцније, 
не нађе никакав лицемер у ма коме суду, који би 
имао срца или образа да га брани. 

Бекон далеко иза свога доба! Бекон да- 
леко иза сер Едуарда Кока! Бекон бранилац од- 
вратних злоупотреба! Бекон противник тежње за 
поправком ! Бекон у борби да се окује људски дух! 
Речи изгледају чудне. Оне звуче као саме против- 
речности. Ипак то је тако: а објашњење може ласно 
наћи сваки онај који није заслепљен предубеђењима. 
Г. Монтеги не може веровати да тако необичан човек 
као Бекон могаше бити виновник каквог рђавог 
дела; као да историја није пуна рђавих дела нео- 
бичних људи, као да све чувене варалице и убице 
људскога рода, сви оснивачи деспотских владавина 
и лажних вера нису били необични људи, као да 
су девет десетина несрећа које су снашле човечан- 
ство имале другог извора а не савез високог ума 
са ниским жељама. 

Бекон знађаше то добро. Он нам је рекао да 
има људи ѕсіепіа гапдиат. апреіі еіаіі, спргапапбиз 
оего іапднат ѕегрепіеѕ фиг ћита гғеріапі л а њему није 
била потребна његова дивна мудрост и његово 
огромно познавање људи да дође до овога открића. 
Доиста, он је само имао да погледа у себе. Разлика 


1 Који се својим знањем уздижу до анђела, али жељама 
пузе по земљи као змије, у | 

између анђела на висинама и змије која пузи беше 
права слика разлике између Бекона филозофа и Бе- 
кона државног тужиоца, Бекона који тражи истину 
и Бекона који тражи државни печат. Они који виде 
само једну половину његова карактера могу гово- 
рити о њему са чистим дивљењем, или са чистим 
презрењем. Али само они могу дати правилан суд 
о њему који једним погледом обухвате Бекона у 
његову филозофском размишљању и Бекона у ње- 
гову делању. Њима неће бити ништа тешко разу- 
мети како је један исти човек могао бити далеко 
измакао своме времену и застао много уназад, у 
једном погледу најкориснији реформатор, а у дру- 
гом један од најупорнијих бранилаца најодвратнијих 
злоупотреба. У његовој соби за рад, све његове је- 
динствене моћи беху вођене часним славољубљем, 
широким човекољубљем, искреном љубављу ка исти- 
ни. У њој никакво искушење не одвраћаше га са 
правога пута. Тома Аквинац не могаше давати нов- 
чане награде. Данс Скотус не могаше подарити лорд- 
ство. Писац мудрих изрека немађаше никакво бо- 
гато наследство да остави. Сасвим другојачији беше 
положај великога филозофа, када изађе из своје 
радне собе и лабораторије, па се помеша са го- 
милом која се тискаше по галеријама Вајтхала. У 
целој тој гомили не беше ниједнога који је био ка- 
дар као Бекон да учини велике и трајне услуге чо- 
вечанству. Али у целој тој гомили не беше нијед- 
ног срца које силније жуђаше за стварима које ни- 
један човек не би требало да прими као потребне 
својој срећи, за стварима које се често могаху до- 
бити само по цену части и поштења. Бити вођа чо: 
вечанства на путу напретка, основати на развали- 
нама старих интелектуалних династија једно напред- 
није и дуготрајније царство, бити поштован у најда- 
љим поколењима као најславнији међу добротворима 
човечанства, све то беше у његовој власти. Али све 
то није значило ништа кад какав умешни молилац 
добије у суду боље место од њега, кад какав нео- 
тесани сељачки племић буде истакнут испред њега 

силом купљене титуле, када какав ласкавац, чија је 
срећа лепа жена, добије срдачнији поздрав од Бу- 
кингама, када какав лакрдијаш, познат са свима 
најновијим скандалима на двору, измами гласнији 
смех од Јгкова. 

За дуги низ година, Беконово нечасно славо- 
љубље беше крунисано успехом. Његова мудрост 
рано га оспособи да увиди ко ће највероватније 
постати најмоћнији човек у краљевини. Вероватно 
он знађаше краљево мишљење пре него оно беше 
познато и самоме краљу, и приближи се Вилиеру, 
док се неувиђавнија гомила дворана још непре- 
стано умиљаваше Сомерсету. Утицај млађега љубимца 
постајаше сваким даном све већи. Битка међу про- 
тивницима могаше трајати још дуго, да не беше 
оног страховитог злочина који је, у пркос свему 
што су историци могли открити трагањем и духо- 
витошћу, још увек покривен тако тајанственом тамом. 
Сомерсетов силазак ишао је поступним и готово 
неприметним ходом. Сада постаде пад стрмоглавце; 
и Вилиер, без супарника, брзо се попе на такву 
моћну висину коју. не достиже ниједан поданик 
после Вулсеја. 

Било је много сличности између два славна 
дворанина који, у разним временима, узимаху Бе- 
кона под своје окриље. Тешко је рећи који се, Есекс 
или Вилиер, више одликоваше љупкошћу личности 
и понашања, која је обично на дворовима много 
више цењена него што је њена стварна вредност. 
Обојица беху по природи храбри; и обојица, као 
већина људи по природи храбрих, беху искрени и 
отворени. Обојица беху без особина и без знања 
која су потребна државнику. Ипак обојица, осла- 
њајући се на савршенства која их одликоваху у ви- 
тешким играма и балским салонима, тежаху да вла- 
дају државом. Обојица имађаху да захвале за своју 
висину личној наклоности владаревој; и у оба слу- 
чаја та наклоност беше тако настрана да довођаше 
у забуну посматраче, да још и данас збуњује исто- 
рике, те даде повода многој скандалозној причи 

које су, наклоњени смо веровати, неосноване. И један 


и други поступаху са владарем чију милост ужи- 


ваху са грубошћу која се приближаваше вређању. 
Та необузданост упропасти Есекса, који је имао 
посла са духом по природи исто тако поносним као 
и његов, и навикнутим, за пола века скоро, на нај- 
веће поштовање и покорност. Али беше огромна 
разлика између горде ћерке Хенрикове и њенога на- 
следника. Јаков је био плашљив од колевке. Његови 
нерви, слаби по природи, не беху ојачани размиш- 
љањем или навиком. Његов живот, док не дође у 
Енглеску, био је низ увреда и понижења. Са свим 
његовим високим мишљењем о извору и ширини 
својих прерогатива, не беше свој господар ни јед- 
ног дана. У пркос својој краљевској титули, у пркос 
својим деспотским теоријама, он беше до краја роб 
по души. Вилиер се понашаше с њиме као са та- 
квим; и тај начин, и ако усвојен, верујемо, једино 
по нарави, успеваше тако добро као да је био по- 
литички систем образован на основу ' зрела раз- 
мишљања. 

По великодушности, по осетљивости, по спо- 
собности за пријатељство, Есекс далеко надмаша- 
ваше Букингама. Доиста, за Букингама једва би се 
могло рећи да је имао пријатеља, изузев два принца 
над којима једно за другим вршаше тако чудан ути- 
цај. Есекс беше до краја обожаван од народа. Бу- 
кингам беше увек најнепопуларнији човек, изузев 
неко време после повратка из његове детињске по- 
сете у Шпанији. Есекс паде као жртва владине стро- 
гости усред народног оплакивања. Букингам, про- 
клињан од народа, и свечано проглашен за народ- 
ног непријатеља од стране народних представника, 
паде убијен руком човека из народа, и нико га не 
жаљаше изузев његова господара. 

Начин на који се ова два краљевска љубимца 
одношаху наспрам Бекона врло је карактеристичан, 
и може послужити да објасни и посведочи стару 
истину да је човек више наклоњен да осећа љубав 
наспрам онога коме је указивао милост него на- 

спрам онога од кога је примао милост. Есекс изли- 
ваше своја доброчинства над Беконом, и никад не 
мишљаше да је учинио доста. Изгледа да никада 
није прошло кроз главу моћнога и богатога пле- 
мића да јадни адвокатић наспрам кога се он пона- 
шаше са тако љубазним благовољењем не беше њему 
раван. Ми не сумњамо ни најмање да је гроф савр- 
шено искрено изјавио да би он радо дао своју се- 
стру или ћерку за жену своме пријатељу. Уопште, 
он имађаше високо осећање о својим заслугама; 
али се чињаше да не зна да му Бекон штогод ду- 
гује. Онога жалоснога дана кад последњи пут ви- 
деше један другога пред судом Лордова, Есекс пре- 
кори свога лажног пријатеља за неискреност и не- 
љубазност, али никада за незахвалност. И у таквом 
тренутку, чемернијем него што је сама горчина смрти, 
то племенито срце беше тако велико да није хтело 
‘дати одушке у таквим прекорима. 

Вилиер, с друге стране, дуговаше много Бе- 
кону. Када поче њихово познанство, сер Фрања 
беше човек у зрелим годинама, у високом положају, 
и на гласу као политичар, адвокат и писац. Вилиер 
тек што беше изашао из детињства, млађи син једне 
куће која тада не беше много виђена. Он тек беше 
ступио на стазу дворске милости; и нико други већ 
најумнији посматрач могаше видети још тада да ће 
он далеко надмашити своје супарнике. Помоћ и 
савет човека тако високо одликована као што 
беше државни тужилац мора да су били од велике 
вредности младоме авантуристи. Али, и ако је Ви- 
лиер био обавезан, он беше много мање искрено 
одан Бекону и далеко мање нежан у свом пона- 
шању наспрам Бекона, него што је Есекс био. 

Ваља одати правду новоме љубимцу, он рано 
употреби свој уплив у корист свога славнога при- 
јатеља. У 1616 сер Фрања беше заклет као члан 
Приватног Савета, а у марту 1617, по одступању 
лорда Браклија, беше наименован за чувара вели- 
ког печата. 

Седмога маја, дана ступања на дужност, од- 
јаха у гала-оделу до вестминстерске дворане, са 
лордом благајне с десне, лордом приватног пе- 
чата с леве стране, са дугом литијом од студената 
и нижих чиновника пред собом, а позади њега беше 
гомила перова, приватних саветника и судија. Ушав- 
ши у своју судску зграду, он се обрати сјајноме 
скупу озбиљним и достојанственим говором, који до- 
казује како добро он разумеваше оне судиске дуж- 
ности које доцније испуњаваше тако рђаво. И у 
самоме томе тренутку, најпоноснијем тренутку ње- 
гова живота по оцени гомиле, а можда и по њего- 
вој сопственој, он баци један поглед назад пун чежње 
на оне племените радове од којих, како изгледаше, 
мораше бити одстрањен. „Време трију великих од- 
мора,“ рече, „ја бих хтео задржати слободно у неку 
руку од државних послова, за истраживања, умет- 
ности и науке, којима сам по својој природи нај- 
више наклоњен.“ 

Године у којима Бекон држаше велики печат 
беху међу најмрачнијим и најсрамнијим у енглеској 
историји. Свака ствар на дому и на страни беше 
рђаво извршена. Прво дође погубљење Ралиа, дело 
које би се још и могло бранити да је било извр- 
шено умеснијим путем, али које, по свима околно- 
стима, мора бити сматрано као мучко убиство. Горе 
иђаху спољни послови: рат у Чешкој, успеси Ти- 
лија и Спиноле, Палатинат освојен, краљев шурак 
један изгнаник, кућа аустриска господар на кон- 
тиненту, протестантска вера и слобода Немачке га- 
жене ногама. Међутим, колебање и кукавичка по- 
литика Енглеске служаше на подсмех свима наро- 
дима Европе. Љубав ка миру коју Јаков исповедаше 
била би, и у случају каквог политичког необичног 
положаја, достојна поштовања, кад би произлазила 
из брига за његов народ. Али је истина да у исто 
доба кад немађаше ништа за природне савезнике 
Енглеске, он прибегаваше безобзирно најнезакони- 
тијим и најсамовољнијим лукавствима, у намери да 
би оспособио Букингама и Букингамову својту да 

надмаше стару аристократију краљевства. Беху изи- 
скивани поклони. Монополи беху умножени. Сви 
извори који би се дали употребити да напуне ис- 
пражњене касе, по свршетку каквог несрећног рата, 
беху стављени у покрет за време овог срамног ми- 
ровања. 

Пороци управе морају бити поглавито припи- 
сани краљевој слабости и лакомости и насиљу ње- 
гова љубимца. Али је немогућно скинути сваку од- 
говорност са лорда зувара. За она мрска монопол- 
ска права нарочито, која добише велики печат док 
исти беше у његовим рукама, он мора бити одго- 
воран. У говору који држаше кад први пут дође на 
то место, беше се зарекло да ће вршити тај важни 
део својих дужности са највећом пажњом и непри- 
страсношћу. Беше објавио да ће „ићи у светлости“, 
„да ће људи видети да не беше вођен никаквим 
особеним смером или циљем, већ општим правилом“. 
Г. Монтеги уверава нас да Бекон поступаше по овој 
изјави, и вели да „моћ љубимчева не спречаваше 
лорда чувара да заустави поклоне и концесије кад 

_ му јавна дужност налагаше ово обустављање.“ Да ли 
Г. Монтеги сматра монополска права као нешто 
добро? Или да неће да каже да Бекон спречаваше 
свако монополско право које дође пред њега? Од 
свих монополских права у нашој историји, најгоре 
беше оно што је дато сер Гајлесу Момпесону, који 
је вероватно био оригинал за Масингеров Оуеггеасћ 
(Варалица), и сер Фрањи Микелу, који као да је 
оригинал за Јиѕісе Отееду (Грамзиви судија) — 
за искључиво произвођење златних и сребрних 
шипки. Резултат тих монопола био је, разуме се, 
тај да је употребљени метал био кварен, на ве- 
лику штету публике. Али то је ситница. Уз моно- 
поле беху подарена права тако велика каква су 
икада била дата закупцима доходака у најгоре управ- 
љаним земљама. Они беху овлашћени да претресају 
куће и да хапсе кријумчаре; и та страховита права 
беху употребљена на циљеве још ниже него на смер 
у коме беху дата, на освету старих завада и сило- 

вање женске чељади. Зар то не беше случај у коме 
јавна дужност захтеваше посредовање лорда чувара? 
Да ли лорд чувар доиста посредоваше? Да, он 
учини то. Он писаше извештај краљу „да је раз- 
мишљао о умесности и потребности трговине са 
златним и сребрним шипкама“, „да је потребно да 
се то питање реши“, да он „види велику вероват- 
ност да би то било од велике користи за Његово 
Величанство“, и да би с тога „било добро када би 
то питање било решено са потребном брзином“. 
Значење свега тога било је да је неки од Вилие- 
рових сродника имао да дели добит са Оуеггеасһ-ем 
и Огееду-јему пљачкању народа. Ето на тај начин 
посредоваше први чувар закона када љубимац на- 
ваљиваше за концесије, које богаћаху његове срод- 
нике и пришипетље, а упропашћаваху и мучаху масу 
народну. Пошто је помогао молиоцима да добију 
монопол, Бекон их помагаше такође и у корацима 
које предузимаху да га сачувају за себе. Он осуди 
многе на затвор због непокорности његову тиран- 
ском указу. Више није потребно рећи. Наши чита- 
оци у стању су сада да сами суде да ли, у ствари 
монополских концесија, Бекон поступаше саобразно 
својој изјави, и да ли заслуживаше хвалу којом га 
обасипа његов животописац. 

У његовој судиској улози његово понашање 
није ништа мање за покуду. Он допусти Букингаму 


да му диктује неколико његових решења. Бекон зна- · 


ђаше добро, као и сваки други, да судија који се 
поводи за приватним молбама срамоти своје место. 
Он је сам, пре него што беше уздигнут на столицу 


лорда чувара, то јасно предочио Вилиеру, који тада 


тек ступаше на позорницу. „Нипошто“, говораше 
сер Фрања у једном писму где саветоваше младога 
двораника, „нипошто немојте се навести да посре- 
дујете, било речју или писмом, у каквом спору који 
зависи од суда, нити допустите да то чини ма који 
моћан човек онде где ви можете то спречити. Ако 
то завлада, правда је покварена; али ако би судија 


био тако праведан и тако храбар као што требада 

је, да не попусти томе утицају, ипак то увек оставља 
иза себе сенку сумње.“ Ипак, он не беше ни месец 
дана лорд чувар кад Букингам поче да се меша у 
одлуке канцеларије; и Букингамово посредовање, 
као што се могаше очекивати, беше успешно. 

Г. Монтегијево размишљање о красноме месту 
које смо горе навели доиста је врло занимљиво. 
„Ниједан човек“, вели он, „не осећаше дубље зла 
која долажаху од утицања круне и државника на 
одлуке судија. Како је дивно он прекоревао Букин- 
гама, и ако за њега беху узалудни сви прекори!“ 
Ради бисмо били знати како се може очекивати да 
се обзире на прекоре онај који их прима, кад се на 
њих не обзире онај који их даје. Ми не бранимо 
Букингама; али колики је његов грех спрам греха 
Беконова? Букингам беше млад, неразуман, без- 
брижан, занесен брзином свога успеха и висином 
свога положаја. Што је он био ревностан у служби 
својих сродника, ласкаваца, својих милосница, што 
он није потпуно схватао огромну важност независ- 
ности судске власти, што је он мислио више на оне 


_ који беху везани за њега приватним везама него о 


народним интересима, све је то савршено природно, 
и не сасвим и неопростиво. Они који дају власт 
једном немирном, бујном, рђаво упућеном младићу 
више су за осуду него он због зала која он с њоме 
почини. Како се могло очекивати од једнога пажа, 
кога дивљи ћеф среће уздиже до највише моћи у 
царству, да ће он хтети поклонити иједну озбиљну 
мисао начелима која треба да руководе судским од- 
лукама? Бекон беше најспособнији јавни радник 
онога доба у целој Европи. Беше му скоро шез- 
десет година. Дотле он беше размишљао много, и 
са успехом, о општим начелима закона. Он је за 
читав низ година свакодневно учествовао у судској 
управи. Беше немогућно да један човек са десетином 
његове мудрости и искуства не би знао да судија 
који допушта пријатељима и заштитницима да дик- 
тују његове одлуке, вређа најосновније прописе дуж- 
ности. У ствари, као што смо видели, он то добро 

знађаше; сам се дивно изражаваше о томе. Ниу 
овој, ни у каквој другој прилици његово зло ра- 
ђење не може се приписати каквој мани разума. Оно 
проистицаше из сасвим другога узрока. 

Човек који пристаде да чини такве услуге дру- 
гима не беше много савестан у средствима којима 
се сам богаћаше. Он и његови подчињени примаху 
богате поклоне од оних који беху заинтересовани 
у тим тражбинама од канцеларије. Износ те пљачке 
коју скупи тим путем није могућно оценити. Сумње 
нема да беше примио много више него што беше 
доказано на његову процесу, и ако, можда, мање 
него што је публика замишљала. Његови неприја- 
тељи цењаху суму његових незаконитих добитака 
на сто хиљада фуната. Али то вероватно беше пре- 
терано. 

Дуго се чекало док не дође дан обрачунавања. 
За време између другог и трећег Јаковљева пар: 
ламента, круна је владала народом апсолутно. Из- 
гледи лорда чувара беху светли и ведри. Његов 
високи положај још више истицаше сјај његових 
дарова и даваше нову драж ведрини његове нарави, 
углађености његова опхођења и речитости његова 
разговора. Опљачкани молиоци могаху гунђати. Стро- 
ги пуритански патриоти могаху, у својој повучено- 
сти, жалити што један, на кога је Бог неизмерно 
излио све дарове који оспособљавају човека да се 
стави на чело велике реформе, могаше бити нађен 
међу присталицама најгорих злоупотреба. Али гун- 
ђања молилаца и јадања патриота једва допираху 
до ушију силникових, Краљ и министар, који беше 
краљев господар, осмехиваху се на свога славнога 
удварача. Читава гомила дворана и племића ревно- 
сно се утркиваху да би стекли његову благонакло- 
ност. Људи од духа и науке поздрављаху са ра- 
дошћу уздизање једнога који тако јасно доказиваше 
да човек од дубоке науке и сјајнога духа могаше 
разумети, много боље него какав глупави сплеткаш, 
вештину успеха у свету. 

Једном, и само једном, тај ток напредовања 

беше прекинут за тренутак. Изгледало би даи сама 
Беконова глава не беше довољно јака да поднесе 
без извесне вртоглавице заносни утицај тако велике 
среће. Неко доба после његова уздигнућа изгле- 
даше да му оскудеваше она обазривост и владање 
самим собом којима, више него његовим филозоф- 
ским даровима, имађаше се приписати његово у 
дизање. Он уопште не могаше силно мрзети. Жар 
његове освете, као и његове захвалности, једва да 
беше нешто топлији него млак. Али беше једна 
личност коју је он одавно гледао са непријатељством 
које, и ако брижљиво угушивано, беше можда јаче 
због тог притиска. Увреде и неправде које му, још 
као младићу док се бораше за глас и адвокатску 
праксу, беше нанео сер Едуард Кок, беху такве 
које би изазвале мржњу и код најтиших природа. 
Скоро у то доба кад Бекон прими печат, Кок, због ње- 
гова тврдоглава опирања краљевим жељама, беше 
скинут са свога положаја у краљевом суду, и од 
тада чамаше у повучености. Али Коково опирање 
двору, бојимо се, не проистицаше из добрих на: 
_ чела, већ из рђава расположења. Покварен и твр- 
доглав као што беше, њему оскудеваше права пле- 
менитост и достојанственост карактера. Његово јо- 
гунство, непотпомогнуто поштеним побудама, не 
могаше одолети удару кад паде у немилост. Мољаше 
љубимца за помирење, и његове молбе имађаху 
успеха. Сер Џон Вилиер, брат Букингамов, тражаше 
за се богату девојку. Кок имађаше огромно богат- 
ство и једну неудату ћерку. Погодба беше закљу- 
чена. Али леди Кок, леди коју је пре двадесет го- 
дина Есекс просио за Бекона, не хтеде ни да чује 
за то. Жестока и скандалозна свађа подиже се у 
породици. Мајка одбеже тајно са ћерком. Отац их 
гоњаше и врати ћерку к себи силом. Краљ тада 
беше у Скотској, и Букингам га праћаше тамо. 
Бекон беше за време њихова одсуства на челу управе 
у Енглеској. Наспрам Кока он осећаше толико зле 
воље колико по својој природи могаше осећати на- 
спрам ма кога. Његова. мудрост беше успавана ње- 

говим успесима. У злом часу он се одлучи да се 
умеша у свађу која потресаше дом његова непри- 
јатеља. Он се изјасни за жену; упути државног ту- 
жиоца да преда један акт Звезданом Савету противу 
мужа, и написа писма краљу и љубимцу противу 
намераванога брака. Оштри изрази којима се слу- 


жаше у томе писму показују да, ма како да беше 


мудар, не познаваше потпуно свој положај, и да он 
не беше добро упознат било са обимом Букинга- 
мове власти, било са променом коју притежавање 
те власти беше произвело на Букингамов карактер. 
Убрзо доби лекцију коју никада не заборави. Љу- 
бимац прими вести о мешању лорда чувара са осе- 
ћањима најсилније мржње и учини да се краљ раж- 
љути још више него он. Беконове очи од једном 
се отворише пред његовом погрешком и свима ње- 
зиним последицама. Он беше занесен, ако не баш 
опијен, својом величином. Удар га отрезни од јед- 
ном. Он беше опет потпуно свој. Извини се нај- 
понизније за своје мешање. Наложи државном ту- 
жиоцу да обустави процес противу Кока. Посла 
вест леди Кок да није у стању ништа учинити за 
њу. Изјави обема породицама своје жеље да пот- 
помогне брачну везу. Пошто је дао те доказе свога 
кајања, усуди сс изаћи пред Букингама. Али млади 
скоројевић не мишљаше да је довољно понизио јед- 
нога старца, који је био његов пријатељ и добро- 
твор, који беше највиши цивилни чиновник у кра- 


љевини и најславнији књижевник у целоме свету. 


Каже се да два дана једно за другим Бекон одлажаше 
Букингамовој кући, да два дана узастопце беше 
остављен да чека у предсобљу међу послугом, се- 
дећи на некој старој дрвеној клупи, са великим пе- 
чатом Енглеске о бедрима; и, кад најзад би прим- 
љен, он се баци на под, љубљаше ноге љубимчеве, 
и зарицашс се да се неће дићи пре него му буде 
опроштено. Сер Антоније Велдон, који носи одговор 
ност за истинитост ове приче, вероватно да је пре- 
терао малодушност Беконову и надувеност Букин- 


гамову. Али је тешко замислити да тако детаљна 

прича, написана човеком који тврди да је прису- 
ствовао томе догађају, може бити сасвим без основа; 
а, на несрећу, мало чега има у карактеру обојице, 
било љубимчевом било лорда чувара, што чини 
причу невероватном. Извесно је да се помирење 
изврши са пуно понижења за Бекона, који се никад 
не усуди противити се ма каквоме смеру ма кога 
који ношаше име Вилиера. Он метну јаку алку на 
оне немирне страсти које први пут у његову жи- 
воту надвладаше његову мудрост. Он се помири та- 
кође и са Коком и учини све што могаше, тражећи 
прилике да се покаже услужан и учтив и избега- 
вајући све што могаше изазвати сукоб, да би укро- 
тио неукротљиву свирепост свога старога непри- 
јатеља. 

У главноме, живот Беконов, док држаше ве- 
лики печат, беше, по спољном изгледу, веома зави- 
дан. У Лондону становаше са великим сјајем у Јорк- 
Хаузу, честитоме дому свога оца. Ту, у јануару 1620, 
он прослави своје ступање у шездесету годину у 
сјајноме кругу пријатеља. Тада беше заменио ти- 
тулу чувара са вишом титулом канцелара. Бен Џон- 
сон беше међу осталима, и написа за ту прилику 
неколико од најсрећнијих међу својим сировим сти- 
ховима. Све, вели нам он, изгледаше да се смејеу 
тој старој кући, „ватра, вино, људи“. Призор савр- 
шенога . домаћина, пошто је провео живот без ика- 
кве значајније несреће, који улажаше у седу старост, 
усред богатства, власти, високих одликовања, у пуној 
духовној снази и са огромном књижевном славом, 
чињаше јак утисак на песника, ако бисмо могли су- 
дити по овим добро познатим стиховима : 


Велики канцелар моћне Енглеске, 
Ком још за рана беше спремљено 
Очево место, и ком Парка још 
Спремаше конце среће веселе 

Од најчистије, најтананије 
Свилене пређе коју пређаше. 


ту У часовима одмора које Бекону допуштаху 
његови политички и судиски послови, он имађаше 
8* 

обичај да се повуче у Горхембери. Тамо му посао 
беше књижевност, а најмилија забава рад у врту, 
који он назива у једном од својих најзначнијих Огледа 
„најчистије људско уживање“. На своме дивном зем- 
љишту он подиже, по цену од десет хиљада фуната, 
једно склониште где се повлачаше жељан да из- 
бегне све посете и да се сасвим посвети науци. У 
таквим приликама, неколико младих људи са од- 
личним даровима беху који пут другари његове по- 
вучености; а међу њима његово оштро око одмах 
примети више способности Томе Хобеса. Свакако, 
није вероватно да он тачно оцени силе свога уче- 
ника или да предвиђаше огромни утицај, како за 
добро тако и за зло, који беше намењен томе нај- 
јачем и најоштријем људскоме уму да врши над 
двама првим будућим нараштајима. 

У јануару 1621, Бекон стиже до врхунца своје 
среће. Тек што беше публиковао Моошт Огоапит; 
и та изванредна књига изазва најтоплије изјаве див- 
љења од највећих људи у Европи. Беху му указане 
почасти и сасвим друге врсте, али које он можда 
није ценио ништа мање. Беше створен барон од Ве- 
рулама. Доцније беше уздигнут на више достојан- 
ство вискаунта Св. Албанса. Његова повеља беше 
састављена у најласкавијим изразима, и принц Вел- 
ски потписа је као сведок. Свечаност. овог наиме- 
новања беше обављена са великим сјајем у Тео- 
балдсу, и Букингам саизволи да буде један од глав- 
них глумаца. Потомство је осећало да највећи од 
енглеских филозофа не могаше додати ништа своме 
достојанству никаквом титулом коју Јаков могаше 
поклонити, и, у пркос краљевске повеље, упорно је 
одбијало да Фрању Бекона понизи до веом ан ЕУ 
Албанса. 

Неку недељу доцније беше јасно стављена на 
пробу вредност оних ствари због којих Бекон беше _ 
укаљао своје поштење, напустио своју независност, 
порушио најсветије обавезе пријатељства и захвал- 
ности, ради којих беше ласкао недостојнима, гонио 
невине, сплеткарио са судијама, мучио затворенике, 

пљачкао парничаре, употребљавао на неваљале ин- 
триге све силе најређе обдарена ума који је икад 
био подарен ма коме сину људском. Изненадан и 
ужасан пад беше на прагу. Парламенат беше сазван. 
После шестогодишњег ћутања глас народа мораше 
бити саслушан. Само три дана после свечаности из- 
вршене у Теобалдсу у част Бекона, Домови се са- 
стадоше. 

Оскудица у новцу, као и обично, намора краља 
да сазове парламенат. Врло је сумњиво да је њему 
или његовим министрима било познато стање ду- 
хова у земљи. Они би радије покушали све друго 
и поднели сваку невољу, него што би се усудили 
да погледају у очи посланицима једнога до очајања 
доведенога народа. Али они не увиђаху ту границу. 
И доиста, скоро све политичке погрешке Јаковљеве 


и његова још несрећнијег сина потицале су из једне 


велике заблуде. За време од педесет година које 
претходише Дугом Парламенту, у духу народа извр- 
шила се велика и стална промена. Природа и до- 
машај те промене била је потпуно неразумљива 
двама првим краљевима из куће Стјуартове, као и 
њиховим саветницима. Да је народ сваке године био 
све незадовољнији, да је свака скупштина била. 
све непослушнија, биле су чињенице јасне за сва- 
кога. Али двор није разумевао зашто је то тако. 
Двор није могао видети да енглески народи ен- 
глеска влада не одговарају више једно другоме, и 
ако су некада били врло подесни једно за друго, 
да је народ израстао из својих старих установа, да 
му је било сваким даном све неудобније у њима, 
да се гушио под њима, и да ће ускоро с праском 
излетети из њих. Појаве које није могао порицати 
никакав сикофант биле су приписиване свима узро- 
цима, само не правим. „У своме првом парламенту“, 
говораше Јаков, „био сам новак. У другоме беше 
нека врста животиња звана предузимачи“, и тако 
даље. У трећем парламенту више није био новак, а 
оне животиње, предузимачи, не беху више у њему. 

Па ипак овај трећи парламенат зададе му више муке 
него оба првашња. 

Тек што се парламенат састаде, а Доњи Дом 
отпоче умерено и с поштовањем, али на најодлуч- 
нији начин, да претреса народне невоље. Први удари 
беху управљени противу мрских монополских повла- 
стица, којима Букингам и његове креатуре пљач- | 
каху и угњетаваху народ. Жестина ових напада за- | 
брину двор. Букингам помисли да је у опасности, и 
у тој узбуни обрати се Вилиамсу, декану вестмин- 
стерском, који је у последње доба био задобио ве- 
лики утицај над њиме. Овај му је већ био од ве- 
лике помоћи у једној врло тугаљивој ствари. Бу- 
кингам је желео од свег срца да се ожени леди 
Катарином Менерс, ћерком и наследницом грофа од 
Рутленда. Али су тешкоће биле велике. Гроф је био 
поносит и неприступачан, а млада леди била је ка- 
толичкиња. Вилиамс нађе начина да ублажи гордост 
оца и да, бар за неко време, умири савест ћерке. 
За те услуге он је био награђен одликовањима у 
цркви; и сада се нагло приближавао месту које је 
пре заузимао Бекон. 

Вилиамс је био један од оних који су памет- 
нији за друге него за себе. Његов јавни живот био 
је несрећан, а био је несрећан с тога што му је оску- 
девало суђење и владање собом у више важних при- 
лика. Али савет који даде у овој прилици није по- 
казивао на себи оскудицу светске мудрости. Он све- 
това Букингаму да напусти сваку мисао о одбрани 
монопола, да нађе какво страно посланство за свога 
брата сер Едуарда, који је био дубоко умешан 
у неваљалства Момпесонова, а да друге кривце 
преда суду парламента. Букингам прими овај савет 
са највећом захвалношћу и рече како му је силни 
терет пао са срца. За тим оде са Вилиамсом пред 
краља. Њега нађоше да се најозбиљније светује са 
принцом Карлом. Нацрт поступања који беше пред- 
ложио декан би претресен до ситница и усвојен у 
свима тачкама. 

Прве жртве које двор предаде освети Доњега 

Дома беху сер Гајлес Момпесон и сер Фрања Мај- 
кел. То беше нешто раније него што се код Бекона 
појави икаква мисао о опасности. Његова дарови- 
тост и умешност даваху му велики утицај у дому 
чији члан беше постао од скора, као што би тај 
утицај морао задобити у свакој скупштини. У До- 
њем Дому имао је много личних пријатеља и до- 
ста ватрених обожавалаца. Али најзад, шест недеља 
после састанка парламента, изли се пљусак. 

Један одбор из Доњега Дома беше изабран 
да прегледа стање у министарству правде. Петнае- 
стога марта председник тога одбора, сер Роберт 
Филипс, посланик за Бат, извештаваше да су от- 
кривене велике злоупотребе. „Лице против кога се 
те ствари износе није нико мањи већ сам лорд кан: 
целар, човек тако обдарен природом и васпитањем 
да нећу рећи ништа више о њему из бојазни да не 
могу рећи доста“. Сер Роберт настави за тим да из- 


_ лаже, на најумеренији начин, природу злоупотреба. 


Неко лице, именом Обри, имађаше неки спор зави- 


"сан од министарства. Био је скоро упропашћен так- 
"сама, а стрпљење беше му се исцрпло судским од- 


лагањима. Један од министрових агената даде му 
миг да дарком од стотине фуната може довршити 
посао. Сиромах човек немађаше захтевану суму. Нај- 
зад нађе неког зајмодавца који му набави суму по 
скуп интерес; он је однесе у Јорк-Хауз. Министар 
узе новац, а његови подчињени увераваху молиоца 
да ће све ићи како треба. Обри беше ипак прева- 
рен; јер, после знатног одлагања, убиствена пресуда 
беше донесена противу њега. Други један молилац, 
по имену Егертон, тужаше се да су га наговорили 
два канцеларова шакала да поклони његовом лорд- 
ству четири стотине фуната, и да поред свега 
тога није био у стању добити пресуду у своју ко- 
рист. Очевидност ових навода била је непобитна. 
Беконови пријатељи једино могаху умолити Доњи 
Дом да обустави своје суђење, и да пошље ствар 
Горњем Дому, у блажој форми него оптужба. 
Деветнаестог марта краљ посла Доњем Дому 

једну поруку, изразив своје дубоко жаљење што је 
тако узвишена личност као што је канцелар наву- 
кла на себе сумњу злоупотреба. Његово Величан- 
ство изјављиваше да он никако не жели заштитити 
кривицу од правде, и предлагаше да се образује 
нова врста суда, који би се састојао из осамнаест 
чланова изабраних из оба дома, да испитају целу 
ствар. Доњи Дом не беше вољан да одступи од 
свога уобичајенога начина поступања. Истога дана 
он одржа заједничку седницу са лордовима, и оба 
дома донеше у главним тачкама оптужбу противу 
канцелара. Тој седници Бекон није присуствовао. 
Поражен стидом и кајањем, напуштен од свих оних 
у које се уздао, он се беше затворио у своју собу 
од очију света. Клонулост духа ускоро произведе 
болест тела. Букингам, који га посети по запове- 
сти краљевој, „нађе његово лордство врло боле- 
сно и суморно“. Изгледа, по једном очајном писму 
које је несрећни човек писао лордовима на дан за- 
једничке седнице, да се није надао, нити је желео 
да преживи своју срамоту. За седам недеља остаде 
у својој постељи не хтевши видети људско лице. 
Страсно мољаше своју послугу да га остави, да га 
заборави, да никад више не помену његово име, 
никад да се не сете да је постојао такав човек на 
свету. Међутим, нови примери подмитљивости до- 
лажаху сваког дана до знања његових тужилаца. 
Број тужбених тачака брзо порасте од две на два- 
десет и три. Лордови се дадоше на испитивање са 
похвалном ревношћу. Неки сведоци беху испитани 
у дворани парламента. Нарочити одбор беше наи- 
менован да прима исказе осталих; и истрага напре- 
доваше нагло, кад двадесет шестог марта краљ од- 
ложи парламенат за три недеље. 

Та мера оживи Беконове наде. Покуша да се 
што боље користи тим кратким одмором. Покуша 
утицати на слаби дух краљев. Апеловаше на Јаковљеве 
најјаче осећаје, на његов страх, на његову сујету, 
на његово високо мишљење о прерогативама. Да 
ли ће Соломун свога доба учинити тако грубу по- 

грешку те да окуражи насртљиви дух парламента? 
Зар ће се Божји помазаник, одоворан једино Богу, 
поклонити пред гомилом која се дере? „Ти“, гово- 
раше Бекон, „који сада нападају министра, ускоро 
ће напасти на Краља. Ја сам прва жртва. Желим да 
будем последња.“ Али сва његова речитост и вештина 
биле су узалудне. Доиста, ма шта да вели Г. Монтеги, 
ми смо убеђени да је било изван краљеве моћи да 
спасе Бекона, а да не употреби мере које би узбу- 
ниле читаво краљевство. Круна није имала довољно 
утицаја на парламенат да добије ослобођење у једном 
тако јасном случају кривице. А да распусти парла- 
менат који је свуда важио као најбољи од свих, 
који се понашао великодушно и лојално наспрам 
суверена и који је уживао народно поверење у пуној 
мери, једино у намери да обустави озбиљну, уме- 
рену и уставну истрагу о личном поштењу првога 
судије у краљевству, био би корак луђи и сканда- 
лознији него иједан од оних који су донели пропаст 
куће Стјуартове. Таква мера, осем тога што би била 
кобна за част канцеларову као признање, довела би 
у опасност и сам опстанак монархије. Краљ, по 
саветима Вилиамсовим, сасвим оправдано одби да 
уђе у опасну борбу с народом, да би спасао од 
законите осуде једног министра кога је било немо- 
гућно спасти с чашћу. Он светова Бекону да призна 
кривицу и обећа му да ће учинити све што јеу 
његовој власти да ублажи казну. Г. Монтеги страшно 
се љути на Јакова због овога. Али и ако смо, уопште 
узев, мало склони да се дивимо владању овога 
владаоца, ми доиста мислимо да је његов савет, узев 
у обзир све околности, био најбољи савет што је 
могао бити дат. 

Седамнаестог априла оба се Дома поново саста- 
доше, и Лордови наставише своју истрагу о злоу- 
потребама у министарству правде. Двадесет дру- 
гога Бекон упути једно писмо перовима, које принц 
Велски пристаде да преда. У том уметничком и 
жалостивном саставу канцелар признаваше своју 
кривицу у одмереним и општим изразима и, испо- 

ведајући је, покушаваше да је ублажи. Његове судије _ 


свакако не нађоше да је то довољно. Они захтеваху 
подробније признање и послаше му препис оптужбе. 
Тридесетога, он упути једно писмо у коме призна- 
ваше, са малим и незнатним изузетком, истинитост 
тужби противу њега, и стави се потпуно на милост 
перова. „После поновне оцене оптужаба“, вели Бекон, 
„питајући своју сопствену савест и позивајући своје 
успомене да дам рачуна, у колико сам то у стању, 
ја потпуно и отворено признајем да сам крив за 
подмитљивост, и одустајем од сваке одбране“. 

Лордови донеше одлуку да је канцеларово 
признање потпуно и отворено, и послаше један одбор 
да га упита да ли је он исто потписао. Посланици, 
међу којима беше Саутемптон, пре неколико година 
заједнички пријатељ Беконов и Есексов, извршише 
ту дужност врло обазриво. И доиста, мучења таквога 
духа и поруга таквога имена умекшали би и најтврђе 
природе. „Господо моја“. рече Бекон, „то је моје 
признање, моја рука, моје срце. Преклињем ваша 
лордства да буду милостива према једној слом- 
љеној трсци“. Они се повукоше; а он се поново 
затвори у своју собу у најдубљој тузи. Сутра-дан, 
стража и комисар Дома Лордова дођоше да га 
одведу у вестминстерску дворану, где је требало 
да чује пресуду. Али га затекоше тако болна да не 
могаше оставити постељу, и ово извињење за одсуство 
би радо усвојено. Ни у једном табору не види се 
да је било и најмање жеље да се још штогод дода 
његову понижењу. 

Осуда је била свакако строга, у толико строжа, 
без сумње, што су Лордови знали да неће бити 
извршена, и тако имађаху згодну прилику да покажу, 
за малу жртву, непоколебљивост њихове правде и 
одвратност наспрам покварености. Бекон би осуђен 
да плати глобу од четрдесет хиљада фуната и да 
буде затворен у Тауеру до милости краљеве. Беше 
му одузето грађанско право за свако место у др- 
жавној служби или у парламенту; и би прогнан на 


свагда из околине двора. У таквој беди и сраму 

заврши се та дуга стаза живота, пуна светске му- 
дрости и светскога сјаја. 

Ни у овом моменту Г. Монтеги не изневерава 
свога јунака. Изгледа да он мисли да приврженост 
издавача треба да је иста таква као оданост Г. Му- 
рових љубавника; и не може да појми нашто је 
једна биографија 


Ако кроз радост и кроз муке све, 
И још кроз славу и кроз стид и срам 
Једнака није, није иста свуд. 


Он нас уверава да је Бекон био невин, да је 
био у стању да се потпуно оправда, да онда кад је 
„потпуно и отворено признао да је крив за подмит- 
љивост“ и кад је доцније свечано потврдио да је 
његова исповест „његово признање, његова рука, 
његово срце“, да је то била велика лаж, и да је 
одустао од изношења доказа за своју невиност, јер 
није смео противити се краљу и његову љубимцу, 


који наваљиваху на њега, из својих себичних рачуна, 


да призна кривицу. 

Прво, нема ни најмањега разлога веровању да 
би Јаков и Букингам спречили Бекона да изнесе до- 
казе за одбрану, кад би мислили да их он доиста 
има. Каква би појмљива побуда могла бити за тог 
Г. Монтеги непрестано понавља да је било у њи- 
хову интересу да жртвују Бекона. Али он превиђа 
једну значајну разлику. Било је у њихову интересу 
да жртвују Бекона претпостављајући његову кри- 
вицу; али не са претпоставком да је био невин. Ја- 
ков није био вољан да се изложи опасности шти-. 
тећи свога канцелара од парламента. Али да је кан- 
целар био у стању, силом доказа, да добије осло: 
бођење од парламента, ми не сумњамо да би се обо- 
јица, и краљ и Вилиер, срдачно радовали. Они би 
се радовали, не само због личног пријатељства на- 
спрам Бекона, које изгледа да је било толико искрено 
колико већина пријатељстава те врсте, већ и због 
себичних рачуна. Ништа не би јаче утврдило владу 
него таква победа. Краљ и љубимац му напустише 

канцелара с тога што нису били у стању да отклоне 
његов пораз, а нису хтели да га поделе. Г. Монтеги 
меша узроке са последицама. Он мисли да Бекон 
није доказао своју невиност с тога што није био 
потпомогнут од стране двора. Истина је очевидно 
у томе да двор није потпомагао Бекона с тога што 
овај није могао доказати своју невиност. 

Изгледа чудновато да Г. Монтеги не види да, 
бранећи Беконов добар глас, он у ствари баца на њ 
најлуђу клевету. Он приписује своме идолу изве- 
стан степен слабости и покварености одвратније него 
што је сама судска подмитљивост. Подмитљив су- 
дија може имати друге добре особине. Али човек 
који, за љубав моћнога господара, свечано изјав- 
љује да је крив за подмитљивост кад зна да је не- 


вин, морао би бити чудовиште од понизности и бе- 


стидности. Бекон беше, да не говоримо о његовим 
највећим правима на поштовање, племић, џентлмен, 
научењак, државник, човек који је уживао у друштву 
највише уважавање, и већ дубоко у годинама. Је ли 
могућно веровати да ће један такав човек, у хатар 
ма каквом људском бићу, ненакнадно упроластити 
свој властити добар глас својим сопственим делом? 
Замислите седога судију, оптерећеног чашћу и го- 
динама, како у сузама признаје, са тужним изјавама 
о своме кајању и својој искрености, да је био под- 
митљив, да поново утврђује истинитост свога при- 
знања потписујући га својом руком, одлази на су- 
ђење, прима срамну осуду и признаје њезину праве- 
дност, а све то у тренутку кад је у његовој власти 
да докаже да је његово владање било беспрекорно! 
Ствар је невероватна. Али ако допустимо да је исти- 
нита, шта морамо мислити о таквом човеку који 
држи да има нечега што краљеви и њихови љу- 
бимци могу подарити, драгоценијег од части или ма 
шта у њиховој власти што је страховитије од срамотег 

Од ове најсрамније клевете ми потпуно осло- 
бођавамо Бекона. Није имао никакве одбране; а уо- 
бражени покушај Г. Монтегиа да га одбрани пот- 
пуно је насео, 

Разлози Г. Монтегијеви јесу двојаки; прво, да 
је примање поклона било у обичају, и, што њему 
изгледа једно исто, није било стидно; друго, да ти 
поклони нису били узимани као мито. 

Г. Монтеги изнео је много чињеница да пот- 
крепи прву поставку. Није задовољан што је пока- 
зао да су многе енглеске судије примале поклоне 
од парничара, већ набраја такве примере код дру- 


_гих народа и из старога доба. Он иде чак до грч- 


ких република и покушава да нагна у своју службу 
један стих из Омира и једну изреку из Плутарха, 
што ће мучно, бојимо се, одговорити његовој жељи. 
Злато о коме Омир говори није служило за мито 
судијама, већ је било предавато суду у корист срећ- 
ног парничара; а поклони које је Перикле, као што 


· Плутарх вели, делио међу чланове атинских судова 


били су законите награде плаћене из јавних при- 
хода. Ми можемо понудити Г. Монтеги,у места много 
згоднија. Хезиод, који је као и сиромах Обри добио 
„убиствену пресуду“ противу себе у суду у Аскри, 
заборави се дотле да се усуди назвати учена лица која 
заседаваху у томе суду као Васмђас дооофауоос.! 
Плутарх и Диодор сачували су за најдоцнија поко- 
лења име Анитуса, сина Антемионова, првога пар- 
ничара који, избегавајући сваки обзир који би са- 
ветовала мудрост Солонова, успе да подмити један 
атински суд. Далеко смо од тога да завидимо Г. 
Монтегију на помоћи од Грка, те ћемо му и Рим 
дати приде. Признајемо да честити сенатори који 
су судили Вересу примише поклоне који су више 
вредели него доходци Јоршке куће и Горхемберија 
заједно, и да ништа мање честити сенатори и витези 
који исповедаху да верују у алб: Клодија примаху 
још много чудније знаке поштовања и захвалности 
од стране парничара. У кратко, готови смо признати 
да пре Бекона и у Беконово доба судије су имале 
обичај да примају поклоне од парничара. 

Али је ли то одбрана? Мислимо да није. Раз- 


1 Краљеви који једу злато. 

бојништва Какуса и Барабаса нису извина за Тур- 
пинова. Поступак двојице Белиалових људи који 
одузеше живот Наботу никада није наведен као из- 
вињење за злочине Оатеса и Данџерфилда. Г. Мон- 
теги побркао је две ствари, које се морају пажљиво 
одвојити једна од друге, ако смо ради да образу- 
јемо правилан суд о карактеру људи других земаља 
и другога доба. То што је једно неморално дело, у 
особеном једном друштву, опште сматрано као не- 
вино, јесте добра одбрана за личност која је, будући 
из тога друштва и усвојивши појмове своје околине, 
учинила такво дело. Али околност да многи људи 
врше неморална дела није никаква одбрана. Ми ћемо 
мислити да је неоправдано назвати Св. Луја опаким 
човеком зато што је гонио јеретике у добу кад 
је верска толеранција сматрана као грех. Неправда 
је назвати Куперова пријатеља Џона Њутона ли- 
цемером и чудовиштем зато што је отишао у Гви- 
неју богато снабдевен псалтирима и белензукама, у 
добу кад је трговина робљем била сматрана од нај- 
честитијих људи као невина и успешна трговина. 
Али то што у Лондону има двадесет хиљада лопова 
није извињење за онога који је ухваћен да обија туђу 
радњу. Нико није за покуду што не чини открића 
у моралности зато што не може да увиди да је 
рђаво нешто што цео свет држи да је добро. Али 
кад неко учини нешто што и он и сви око њега 
знају да је рђаво, није за њега извињење то што су 
многи други учинили исто. Било би нас стид утро- | 
шити толико времена у истицању једне тако видне 
разлике да не изгледа да је Г. Монтеги сасвим пре- 
видео исту. 

Сада, примењујући ова начела на случај пред 
нама, нека нам Г. Монтеги докаже да су, у Беко- 
ново доба, дела због којих је Бекон био осуђен 
сматрана уопште као невина, и ми признајемо да “ 
је добио парницу. Али то га чикамо да учини. Да 
су те злоупотребе биле честе, истина је; али оне су 
биле честе баш колико и сва недела где је јако 
искушење. Оне беху опште баш као и крађа, пре- 

вара, кривоклетство и прељуба. Оне беху опште не 
зато што свет не знађаше шта је право, већ зато 
| што људи радо чине зло. Беху честе и ако их за- 
| кон забрањиваше. Беху опште и ако их осуђиваше 
| јавно мишљење. Беху опште с тога што у том добу 
закон и јавно мишљење удружени нису имали до- 
вољно снаге да обуздају похлапност моћних и раз- 
узданих чиновника. Беху опште као што ће бити 
· општи сви злочини кад је добит којој воде велика, 
а врло мала вероватноћа казне. Али и ако беху 
опште, оне су биле једнодушно означене као не- 
праведне; и ако је многи био кривац, нико није 

имао смелости да их јавно исповеда и брани. 
Можемо дати хиљаду доказа да је мишљење 
онога доба о тим злоупотребама било онакво какво 
смо га описали. Али ћемо се задовољити да позо- 
вемо једног јединог сведока, честитога Хју Лети- 
мера. Његове проповеди које је држао на седам- 
десет година пре истраге о Беконовим поступцима, 
изобилују најоштријим називима противу тих истих 
поступака за које је Бекон био крив и које, Г. Мон- 
теги изгледа да мисли, нико није сматрао за грешне 
пре Беконове осуде. Могли бисмо испунити двадесет 
страна простом али праведном и силном речитошћу 
честитог старог владике. Изабраћемо нека места 
као дивне примерке, и ништа више већ као дивне 
примерке. „Отлеѕ ашрит. типега. Сви они воле 
мито. Подмитљивост је кнежевски начин крађе. Мито 
плаћају богати, било да добију пресуду противу си- 
ромаха, било да се забаци тужба сиромаха. То је 
| племенити лоповлук принчева и судија. Они узимају 
Е. мито. Данас га они називају добровољним покло- 
нима. Скинимо му то шарено рухо и зовимо га ње- 
говим крсним именом — митом.“ А на другом месту: 
„Камбиз беше силан владар, као и наш господар 
што је. Под собом имађаше многе лордове, судије 


е: и официре. Давно је било откада сам читао ту исто- 
5 рију. Догоди се да бејаше под њиме у једној про- 
~ винцији његова царства један судија подмитљивац, 


прималац поклона, дариван од богаташа; он је ишао 

за поклонима исто тако брзо као онај за пудингом; 
његова служба била је занат да свога сина начини 
великим човеком. Као што вели стара изрека: 

рећан је син чији отац оде ђаволу. Вика сиротих 
удовица дође до царевих ушију, и он заповеди да 
одмах одеру судију и његовом кожом поставе сто- 
лицу у суду, ла сваки судија који доцније буде 
судио седи на тој кожи. Доиста, то је био добар 
знак, добар спомен, та столица са кожом судијином. 
Молим се Богу да видимо једном ту кожу у Ен- 


глеској.“ „Извесно“, вели он у другој једној пропо- · 


веди, „то је ѕса/а іпјегті,! прави пут за пакао бити 
грамзив, примати мито и криво судити. Кад би 
ме који судија питао за пут у пакао, ја бих му по- 
казао тај пут. Прво нека буде лаком; нека му 
срце буде отровано лакомошћу. Онда нека оде 
корак даље и нека прима мито; и најзад нека 
криво суди. Гле, то је мајка и ћерка и ћеркина 
кћи. Лакомост је мати, она рађа узимање мита, 
а узимање мита рађа криво суђење. Нема још че- 
тврте ствари да би литургија била потпуна, а та, 
тако ми Бог помогао, кад бих ја био судија, била 
би ћаприт шит, једна пелерина са Тиберна; па 


кад би то био судија из краљевског суда и сами. 


први судија у Енглеској, да, и кад би то био и сам 
лорд канцелар, у Тиберн са њим.“ Навешћемо само 
још једно место. „Онај који узе сребрни умиваоник 
и ведро као мито, мисли да то неће нико знати. 
Али нека зна сада да ја знам за то, и да ја нисам 
сам који то знам; има их још осем мене који то 
знају. Ох, подмитљивци и подмитљивости. Онај није 
никад честит човек који тако узима мито. Нити могу 
веровати да онај који прима мито може бити добар 
судија. Добра неће бити у Енглеској докле не ски- 
немо коже са таквих. Јер нашто ће служити мито 
кад људи врше своју дужност савесно?“ 

То не беше језик каквога великога филозофа 
који је открио новине у моралним и политичким наука- 


1 Степенице пакла. _ 

ма. То беше прост говор једног обичног човека, 
који изађе из народа, који је имао саучешћа на- 
спрам његових невоља и његових осећаја, и који 
смело исказа његово мишљење. Због те смелости 
којом је храбри стари Хју излагао неправде људи 
у огртачима од хермелина и у златним јакама, Лон- 
донци га поздрављаху на путу док је силазио Стран- 
дом да проповеда у Вајтхалу, тискаху се за додир 
његова огртача и узвикиваху: „Удри по њима, оче 
Летимере“. Јасно је из места које смо навели, из 
педесет других које бисмо могли навести, да се, много 
раније него што се Бекон родио, знало да је не- 
часно и рђаво дело примање поклона од стране су- 
дија, и да лепе речи под којима се обично скри- 
вала та поквареност нису могле сакрити те злоу- 
потребе од очију народа, и да је разлика, на коју 
се Г. Монтеги ослања, између поклона и мита била 
још онда исмевана као проста варка. Може бити да 
има мало проповедничког претеривања у Летимеро- 
вим речима о тибернским огртачима и символу су- 
дијине коже; али то што је смео да се служи тим 
изразима, довољно је да докаже да се на судије 
који примају поклоне гледало као на кугу у др- 
жави, те је један поштовања достојни свештеник 
могао, а да се не огреши о хришћанско милосрђе, 
јавно молити Бога да буду пронађени и достојно 
кажњени. 

Г. Монтеги вели, сасвим умесно, да не треба 
преносити мишљења нашега доба у ранија времена. 
Али је он сам учинио већу погрешку него што је 
та противу које опомиње своје читаоце. Без икаква 
доказа, шта више у пркос најјаснијој очевидности, 
он приписује народу прошлога доба извесна миш- 
љења која ниједан народ није никад имао. Али у 
његовим очима вероватнија је свака хипотеза од тога 
да је Бекон могао бити нечастан човек. Чврсто ве- 
рујемо да, кад би се нашли папири који би несум- 
њиво доказали да је Бекон био умешан у тровање 
сер Томаса Овербериа, Г. Монтеги би нам рекао 
да у почетку седамнаестог века није било сматрано 

ништа рђаво кад би човск метнуо арсеника у пиће 
свога пријатеља, и да треба кудити доба у коме је 
живео, а не Бекона. 

Али нашто прибегавати другим доказима, кад 


је процес противу лорда Бекона сам по себи нај: 1 
бољи доказ за ово? Кад нам Г. Монтеги каже да \ 
не треба преносити мишљења нашега доба у про- 


шла времена, изгледа да је сасвим заборавио да су 
људи Беконова доба оптужили, испитивали, су- 
дили и осудили Бекона. Зар они нису знали шта је 
њихово мишљење? Зар они нису знали да ли је, по 
њихову мишљењу, примање поклона од стране су- 
дије кривица или не? Г. Монтеги жали се горко на 
то што су наговорили Бекона да одустане од од- 
бране. Али, ако је Беконова одбрана била налик на 
ову која је начињена за њега у свесци пред нама, 
било би непотребно мучити парламенат њоме. Лор- 
довима и Доњем Дому није било потребно да им 
Бекон каже њихове властите мисли, да их обавести 
да они не сматрају дела по којима је он окривљен 
као и најмање кривична. Г. Монтегијева поставка 
може се лепо овако исказати: — Било је врло жа- 
лосно што су Беконови савременици мислили да 
је зло што је учинио оно што они нису мислили 
да је зло учинити. Доиста жалосно; а при томи не- 
вероватно. Има ли икога који ће рећи да Доњи Дом, | 
који оптужи Бекона за примање поклона, и лордови, 1 
који га осудише на глобу, затвор и губитак части 
због узимања поклона, нису знали да је примање 
поклона кривица? Или хоће ли ико рећи да Бекон 
није знао оно што је знао цео Доњи Дом и цео ЈА 
Дом Лордова? Нико који није готов да брани ове | 
бесмислене поставке не може порицати да је Бекон __ 
учинио оно што је знао да је кривица. | 
Не може се тврдити да су Домови тражили 
прилику да оборе Бекона, и да су га стога осудили 
на основи оптужаба за које су знали да су ништавне. 
Нигде није било знака расположењу да се с њиме 
поступа грубо. Кроз цео процес не види се ниједан 4: 
знак личнога непријатељства или страначке жестине 

у једном или другом Дому. Доиста, смемо рећи да 
ниједан државни процес у нашој историји није био 
часнији за све који узеше удела у њему, како га 
тужиоце, тако за судије. Пристојност, озбиљност, 
дух који је владао, умерена али не сажаљењем 
умекшана правда, који се виде на сваком кораку 
процеса, служили би на част већини највиђенијих 
људи нашега доба. Тужиоци, одговарајући својој 
дужности изношењем на видело канцеларових злоу- 
потреба, говораху са дивљењем о многим његовим 
_ сјајним особинама. Лордови, осуђујући га, честитаху 
му на искрености његове исповести и поштедеше 
га од срама да га јавно испитују. Тако је била јака 
зараза племенитих осећаја да се и сам сер Едуард 
Кок, први пут у своме животу, понашао као прави 
џентлмен. Ниједан кривац није имао умереније го- 
ниоце него Бекон. Ниједан није имао наклоњеније 
судије. Ако је био осуђен, то је стога што је било 
немогућно ослободити га а да се не нанесе нај- 
грубља повреда правди и здравом разуму. 
Други доказ Г. Монтегијев да је Бекон примао 
· поклоне али да није узимао мито изгледа нам исто 
"тако слаб као и први. Можемо се задовољити да 
оставимо да на то одговори најпростији човек међу 
нашим читаоцима. Демостен је с презирањем ука- 
_зивао на то пре две хиљаде година. Летимер, ви- 
дели смо, понашао се наспрам тога извијања са 
сличним презрењем. „Нека оставе то шарено рухо, 
а нека га назову његовим крсним именом, митом“. 
Г. Монтеги покушао је, мало неупутно, морамо то 
рећи, да представи поклоне које је Бекон примао 
равне наградама које су парничари плаћали члано- 
_ вима француских парламената. Француске судије има 
ле су. законито право на те хонораре, а износ тих 
хонорара био је регулисан законом. Да ли је то 
добар начин награђивања судија, није питање овде. 
Али каква је сличност између ових плата и поклона 
које закон није одобравао, који се нису чинили пред 
јавношћу, и чији је износ био одређиван личном 


_ погодбом између судије и парничара > 

Најзад, права је шала рећи да Бекон није ми- 
слио да ради неваљало, јер је као агенте употреб- 
љавао људе од положаја, владике, саветнике и чла- 
нове парламента; као да цела историја тога поко- 
лења није пуна ниских дела великаша; као да се 
не зна да су људи од исто тако високих положаја 
као што су били Беконови сензали, подводили Со- 
мерсету и отровали Овербериа. 

Али Г. Монтеги наводи да су ти поклони „да- 
вани јавно и са знањем свију“. То би, истина, био 
јак доказ у корист Беконову. Али ми поричемо ту 
чињеницу. У једном и само у једном случају за који 
је Бекон био оптужен због примања мита, изгледа 
да је поклон био јавно примљен. То је било у спору 
између друштва апотекара и друштва бакала. У 
својој исповести Бекон нарочито истиче околност да 
је у тој прилици примио поклон јавно а не као 
мито. Зар није јасно да, кад би он примио поклоне 
споменуте у другим случајевима јавно, он се не би 
толико задржао у своме одговору на ту тачку оп- 
тужбе? То што је нарочито истицао јавност једнога 
поклона, само је по себи довољан доказ да остали 
нису били примљени јавно. Зашто је овај узео јавно 
а остале тајно, очевидно је. У оном случају радио 
је јавно, јер је радио поштено. У овом случају није 
заседавао као судија. Био је позван да нађе при- 
јатељски начин поравнања између двеју спорних 
страна. Обе стране беху задовољене његовом од- 
луком. Обе му заједнички предадоше поклон као 
награду за труд. Могло би се ставити питање да 
ли је било сасвим умесно од једног човека његова 
положаја да прими дар под таквим околностима. 
Али овде нема основа оптужби за примање мита. 

На несрећу, исте околности које доказују да 
је био невин у овом случају доказују његову кри- 
вицу у другима. Једном и само једном он наводи 
да је примио поклон јавно. Природан закључак је- 
сте да је у осталим случајевима побројаним у тач- 
кама оптужбе примао поклоне тајно. Ако испитамо 
једини случај у коме вели да је поклон примио јавно, 


74 


оі 


а а рН 133 


налазимо да је то једини случај у коме пријем по- 
клона не би био груб грех. Зар се може сумњати 
онла да је разлог за непримање других поклона јавно 
био тај што је знао да је кривица примити их? 

Још остаје «један доказ, оправдан на први по- 
глед, али који се да ласно и потпуно оборити. Оба 
главна молиоца, Обри и Егертон, дали су поклоне 
канцелару. Али он је пресудио на њихову штету. 
С тога он није примио. поклоне као мито. „Жалбе 
његових тужилаца“, вели Г. Монтеги, „нису биле 
зато што су поклони утицали, већ зато што нису 
утицали на Беконово суђење, пошто је пресудио 
противу њих“ 


Истина Р то да је само баш на тај начин био 
откривен један разгранат систем подмићивања. Лице 
које је, помоћу мита, добило пресуду у своју ко- 
рист није никако вољно да ступи напред као тужи- 
лац. Оно је задовољно. Оно има своје аша рго дио". 
Оно нема ни интереса ни побуда из освете да изађе 
на јаван суд. Напротив, оно има разлога колико и 
сам судија да ћути. Али кад какав судија прима 
мито, као што се бојимо да је Бекон радио, на ве- 
лико и има много агената који на све стране пазе 
да ућаре, каткад се догоди да прими мито од обеју 
страна. Који пут ће се десити да прими мито од 
парничара који тако очигледно нема право, да он 
не може с пристојношћу учинити ништа њему у 
хатар. С тога ће бити принуђен да овда онда пре- 
суди на штету онога од кога је узео мито; и ствара 
од тог лица смртнога непријатеља. Стотине оних 
који су добили оно за шта су платили остају мирни. 
Ларму направе двојица тројица који су платили, а 
немају ништа да покажу за свој новац. 

Чувени процес Гоезманов пример је за то. Бо- 
марше имађаше један важан спор који је зависио 
од парискога парламента. Г. Гоезман беше судија 
од кога је поглавито зависила одлука. Бомаршеу 
беше дат миг да се мадам Гоезман да задобити по- 


1 Једно за друго. 

клоном. С тога он понуди госпођи једну кесу злата 
коју она милостиво прими. Нема сумње да ове ствари 
никад не би биле познате свету, да је судско ре- 
шење испало у његову корист. Али он изгуби пар- 
ницу, Скоро цела сума коју је утрешио на подми- 


ћивање беше одмах накнађена; и они који га беху 


"преварили мишљаху вероватно да он неће хтети, 
само да би задовољио своју љутњу, изнети на јав- 
ност погодбу која је била стидна за њега исто то- 
лико колико и за њих. Мало су га познавали. Ускоро 
он им показа да је требало проклињати дан у коме 
су се усудили да се титрају са тако осветољубивим 
и немирног духа човеком, са тако смелим безобраз- 
луком и са тако сјајним даровима за полемику и 
сатиру. Он примора парламенат да удари печат беш- 
чашћа на Г. Гоезмана. Отера Г-ђу Гоезман у мана- 
стир. Отера тако далеко да није било могућно за- 
уставити се; заслепљен страшћу, није видео да може 
упропастити њих само открићима опасним за себе 
сама. Можемо навести друге примере. Али то је не- 
потребно. Сваки човек добро познат са људском 
природом мора увидети да, кад би се усвојиле док- 
трине за које се бори Г. Монтеги, друштво би из- 
губило готово једини начин да се открију подмићи- 
вања судија. 

Вратимо се нашој историји. Тек што је била 
изречена осуда над Беконом, а она беше ублажена. 
Истина, беше послат у Тауер. Али то је била само 
форма. За два дана беше пуштен на слободу и одмах 
за тим повуче се у Горхембери. Глобу је одмах пла- 
тила круна. Наскоро му је било допуштено да се 
појави у двору; и најзад, 1624, остатак казне беше 
опроштен. Могао је сада опет заузети своје место 
међу лордовима, и доиста беше позван за први пар- 
ламенат. Али године, слабост, а може бити и срам 
спречише га да присуствује седницама. Влада му 
даде пензију од хиљаду и двеста фуната годишње; 
а његов цео приход на годину оцењен је од Г. Мон- 
тегиа на две хиљаде и пет стотина фуната, сума која 
је вероватно прелазила просечне приходе властеле 

из тога поколења и која је извесно била довољна 
за све удобности, па чак и за сјај. Несрећом, Бекон 
је волео раскош и не беше навикнут да пажљиво 
води домаће ствари. Није се дао лако убедити да 
напусти ишта од великолепности на коју се био на- 
викао за време своје моћи и успеха. Никаква оску- 
дица није га могла навести да се растави од шуме 
Горхемберске. „Нећу“, говораше, „да ми почупају 
перје“. Путоваше са тако сјајном опремом и тако 
великом пратњом, да је принц Карло узвикнуо из- 
ненађен кад се једном сусрео на путу са њиме: „Е 
добро; радимо шта знамо, али овај човек презире 
да изађе без помпе“. Та безбрижност и расипање 
доводише Бекона често до оскудице. Би приморан 
да прода Јорк-Хауз и да одседа за време својих 
посета Лондону, у своме староме стану у Грејс Ину. 
Имао је и других невоља чија природа није тачно 
позната. Очевидно је из Његова тестамента да га 
је владање његове жене у нечему узнемиривало и 
љутило. 

Али ма какве да су биле његове новчане не- 
воље или домаће незгоде, моћ његова духа остаде 


увек недирнута. Оне племените студије за које нађе 


времена усред досадних послова свога позива и 
дворских интрига, дадоше овоме последњему, туж- 


номе добу његова живота достојанство које не може 


подарити никаква моћ или титула. Оптужен, суђен, 
осуђен, срамно одагнан испред очију свога владара, 
искључен из саветовања својих другара племића, 
оптерећен дугом, жигосан бешчашћем, клонуо под . 
теретом година, туге и болести, Бекон беше још 
увек Бекон. „Моја идеја о његовој личности“, вели 
красно Бен Џонсон, „није никад била увећана ње- 
говим високим положајем; већ сам га поштовао и 
поштујем због величине која је његова властита; 
по томе он ми је изгледао, по својим делима, један 
од највећих људи и највише достојан дивљења. У 
његовој невољи увек сам се молио Богу да му да 
снаге, јер је величину имао.“ 

Услуге које је Бекон учинио књижевности за 

време последњих пет година свога живота, међу 
десет хиљада брига и невоља, увеличавају жалост 
с којом гледамо на многе године које је употребио, 
да се послужимо речима сер Томаса Бодлиа, „да 
научи такве науке које не беху достојне таквога 
ученика.“ Беше почео збирку енглеских закона, 
историју Енглеске под владарима из куће Тјудо- 
рове, један план природних наука, један филозоф- 
ски роман. Својим Есејима додаде опширне и ко- 
рисне додатке. Издаде неоцењену расправу Пе Ацо- 
тепиз сеппатит“. Па и саме ситнице којима се 
забављао у часовима болова или умора носе печат 
његова духа. Најбоља збирка шала у свету јесте 
она коју је он диктирао на памет, без помоћи 
иједне књиге, једнога дана кад му болест не допусти 
да се бави озбиљним предметима. 

Великом апостолу огледне филозофије беше 
суђено да постане њезин мученик. Беше му дошло 
у главу да се снег може корисно употребити на то 
да се животињске супстанце сачувају од труљења. 
Једног врло хладног дана, рано у пролеће 1626 го- 
дине, изађе из свога стана близу Хајгета у намери 
да окуша оглед. Оде у једну кућу, купи петла и сво- 
јом властитом руком испуни га снегом. Док је био 
у том послу, осети изненадну хладноћу, и ускоро 
би му тако зло да се не могаше повратити у Грејс- 
Ин. Гроф од Арундела, с киме је био добро познат, 
имађаше кућу на Хајгету. Бекона однеше у ту кућу. 
Гроф не беше дома; али послуга која се бринула о 
кући указа велико поштовање и пажњу славноме 
госту. Ту, после једнонедељног боловања, он издахну 
јутром рано на Ускрс, 1626. Изгледа да му је дух 
био непомућен и радан до краја. Не беше забора- 
вио петла који беше узрок његове смрти. У свом 
последњем писму, прстима који не могаху чврсто 
држати перо, као што сам рече, не изостави поме- 
нути да је оглед са снегом успео „необично добро“. 

Наше мишљење о моралном карактеру овога 

великога човека било је довољно јасно исказано. 
Да је његов живот протекао у књижевничкој пову- 
чености, он би, по свему судећи, био заслужио да се 
сматра не само као велики филозоф, већ као достојан 
и добродушан члан друштва. Али ни његова начела 
ни његов дух нису били такви да се на њих могло 
ослонити, кад је требало одупрети се јаком иску- 
шењу и пркосити правим опасностима. 

У своме тестаменту он изрази са особитом 
краткоћом, енергијом, достојанством и патосом жа- 
лосну исповест да његова дела нису била таква да 
му ладну права на поштовање оних пред чијим је 
очима протекао његов живот и, у исто доба, по- 
носно уверење да су му списи обезбедили високо 
и стално место међу добротворима човечанства. Тако 
бар ми разумемо оне звучне речи које су често биле 
навођене, али које морамо навести још једном: „Што 
се тиче мога имена и успомене, њих остављам људ: 
ским милостивим језицима, и страним народима, и 

будућим поколењима“. 

н Његово поверење било је оправдано. Од дана 
његове смрти његова слава стално је расла; и не 
сумњамо ни мало да ће његово име бити помињато 
с поштовањем до последњег доба, и у најдаљим 
крајевима цивилизованога света. 

_ Главна особина Беконове филозофије изгледа 
нам да је била та што је он циљао на ствари сасвим 
различне од оних које су његови претходници били 
ставили себи за сврху. То је било његово властито 
мишљење. „Еіпіѕ ѕсіепііагит“, вели он, „а петіпе 
" адћис Бепе роѕіїиѕ еѕі,!“ 

И даље: „Отпшт отауіѕѕітиѕ еггог іп деујанопе 
ађ шіто Яосігіпагит Нпе сопз 5 “.“ „Мес ірѕа тета“, 
вели негде, айһиѕ ш!, диод заат, тогіаһит розна 
еѕі еі дећха.““ Што се пажљивије испитују његова 


1 Циљ наука није нико до сада тачно одредио. Моушт Ог- 
рапшт, 1. І. Арћ. 81. 

2 Највећа погрешка од свих јесте удаљавање од крајњег 
циља наука. Пе Ацртепв. 11Ь. І. 

8 Још није ниједан смртни, колико ја знам, прави циљ 
_ поставио и означио. Со раја еі Уба. 

вили еони 


дела, све јасније излази да је ово прави кључ за 
цео његов систем, и што је употребљавао средства 
различна од оних која су употребљавали други фи- 
лозофи, јер је желео да дође до мете сасвим раз- 
личне од њихове. 

Какав је, дакле, био циљ који је Бекон себи 
поставиог То беше, да употребимо његову емфа- 
тичну реч, „плод“. То беше умножавање људских 
задовољстава и ублажавање људских патњи. То беше 
„ослобођење од човечанског наслеђа“.! То' беше 
„соттод:з һатапіѕ іпѕегуіге“.? То беше „еШсаснег 
орегап аа зишћемапда уйае һитапае іпсоттойа. “8 
То беше „оѓаге уйат ћштапат поуіѕ іпуёпііѕ еї 
„сори5.““ То беше „сепиз һитапит поуіѕ орегібиѕ еї 
рогезјан из сопііпио оќѓаге.“° То је био предмет свих 
његових умовања у свима гранама науке, у природ- 
ној филозофији, у законодавству, у политици, у 
моралу. : 

Две речи чине кључ Беконове доктрине, ко- 
рист и напредак. Стара је филозофија презриво гле- 
дала на корисност и задовољи се да остане на истом 
месту. Она се у теоријама бавила на дуго и ши- 
роко са моралним савршенством, али оне беху тако 
узвишене да не могаху бити ништа друго већ тео- · 
рије; покушавала је да реши нерешљиве загонетке; 
губила се у саветима да се достигне недостижна 
моћ духа. Није хтела сићи до скромне службе да 
помогне људским бићима. Све су школе презирале 
ту службу као ниску; а неке је критиковаху као 
неморалну. Истина, једном Посидоније, одличан писац 
из доба Цицеронова и Цезарова, заборави се дотле 
да поброји међу скромне благодети за које чове- 


1 Адуапсетеп! ої Геагшпг, І. | 

2 Служити људским користима. Пе Ацотепћз, |ђ. МИ, сар. 1. 

8 С успехом служити томе, да се уклоне неповољности 
људског живота Юе Ацртеп 5 |б. П. сар. П. 

4 Обдарити људски живот новим изумецима и угодностима. 
М№оу. Огр. |. І, Арћ. 81. 

тч 5 Обогатити људски род новим делима и снагама. Сосіќаѓа 

е Уа. 

чанство дугује филозофији проналазак лука и уво- 
ђење употребе метала. Ова похвала сматрана је као 
увреда, и беше достојно одбијена. Сенека жестоко 
напада ове увредљиве комплименте.! По њему, фи- 
лозофија нема ништа заједничко са вештином људи 
да дижу засвођене кровове над својим главама. Пра- 
вог филозофа не тиче се да ли он има засвођен 
кров или какав било кров уопште. Филозофија нема 
никаква посла да учи људе употреби метала. Она 
нас учи да се ослободимо од свих материалних суп- 
станца, од свих механичких изуметака. Мудар човек 
живи сходно природи. Уместо да гледа да увећа 
физичке удобности своје расе, он жали што се није 
родио у оно златно доба када људски род није имао 
друге заштите од зиме већ коже дивљих животиња, 
"никакав заклон од сунца већ пећину. Приписати та- 
квом човеку ма какав удео у изумевању или уса- 
вршавању плуга, лађе или воденице, јесте увреда. 
„У моје сопствено доба“, вели Сенека, „било је изу- 
_ метака такве врсте, провидних прозора, цеви за под- 
једнако распростирање топлоте по целој згради, 
стенографије, која је дотле усавршена да писар може 
ићи у корак са најбржим говорником. Али изуме- 
вање тих ствари јесте посао за најниже робове; фи- 
лозофија лежи дубље. Није њезин задатак да учи 
људе како да се користе својим рукама. Предмет 
њезиних лекција јесте образовање душе. Моп езћ, 
іпдцат, іпѕігитепіогит аа иѕиѕ песеѕѕагіоѕ орпПех“= 
Кад би се поп изоставило, ова последња реченица 
не би била рђав наслов за Беконову филозофију и 
била би налик многим изразима у Мотишт Оғоа- 
пит-у. „Још ће нам рећи“, вели Сенека, „како је 
први обућар био филозоф“. Што се нас тиче, кад 
бисмо били приморани да учинимо избор између 
првога обућара и писца трију књига О љушњи, ми 
бисмо се изјаснили за обућара. Можда је горе бити 
љутит него мокар. Али ципеле су сачувале милионе 


1 Ѕепеса, Еріѕё. 90. 
8 Она не прави, кажем, алатке за свакодневну употребу. 

од влаге; а сумњамо да је Сенека икога сачувао 
од љутње. 
С тешким срцем може Сенека да призна да је 


икака» филозоф обратио и најмању пажњу на ма. 


што што би могло водити добитку чега што би 
прост народ сматрао као доброчинство човечанству. 
Он се труди да опере Демокрита од ружне потворе 
да је начинио лук, и Анахарзиса од оптужбе да је 
направио лончарево коло. Наморан је да призна да 
се тако што могло догодити; као што се може до- 
годити, вели нам он, да је неки филозоф брзоног. 
Али он нити добија трку нити измишља машину 
као филозоф. Не, зацело, не. Посао филозофа јесте 
да декламује о сиромаштини са два милиона стер- 
линга датих под интерес, да саставља епиграмске 


изреке о злима која луксуз доноси, у вртовима који 


изазивају завист владалаца, да брбља о слободи, док 
се превија пред надутим и ухрањеним ослобођени- 
ком једнога тиранина, да велича божанску лепоту 
врлине истим пером којим је мало час писао од- 
брану сина за убиство мајке. 

Милина је вратити се од празнине ове фило- 
зофије, филозофије која се глупаво поноси својом 
бескорисношћу, милина је вратити се поукама вели- 
кога енглескога учитеља. По готову можемо опро- 
стити све погрешке Беконове у животу кад прочи- 
тамо овај необично красни и достојанствени пасаж: 
„Его семе, пі де те ірѕо, диода теѕ еѕі; Іодиаг, еп 
15 диае пипс едо, еііп 1іѕ диае іп роѕќегит тейіќог, 
іспіїаіет іпоепіі еі потіпіѕ теі, ѕі диа 58, ѕаеріиѕ 
ѕсіепѕ еі уојепз ргојісіо, аит соттойіѕ һитапіѕ іп- 
ѕегуіат; диідие агсһіќесіиѕ їогіаѕѕе іп рћПозорма еї 
ѕсіепіїіѕ еѕѕе деђеат, ебат орегагіиѕ, еі Бајшіиѕ, еі 
дшауіѕ детшт Но, сит ћапа раиса диае отпіпо бегі 
песеѕѕе $14, ајн ашет ођ іппаќат ѕирегріат ѕиБќег- 
иолапі, ірѕе зизИпеат еї ехѕедиаг.“! 


1 Извесно је да ја — нека је на овом месту и о мени 
једном реч — како у делима која сада издајем, тако и у делима 
која ћу у будуће израдити, често свесно и с вољом напуштам 
достојанство свога духа и имена, ако их имам, да бих могао по- 


ма са о а о 


с 4. 

Ова филантропија, која, као што сам вели у једном 
од најзначајнијих својих првих писама, „беше тако 
утврђена у моме духу да је било немогућно поме- 
рити је одатле“, та величанствена скромност, то 
уверење да ништа не може бити сувише незначајно 
да буде недостојно пажње и најмудријега што није 
сувише незначајно да даде радост или бол најма- 
њему од нас, јесте велика карактеристичка одлика, 
битни дух Беконове филозофије. Траг тога духа 
види се на свима Беконовим списима, о физици, о 
законима, о моралу. И ми држимо да су из ове осо- 
бине непосредно и нужно произашле све остале осо- 
бине његова система. 

Дух који веје у месту из Сенеке, које смо мало 
час навели, бацио је тамну сенку на целу класичну 
филозофију од Сократа па на даље, и владао је 
умовима са којима Сенекин ум не може бити ни за 
часак упоређен. Он продире кроз Платонове диа- 
логе. Може се јасно видети његов траг на многим 
местима у делима Аристотеловим. Бекон је учинио 
по који миг из кога би се могло закључити да, по 
његову мишљењу, може се у великој мери при- 
писати Сократову утицају што је такво осећање 
преовладало. Наш велики саплеменик очевидно није 
сматрао као срећан догађај револуцију коју је Со- 
крат извео у филозофији, и стално је тврдио да су 
_ ранији грчки мислиоци, нарочито Демокрит, били 
"виши од својих славнијих последника.! 

Доиста, ако се дрво које је Сократ посадио а 
Платон залевао суди по своме цвећу и лишћу, онда 
је то најплеменитије дрво. Али ако узмемо просто 
Беконово мерило, ако судимо дрво по његову плоду, 


служити људским користима, и да ја, који сам у филоз фији и 


"наукама као архитекта, такође узимам на се улогу занатлије и 
простог радника, или што друго, да бих много штошта што је 
неопходно потребно сам урадио и побринуо се, а што други 


из урођенс гордости занемарују. Ое Ацотепііѕ. Иб. 7. сар 1. 

1 Мохит Оге. Арћ. 1, 71, 79. Ое Ацотепи5 |. 3, сар. 4. Пе 
ргіпсірііѕ ајаие огіріпібиѕ, Сорнаја еї уіѕа, Кедагршно рбПозо- 
рћагит, 

наше мишљење о истом можда неће бити тако по- 
вољно. Ако саберемо све корисне истине које ду- 
гујемо тој филозофији, шта ћемо добити? Наилазимо, 
истина, довољно доказа да су људи који су је гајили 
имали ум првога реда. У њиховим списима налазимо 
несравњиве примере диалектичке и беседничке ве- 
штине. Сумње нема ла су класичке препирке биле 
корисне, у толико што су развијале способности 
препирача; јер нема ниједне препирке која није ко- 
рисна на тај начин. Али ако потражимо што више, 
нешто што би додало угодности или олакшало не- 
воље човечанства, бићемо силно разочарани. Морамо 
заједно са Беконом рећи да се та славна филозофија | 
завршила једино у препиркама, да она није по- 
стала ни виноград ни маслинов врт, већ густа честа 
трња и чкаља, те они који се у њој изгубе доносе 
из ње многе огреботине али не хране.! се 22 
Радо признајемо да неки од проповедника ове 
бесплодне мудрости беху од највећих људи које је 
свет икад видео. И ако усвајамо Беконову критику 
као праведну, усвајамо је са жаљењем, сличним 
ономе које је Дантг осећао кад је сазнао судбу оних 
славних незнабожаца који беху осуђени на први круг 
у паклу. | 
„Огап дио! ті ргеѕе а! сиог диапдо Іо ’піеѕі, 


Регоссће оте аі тоно уајоге 
Сопођђе се 'п дие! Штђо егап ѕоѕреѕі.*2 


Али заиста, само дивљење које осећамо наспрам 
великих филозофа из старине нагони нас да усво- 
јимо мишљење да су њихове моћи биле системат- · 
ски рђаво упућене. Јер како би било могућно да. 
такве моћи учине тако мало за човечанство? Један __ 
пешак може показати исто толико мишићне снаге 
на вртешки коју мећу на пешачке стазе колико и 
на путу. Али на путу његова снага извесно ће га 
однети напред, док на вртешки неће се помаћи ни 


1 Хоупт Ограпит. 140. 1. Арћ, 73. 


# Велики бол стеже ми срце када то чух, јер познах људе ~ 
од велике вредности који на овај круг беху ограничени, 


УРА "о бА У · 
" 

корака. Стара филозофија била је вртешка, а не 
стаза. Била је саграђена из кружних питања, препи- 
рака које су увек поново почињале. То беше ма- 
шина за јако вежбање, али не за напредовање. Мо- 
рамо признати да више него једанпут, посматрајући 
доктрине Академије и Портика, и у самом јасном 
сјају Цицеронове несравњене дикције, били смо у 
искушењу да кажемо заједно са намрштеним центу- 
рионом у Персиусу: „Сиг.аш5 поп ргапдеа! ћос еѕі“ 2! 
Шта је највише добро, да ли је бол зло, да ли све бива 
судбином, да ли можемо знати поуздано ма шта, да 
ли можемо поуздано знати да ништа не можемо 
знати поуздано, да ли мудар човек може бити не- 
_ срећан, да ли је свако одступање од правде подје- 
днако кажњиво; та и таква питања занимала су 
мозгове, језике к пера најспособнијих људи за не- 
колико векова у просвећеном свету. Таква врста 
филозофије, очевидно, не може бити напредна. Она 
може, доиста, изоштрити и ојачати дух оних који 
јој се посвете; а то исто могу и распре православних 
Лилипутанаца и јеретичних Блефускудианаца о врху 
и шотки код јаја. Али такве распре неће ништа додати 


· збирци знања. По томе, људски дух, у место да 


напредује, једино је траћио време. Уложени труд био 
је толики да би се по њему могло отићи далеко 
унапред, па ипак људски ум оста на истоме месту. 
Знање се није нагомилавало; истине наслеђене од 
једног нараштаја нису као драгоцено наслеђе биле 


__ завештаване новоме нараштају, да га опет овај 


са богатим додацима преда трећем поколењу. Где 


__је та филозофија била у доба Цицероново, ту је 
остала и у доба Сенекино, а ту је стално била и у 
_ доба Фавориново. Исте секте гложиле су се са 


‚истим недовољним разлозима, око истих бескрајних 


е питања. Није им оскудевала досетљивост, жар или 


"вештина. Сви трагови духовне културе били су ту, 


_ само није било жетве. Довољно се орало, жело, 


_ скупљало у снопове, вејало. Али у кошевима лежали 


3 _ су само кукољ и слама. 


1 Због тога, дакле, не треба доручковатч 2 

Стара филозофија није занемаривала природне 
науке; али их није гајила у намери да увећа моћи 
побољша стање људи. Та јаловост пружала се са 
етичких на физичка умовања. Сенека је на дуго 
и широко писао о природној филозофији и величао 
важност тих знања. Али зашто? Не зато што им је 
намењивао да ублаже патње, да умноже удобности 
живота, да распростру чевечију владу над матери- 
алним светом; већ с тога што оне уздижу човечији 
дух изнад ниских брига, одвајају га од тела, веж- 
бају његову тананост у решавању врло тамних пи- 
тања.! Тако је природна филозофија била гледана 
једино у светлости духовног вежбања. Она је била 
постављена за помоћницу вештине у препирању; и 
она се следствено показа савршено јалова у кори- 
сним открићима. 

Била је једна секта која, ма како да су била 
штетна и апсурдна нека њезина учења, требало је 
да заслужи изузеће од опште осуде коју је Бекон 
изрекао над старим школама мудрости. Од Епику- 
рејаца, који сведоше сву срећу на телесно задовољ- 
ство, а сва зла на телесне патње, могло се очеки- 
вати да се одаду на то да побољшају своје соп- 
ствене физичне околности, као и своје околине. Али 
изгледа да та мисао није никад дошла у главу није- 
дноме из њихове школе. И доиста, њихово схва- 
тање, исказано њиховим највећим песником, беше 
да се не треба надати каквом усавршавању вештина 
које служе удобностима живота. 


Аа мешт диае Настаћ иѕиѕ 
Отпіа јат Ѓегте топанђиз еѕѕе рагаја 2 


Та примљена слабост, та наклоност за дивљење 


ономе што је било учињено, и неочекивање да ће 


се ишта више моћи учинити, јесте јасна одлика свих 
школа које су претходиле школи плода и напретка. 
Ма како да су били далеко једни од других у ве- 


1 Зепеса, Мај. Оцез!. ргае!. 155. 3. 


2 Што им је за живот потребно, у томе су самртни до- 
стигли оно што им је било могућно. 


~ 

ћини питања епикурејци и стоици, изгледа да су 
се потпуно слагали у презирању знања тако про- 
стачких да буду корисна. Филозофија обеју беше 
брбљива, декламаторска, празна, свађаличка фило- 
зофија. Век за веком они су непрестано понављали 
своје непријатељске ратне узвике, врлина и задо- 
вољство; и на крају изгледа да су епикурејци исто 
толико мало додали количини задовољства колико 
су стоици увеличали количину врлине. Не на пје- 
десталу Епикурову, већ на Беконову постаменту треба 
да су исписани ови племенити редови: 


„О їепеђгіѕ {апііѕ їіат сІагит ехгоПеге Іитеп 
Ош ргітиѕ роіџіѕіі, Шиѕігапѕ соттода уіќае.“1 


У петом веку хришћанство је победило пага- 
низам, а паганизам заразио хришћанство. Црква 
беше сада победна и покварена. Обреди из Панте- 
она прешли су у њено богослужење, а суптилност 
академија у њену веру. Једног несрећног дана, с 
великом помпом и свечаношћу — ми наводимо Бе- 
конове речи — беше учињен злокобни савез између 
старе филозофије и нове вере.“ Питања потпуно 
"различна од оних на која је била употребљена ду- 
ховитост Пиронова и Карнеадесова, али исто тако 
бесконачна и исто тако бескорисна занимаху духове 
живих и брбљивих Грка. Када ученост поче да вас- 
крсава на Западу, сличне доколице занимаху оштре 
и снажне духове присталица школа. Поново се сејао 
ветар и поново се жела бура. Велико дело да се 
побољшају услови човечанства било је још увек 
сматрано недостојно учена човека. Они који пре- 
дузимаху тај посао, ако се могло одмах разумети 
оно што су постизали, беху презирани као зана- 
тлије ; и ако не беше разумљено, беху спаљивани као 
врачари. 

Нема јачега доказа за то колико је људски 
дух био рђаво упућен него историје двају најваж- 


1 О ти, који си први могао, објашњавајући дражи живота, 
из такве таме изнети толико светлости. 
2 Сорпаћа еї уза. 

нијих догађаја у средњем веку. Мислимо на прона- 
лазак барута и штампе. Датуми обају јесу непознати. 
Непозната гу оба проналазача. Не зато што су људи 
били и сузише груби и што су били незналице да 
оцене вредност духовне надмоћности. Проналазач 
барута изгледа да је био савременик Петрарке и 
Бокачија. Проналазач штампе извесно је био савре- 
меник Николе Петог и Козме Медичија и других 
многих одличних класичара. Али људски дух још је 
ишао оном страном којом је био упућен пре две у 
хиљаде година. Ђорђе из Требизонда и Марсилио 
Фичино не би се дали ласно убедити да је прона- 
лазач штампе учинио више за човечанство него они 

сами или стари писци, чији су они били одушев- 
љене присталице. 

Најзад дође дан у коме је било намењено да 
падне јалова филозофија, која је за толико векова 
занимала духовне моћи најспособнијих људи. Она је 
узимала на себе многе облике. Мешала се са многим 
верама. Преживела је револуције у којима су про- 
падала царства, вере, језици, народи. Прогнана из 
старих пребивалишта, нашла је уточишта у оној 
цркви коју је гонила и, као дрски ђаволи песника, 
наместила је своје седиште 


РОМЕ И У МУ КУ 


АХ" ЕУР 
И с о Р а о АРЧА 


Брај божјег трона 
и пркосила тамом светлости. 


Речи, увек речи, и ништа друго већ само речи, 
биле су цео плод свих трудова најчувенијих мудраца 
за време од шесет поколења. Али су били избро- 
јани дани овога бесплоднога обиља. 

Многи узроци припремише духове на промену. 
Изучавање великог броја старих писаца, и ако није 
упућивало на прави пут у филозофским истражива- 
њима, учинило је много да се обори слепо пошто- 
вање ауторитета, које је важило док је Аристотело 
владао сам. Оснивање флорентинске секте платоно- 
ваца, секте којој припадаху неки од најтананијих 
духова петнаестога столећа, није био незначајан до. _ 
гађај. Проста замена академске са перипатетичном | 

филозофијом донела би мало добра. Али све је било 
боље него стара навика неразмишљенога ропства. И 
то је значило нешто моћи бирати тиране. „Варница 
слободе“, као што Гибон с правом вели, „искрсла 
је при судару противничких ропстава“. 

Могу се навести и други узроци. Али погла- 
вито великој реформацији религије дугујемо за ре- 
формацију филозофије. Савез између школа и Ва- 
тикана био је за време векова тако присан, да они 
који збацише јарам Ватикана нису могли продужити 
да признају ауторитет школа. Већина поглавица ши- . 
зме гледала је на перипатетичну филозофију са прези- 
рањем и говораше о Аристотелу као да је он био од- 
говоран за све догме Томе Аквинца. „Мшо арий [и- 
{регапоѕ ранПозорћ ат еззе іп ргено“,! беше прекор који 
су браниоци римске цркве гласно понављали, а који 
су иначе протестантске вође сматрале као похвалу. Го- 
тово ниједан текст није био чешће навођен од стране 
реформиста него онај у коме Св. Павле опомиње Ко- 
лошане да се чувају да их ко не зароби филозофијом. 
Лутер, скоро на свршетку својег делања, оде тако 
далеко да се изјасни да нико не може бити у исто 
доба добар ученик Аристотелов и Христов. Цвингли, 
Буцер, Петар Мученик, Калвин говорили су налик 
на то. У неком од скотских универзитета Аристо- 
телов систем беше замењен Рамусовим. Тако, пре 
Беконова рођења, влада схоластичке филозофије 
беше заљуљана из основа. У духовном свету вла- 
даше анархија слична анархији која наступа у поли- 
тичком свету пошто се сруши каква стара и дубоко 
укорењена владавина. Старина, пропис, звук вели- 
ких имена престали су да плаше човечанство. Дина- 
стија која је владала вековима беше се угасила; а 
око празног престола претендентни бијаху бој. 

Први резултат велике револуције беше, као што 
Бекон сасвим тачно примећује,“ да се за неко време 
даде неоправдана важност самој лепоти стила. Нови 


1 Ниједан лутеран не цени филозофију. 
2 Ре Ацртепн5, Аб. 1. 
10% 

васпитаници схоластичара, Аскамси и Буканани, одга- 
јени најлепшим саставима Августова доба, гледаху 
са одвратношћу на суве, опоре и варварске дикције 
бранилаца и противника. Они су много мање пола- 
гали на садржину својих списа него на облик и стил. 
Они успеше да реформишу латинизам; али никад 
нису ни мислили да реформишу филозофију. 

У то доба појави се Бекон. Сасвим је нетачно 
рећи, као што је често било речено, да он беше први 
који устаде противу Аристотелове филозофије док 
је била на врхунцу своје моћи. Ауторитет те фило- 
зофије добио је, као што смо показали, смртни удар 
пре рођења Беконова. Неколико мислилаца, међу 
којима је Рамус најбоље познат, беху покушали да 
образују нове секте. Беконов суд о стању јавнога 
мишљења у времену Лутерову јесте јасан и одлучан: 
„Асседеђа!“, вели он, „одшт еі сопјетр из, 1111$ 1рв15 
јетропђиз огіиѕ егоа Әсһо1аѕіісоѕ“.! И даље опет: 
„9 сћојазИсогшт досшпа дезресиш ргогѕиѕ һађегі сое- 
рії іапдџат азрега еі Баграга“.? Улога коју је Бе- 
кон играо у овој великој измени није била улога 
Робеспјерова већ Бонапартина. Стари ред ствари био 
је оборен. Неколико бигота миловаху са побожном 
лојалношћу успомене на палу монархију и труђаху 
се да изведу рестаурацију. Али већина не дељаше 
њихове осећаје. Слободна, али не знајући још како 
да употреби слободу, она беше без одређена циља 
и не беше још нашла способна вођу да пође за њим. 

Тај вођа најзад се појави. Филозофија коју он 
проповедаше беше сасвим пова. Она се разликовала 
од филозофије прослављених старих учитеља, не 
само у методи, већ и у циљу. Њезин циљ беше 
добро човечанства, у смислу у коме је маса чове- 
чанства разумевала и у коме ће разумевати реч добро. 

Медног,“ вели Бекон, „іпѕіашайопет рћПозорћае 


Тог дя се да се у то исто доба подиже огорчење и пре 
' схоластичара. 

тичке доктрине као сурове п варварске почеше 

— Оба пасажа из прве књиге Пе Ацртеп:в, 


Фет а чело ес 

ејизтоф! аиае піһі! іпапіѕ аці абѕігасії һађбеаї, аиае- 
дие унае һитапае сопашШопез іп тећиз ргоуећа!“.' 
Разлика између Беконове филозофије и фило- 
зофије његових претходника не може се, мислимо, 
боље оцртати већ упоређивањем његових погледа 
о истоме важноме предмету са погледима Платоновим. 
Узимамо Платона, јер нам се чини да је он више 
него ико други упутио духове мисаоних људи оном 
стазом које су се држали све док им Бекон није дао 
нов подстрек у сасвим противном правцу. 
Занимљиво је посматрати како ови велики људи 
различно цењаху вредност сваке врсте знања. Уз- 
мимо аритметику за пример. Платон, пошто је по- 
вршно говорио о угодности кад је неко у стању да 
броји и рачуна у обичним приликама живота, прелази 
на оно што он мисли да је од далеко веће важности. 
Умовање о особинама бројева, вели нам он, навикава 
дух на посматрање чисте истине и диже нас изнад 
материалнога света. Он би желео да се његови уче- 


_ници одају тим умовањима, не с тога да би могли 


куповати или продавати, не зато да би се могли 
квалификовати као дућанџије и трговачки путници, 
већ с тога да би научили да уздигну свој дух изнад 
вечно променљивог призора видљивог и опипљивог 
света, те да би га упрли на непроменљиве битности 
ствари.“ 

Бекон, опет, цењаше ову грану знања само због 
њезине корисне употребе у односу на овај видљиви 
и опипљиви свет који Платон тако презираше. Он 
говори са подсмехом о мистичној аритметици по- 
следњих платоноваца и жали готовост људи да 
утроше на ствари чисте радозналости моћи чија је 
целокупна употреба потребна за задатке од трајне 
вредности. Он светује аритметичарима да се ману 
тих беспослица и да се даду на истраживање згодних 


1 Замишљам поправку филозофије тако да у њој не буде 
ничега празног ни апстрактног и која би побољшала услове чо- 
вечијега живота. Кедагашно рћПозорћагат. 


2 Платонова Република, Књига 7. 

формула које би могле бити од употребе у физичким 
испитивањима. ! 

Исти разлози који руководише Платона да“ 
препоручи изучавање аритметике руководише га да 
такође препоручи изучавање математике. Простачка 
гомила земљомера, вели он, неће га разумети. Они 
увек имају практику у виду. Они не знају да права 
употреба науке јесте да одведе људе ка познању 
апстрактне, битне, вечне истине.“ Доиста, ако ћемо 
веровати Плутарху, Платон је ишао тако далеко у 
том осећању да је геометрију сматрао као унижену 
тиме што се примењује ма на који циљ вулгарне 
корисности. Архитас, изгледа, био је направио ма- 
шине од необичне снаге на основу принципа мате- 
матике. Платон укори свога пријатеља и рече да то 
значи понизити један племенит интелектуални полет 
у ниску снагу, достојну само за дрводеље и таљигаше. 
Задатак геометрије јесте, вели он, да образује дух, 
а не да служи ниским телесним потребама. Његов 
суд имао је успеха; и од тога времена, по Плутарху, 
механика је сматрана као недостојна пажње једнога 
филозофа. 

Архимед је доцније подражавао и превазишао 
Архитаса. Али ни сам Архимед није био слободан 
од мишљења које је преовлађивало да се геометрија 
понижава употребом за ма шта корисно. Било је 
тешко навести га да ступи из области умовања на 
поље практике. У пола се стидео оних изуметака 
којима су се чудили страни народи, и увек је говорио 
о њима презриво као о простим играчкама, као о 
ситницама на којима се може допустити математичару 
да одмори свој дух после напрегнуте употребе у 
вишим деловима науке. 

Беконово мишљење о овоме предмету беше 
савршено противно мишљењу старих филозофа. Он 
је ценио геометрију поглавито, ако не једино. због 
користи које су Платону изгледале тако ниске. И 


1 ре Апотепи5, 14Ь. З. Сар. 6. 
2 Платонова Република, Књига 7. 

значајно је, да што је Бекон дуже живео, овај осе- 
Бај бивао је све јачи. Кад 1605 писаше оне две 
књиге о напредовању знања, он се задржаваше на 
користима које човечанство црпаше из математич- 
ких наука; али у исто доба допушташе да добро- 
творни утицај који изучавање математике врши на 
разум, и ако од споредне користи, беше „ништа 
мање драгоцено него онај главни и жељени“. Али 

је очевидно да ови погледи претрпеше измену. Кад 
"двадесет година доцније штампаше Ре Ацротепііѕ, 
који је исто што и спис о напретку знања, само јако 
проширен и брижљиво поправљен, учини знатне из- 
мене у делу који се односио на математику. Строго 
осуди високе претензије математичара, деНстаз еї ѓа- 
зшт таіһетаійсогит.! Постављајући добро човечан- 
ства као циљ знања, он говораше да математика не 
може тражити више место већ као помоћница или 
споредна грана других наука. Математика, вели, је- 
сте слушкиња природне филозофије; и треба да се 
понаша као таква; и изјављује да не може да појми 
како се то могло на несрећу догодити да она сме 
да захтева место изнад своје госпође. Он предска- 
зује — од тога предсказања Платон би задрхтао — 
“да у колико се више и више буде учинило открића 
__у физици, у толико ће бити више грана у матема- 
тици. О оним споредним користима о којима је, пре 
двадесет година, беседио тако високо, не вели ми 
речи. Ово ћутање не може бити последица просте 
непажње. Његов први спис лежао је пред њиме. 
"Из те расправе он намерно избаци све што је било 
— повољно за изучавање чисте математике и унесе 
`_ неколико оштрих мисли о одушевљеним поклони: 
___цима те науке. Та чињеница, по нашем мишљењу, 
“да се објаснити само на један начин. Беконова љу- 
___бав наспрам наука које непосредно раде на побољ- 
___шању прилика човечанства, и његова мржња наспрам 
___свих наука просто радозналих, израсле су изнад 
___њега и постале су неумерене. Он се бојао употребе 


1 Сладост и понос математичара. 

иједног израза који би могао навести иједног чо- 
века од дара да потроши, у размишљању корисном 
само за дух мислиоца, само један час који би могао 
бити употребљен на распростирање човечије владе 
над природом. Ако је Бекон грешио у томе, ми 
признајемо да много више волимо ову погрешку 
него Платонову у противном правцу. Немамо сажа- 
љења за филозофију која, као оне римске матроне 
што узимаху абортиве да би сачувале своје облике, 
труди се да остане јалова из страха да не буде 
скромна. ; 
Пређимо на астрономију. То беше једна од 
оних наука чије изучавање препоручује Платон сво- 
јим ученицима, али из разлога сасвим удаљених од 
обичног начина мишљења. „Хоћемо ли уврстити 
астрономију“, вели Сократ, „међу предмете учења? “! 
„Мислим да треба“, одговара млади пријатељ Глау- 
кон, „знати понешто о добима, месецима и го- 
динама корисно је за војничке циљеве, као и за 
пољопривреду и морепловство“. „Забавно је“, вели 
Сократ, „видети како се ви плашите да вас обична 
гомила не осуди због препоруке бескорисних наука.“ 
Тада наставља, у оној чистој и величанственој дик- 
цији којом би Јупитер говорио, као што вели Ци- 
церон, кад би Јупитер говорио грчки, да објасни 
како употреба астрономије није зато да увећа про- 
стачке удобности живота, већ да помаже духу уз- 
дићи се до посматрања ствари које се поимају само 
чистим разумом. Знање садашњих кретања небесних 
тела Сократ сматра од мале вредности. Појаве које 
чине небо лепим ноћу јесу, вели он, као и фигуре 
које геометар шара по песку, прости примери, 
само спомоћна средства слабим духовима. Морамо 
отићи изван њих; морамо их занемарити; морамо 
доспети до астрономије која је независна од садаш- 
њих звезда, као што је геометриска истина неза- 
висна од линија каквог рђаво нацртаног диаграма. 
То је, чини нам се, врло близу, ако баш не тачно, 


1 Платонова Република, Књига 7, 

астрономија коју Бекон упоређиваше са биком Про: 
метејевим,! глатка, лепо скројена кеса, украшена 
рубинима, лепа на око, али у којој нема ништа за 
јело. Он се жаљаше што је астрономија, на своју 
велику штету, била одвојена од природних наука, 
чија је она најдивнија провинција и присаједињена 
математици. Свету је, говораше, потребна сасвим 
другојачија астрономија, жива астрономија, астроно- 
мија која ће изложити природу, кретање и утицаје 
небеских тела, као што су у ствари. 

На највећи и најкориснији од свих људских 
проналазака, на проналазак азбучног писања, Пла- 
тон не гледаше са особитом благонаклоношћу. Из- 
гледа да он мишљаше да је употреба азбуке толико 
утицала на дух људи као што је употреба дечјих 
колица при учењу хода или тиквица при учењу 
пливања утицала на људско тело. То је помоћ која, 
по његову мишљењу, убрзо постаје неопходна онима 
који је употребљавају, која чини снажну вежбу прво 
непотребном, а после немогућном. Духовне моћи биле 
би, он мишљаше, далеко даље развијене без ове 
варљиве помоћи. Људи би били приморани да из- 
вежбају разумевање и памћење и, дубоким и рев- 
нссним размишљањем, потпуно би схватили истину. 
Сада, на жалост, много је знања стављено на хар- 
тију, али је мало урезано у душу. Човек је сигуран 
да ће бити обавештен у моменту кад му је то оба- 
вештење потребно. С тога он пушта да оно изађе 
из његова духа. За таквог човека не може се рећи, 
строго узев, да зна ишта. Он има изглед без ствар- 
ности знања. Ово мишљење ставио је Платон у уста 
једног старог краља египатског.“ Али је очевидно 
из осталога да је то његово властито; а тако га је 
разумевао и Квинтилиан. И доиста, оно је у потпу- 
ној сагласности са целим Платоновим системом. 

Беконови погледи, као што се ласно замишља, 


` били су много другојачији. Моћ памћења, без по- 


) Ре Апртепн5. Г5. 3. Сар. 4. 
2 Платонов Федро. 

моћи писмености, вели он, мало може учинити за · 
напредак ма које корисне науке. Признаје да пам- 
ћење може бити развијено дотле да буде у стању 
вршити врло чудновате радње. Али на те радње 
он не полаже много. Његов је дух навикао, вели 
нам он, да не цени високо никакав дар, ма како 
редак, који није ни од какве користи човечанству. 
Што се тиче тих необичних развића памћења, он их 
ставља у исти ред са представама играча на ужету. 
„Ове две радње“, вели, „по готову су исте врсте. 
Једна је злоупотреба духовних моћи; друга је злоу- _ 
потреба телесне снаге. Обе можда могу изазвати 
наше чуђење; али ниједна нема права на наше по- 
штовање.“ 

За Платона медицина је била од врло сумњиве 
вредности. Истина, није замерао указивању брзе по- 
моћи у акутним болестима или ранама које случај 
произведе. Али вештина која се противи лаганом 
току хроничне болести, која крепи тела изнурена 
уживањем, надувена прождрљивошћу или запаљена 
вином, која храбри похотљивост ублажавајући при- 
родне казне похотљивца, и продужава живот кад 


је дух изгубио своју целокупну енергију, није имала с. 


удела у његову поштовању. Живот продужен ле- 
карском вештином беше за њега само дуга смрт. 
Примена медицинске вештине треба да буде допу- 
штена, вели, само дотле докле та вештина служи 
за лечење случајних повреда код људи чија су тела. 
иначе здрава. Што се тиче оних који су слабе грађе, 
нека умру; што пре, то боље. Такви људи нису ни 
за рат, ни за јавну службу, ни за управу властитих 
домаћих послова, ни за озбиљну науку и умовање. 
Ако се упусте у какав силан духовни напор, бивају 
збуњени несвестицом и главобољом, што они при- · 
писују филозофији. Најбоље што се може десити 
тим јадницима јесте да што пре сврше са животом. 
Наводи ауторитет мита за оправдање учења ; и под- 
сећа своје ученике да се делокруг Ескулапових си-, 
нова, како је то Омир описао, простире само на 
лечење спољних повреда, 

Сасвим другојачија беше филозофија Беконова. 
___Од свих наука, изгледа да је са највећим интересом 
___гледао на ону која, по Платонову мишљењу, не 
= би била допуштена у једној добро уређеној држави. 
___Начинити људе савршеним није било у Беконову 
Б плану. Његов скромни циљ био је да помогне не- 
___ савршеним људима. Доброчинства његове филозо- 
___фије личила су на доброчинства општега оца чије 
___сунце греје и зле и добре, чија киша пада и за 
__ праведне и за неправедне. У Платоновим очима, 
човек је створен ради филозофије; у Беконовим 
очима, филозофија беше створена ради људи; она 
___је средство за циљ; а циљ је увећати задовољства и 
___ ублажити беду милиона који нису нити могу бити 
___ филозофи. Да болесник који ужива у вожњи по 
својој башти, коме добро прија кувано пиле и водом 
разблажено вино и који се срдачно весели и смеје 
___приповеткама наварске краљице, треба да буде сма- 
___тран као сарш Іиріпит с тога што не може без 
_ главобоље да чита Тимеја, беше појам који потпуно 
одбаци човекољубиви дух енглеске школе мудрости. 
Бекон не би сматрао испод достојанства једног фи- 
___лозофа да сагради удобну баштенску столицу за 
__таква болесника, да укаже пут којим би се ње- 
___гови лекови начинили укуснијим, да спреми јело 
које би му пријало, и јастуке на којима би могао 
спавати мирно; и све то и онда кад не би било ни 
најмање наде да ће се дух сиротога инвалида икада 
попети до посматрања идеално лепога и идеално 
_ доброга. Као што је Платон цитирао верске легенде 
грчке ради оправдања свога презрења наспрам та- 
= јанственијих делова лекарске вештине, Бекон је бра- 
МЕ __нио достојанство те вештине позивајући се на Хри- 
___стов пример и подсећајући људе да велики лекар 
___душе није презирао бити такође и лекар тела. 
Е. Кад пређемо са медицине на законодавство, 
наилазимо на исте разлике између двају система 
___ових великих људи. Платон, у почетку диалога о 
Л законима, поставља као основно начело да је зако- 
; _ нодавству циљ да начини људе добродетељним. Није 

потребно показати будаласте закључке до којих води 
ова поставка. Бекон је добро знао у колико вели- 
кој мери срећа свакога друштва зависи од врлине 
његових чланова; а такође је знао шта законода- 
вац може, а шта не може урадити за јачање врлине. 
Погледи које је дао на циљ законодавства и на 
главна средства за постизање тога циља увек су 
нам изгледали веома срећни, и међу многим срећ- 
ним страницама исте врсте којима изобилују његова 
дела. „Епиз еї ѕсориѕ диет Іесеѕ шшеп аідие ад 
аиет јиѕѕіопеѕ еї ѕапсііопеѕ ѕиаѕ йігісеге йеђепі, поп 
аіцѕ еѕі диат иї сіуеѕ Тепснег десап!. 14 Неј $і ріе- 
јаје еї геісіопе гесје іпѕііиії, тогіриѕ һопеѕіі, агтіѕ 
айуегѕиѕ һоѕіеѕ ехіегпоѕ їіџії, Јесит аихііо адуегзиз 
ѕейіііопеѕ еі ргіуаќаѕ іпјиіаѕ типій, ппрепо еї та- 
сіѕігаіриѕ обѕедиепіеѕ, сорпз еі оргриз Тосирјетез еї 
Погепіеѕ ѓџегіпі.“! Циљ је благостање народа. Сред: 
ства су морално и религиозно васпитање; снабде- 
вање свим оним што је потребно за земаљску од- 
брану од спољних непријатеља; одржавање реда у 
земљи; установа судског, финансиског и трговач- 
ког система, под којима богатство може бити брзо 
нагомилавано и безбедно уживано. 

Па и у погледу самог облика у којем треба 
да буду закони, постоји знатна разлика у мишљењу 
Грка и Енглеза. Платон је држао да је предговор 
неопходан; Бекон га је сматрао са штетан. Сваки 
од њих био је доследан себи. Платон, сматрајући 
морално усавршавање народа као циљ законодав- 
ства, правилно је закључивао да закон који запо- 
веда и прети, али који не убеђује разум, нити дира 
срце, мора бити врло несавршен закон. Он не беше 
задовољан да уздржи од крађе човека који у срцу 


1 Циљ и намера, које закони имају у виду, и с погледом 
на које они издају своје заповести и наредбе, нису ништа друго 
већ да грађани срећно живе. То се да постићи, ако су исти у 
побожности и вери и у благим наравима како треба васпитани, 
добро брањени од спољних непријатеља и заштићени законима 
од буна и приватних повреда, покорни властима и држави, и 60- 
гати и изобилни у помоћним средствима и стовариштима. Пе 
Апртепнз и. 8. Сар. 3. Арћ. 5. 


ч 

и даље остајаше лопов, или забрани сину који мрзи 
своју матер да не туче ту матер. Једина покорност 
на коју је много полагао беше покорност коју про- 
свећен разум даје разлогу и коју добродетељно рас- 
положење указује прописима врлине. Изгледа да је 
доиста веровао да, стављајући пред сваки закон једну 
речиту и дирљиву поуку, чин казне већим делом 
био би постао излишан. Бекон не гајаше тако ро- 
мантичне наде и познаваше добро практичне не- 


· згоде поступка који Платон препоручиваше. „М№едие 


пођл“, вели ои, „ргојог! Іесит даш іпері от ћа- 
Ын зип, еі Јесез шодисип! Ффзршапјез поп јиђеп- 
(е5, шпаџе рІасегепі, 51 ргіѕсоѕ тогеѕ Тегге роззетиз,.. 
Опатштп Неп ројез! ргојол еуіїіепіиг, еї Іех іпсіріаї 
а јиѕѕіпое.“! 

Обојица од великих људи које смо упоредили 
хтедоше да објасне свој систем једним филозофским 
романом; и обојица оставише свој роман недовршен. 
Да је Платон живео да сврши Кришшаса, упоређи- 
вање овог узвишеног дела маште са Новим Айлан- 
шисом дало би нам по свој прилици још више ја- 
снијих примера него што су они наведени. Заним- 
љиво је замислити са каквим би ужасом он гледао 
на такву установу као Соломунова Кућа да се диже 
у његовој републици, са каквом би јарошћу он за- 
поведио да се сруше пивнице, парфимерије и апо- 
теке и с каквом би неумољивом строгошћу прогнао 
изван границе све чланове еснафа, трговце са све- 
тлошћу и пљачкаше, лампе и пионире. 

Сводећи све, рекли бисмо да циљ Платонове 
филозофије беше уздизање човека до бога. Циљ 
Беконове филозофије беше да пружи човеку оно 
што му треба као човеку. Циљ Платонове филозо- 
фије беше да нас уздигне далеко изнад простачких 


1 Они уводи у законе, који су једном за будаласте држани, 
који су наредбе са објашњењима уместо са заповестима уводили, 
нама би се јако допадали, када бисмо могли поднети обичаје ста- 
рих. У колико је могућно, нека се избегава сваки предговор, и 
се жов почиње са заповешћу. Пе АпртепШ 5, 11Ь. 8. Сар. 3. 

рћ. 69. 

потреба. Циљ Беконове филозофије беше да под- 
мири наше свакодневне потребе. Први циљ беше 
племенит; али је други био достижан. Платон стре- 
љаше добре; али, као Ацестес Виргилијев, стрељао 
је звезде; и стога и ако имађаше довољно снаге и 
вештине, удар је био на празно. За његовом стре- 
лом осу се, истина, путања блиставе светлости, али 
она не погоди ништа. 

„МоІапѕ Паша іп пиђібиѕ агѕі агипао 

Ѕіспауіідие мат Паттіѕ, іепиіѕдце гесеѕѕії 

Сопѕитіа іп уепіоѕ. “1 
Бекон циљаше у белегу која беше утврђена на 
земљи, у домашају лука, и погоди у центар. Фило- 
зофија Платонова поче са речима и сврши се са 
речима, племенитим речима доиста, речима које су 
се могле очекивати од најтанијега људскога духа 
који је савршено владао најтанијим људским гово- 
ром. Филозофија Беконова поче са посматрањем и 
заврши се вештинама. 

Хвалисање старих филозофа беше да њихово 
учење образује духове људи до највећег степена му- 
дрости и врлине. То је доиста једино практично 
добро које најславнији од тих учитеља хтедоше да 
учине; и сумње нема да, кад би били успели у томе, 
заслужили би много већу хвалу него да су прона- 
шли најуспешнију медицину или саградили најјаче 
машине. Али је истина да, баш у оним стварима у 
којима једино говораху да чине добро човечанству, 
у самим тим стварима ради којих занемарише све 
свакодневне интересе човечанства, они не учинише 
ништа, или горе него ништа. Они обећаше оно што 
је било немогућно ; презираху оно што је достижно; 
испунише свет дугим речима и дугим брадама; и 
оставише га исто тако рђав и глуп како га беху 
нашли. 

Једна њива у Енглеској боља је него кнеже- 
вина у Утопији. Најмање добро у садашњости боље 


1 Високо до облака подиже се полетела трска, 
Пламенови означаваху пут, за тим се све скупи 
Уједно, брзо ветром потрошено. 

је него највеликолепнија обећања немогућности. Му- 
драци стоичког света, нема сумње, били би већи 
предмет него парна машина. Али парне машине већ 
су ту, а стоички мудрац треба тек да се роди. Фи- 
лозофија која би оспособила човека да се осећа 
потпуно срећан у агонији била би боља од фило- 
зофије која ублажава болове. Али ми познајемо ле- 
кове који ублажавају болове; а такође знамо да су 
стари мудраци исто толико мало волели зубобољу 
колико и њихови суседи. Филозофија која би уни- 
штила лакомост била би боља од филозофије која 
даје законе за чување својине. Али је могућно на- 
чинити законе који ће, већим делом, заштитити сво- 
јину. Али не можемо разумети како би иједан раз- 
лог који пружа стара филозофија могао уништити 
лакомост. Знамо поуздано да филозофи не беху 
ништа бољи од других људи. Из сведочанства при- 
јатеља као и непријатеља, из Епиктетових и Сене- 
киних исповести, као и из Лукианових подсмеха и 
из жестоких грдњи Јувеналових, јасно је да ти про- 
поведници врлине имађаху све пороке својих суседа, 
са додатком лицемерства. Неки могу сматрати циљ 
Беконове филозофије као низак циљ, али не могу 
порицати да, низак или узвишен, он је био достиг- 
нут. Не могу порицати да свака година даје свој 
прилог ономе што Бекон назва „плод“. Не могу по- 
рицати да је човечанство учинило и да чини ве- 
лике и сталне напретке на путу који му је он пока- 
зао. Беше ли игде тако напредног кретања код ста- 
рих филозофа? Пошто су декламовали осам стотина 
година, јесу ли начинили свет бољим него кад су 
почели? Наше је уверење да, међу самим филозо- 
фима, уместо сталног бољитка беше стално опадање. 
Одвратна сујеверица коју би Демокрит или Анакса- 
гора одбили са презрењем додаде последњу ружну 
црту дугом брбљању стоика и Платонових школа. 
Оно неуспешно запињање у говору које је тако 
мило и забавно код детета, одвратно је и непри- 
јатно код одраслог паралитичара; и на исти начин, 
они дивљи и митолошки производи маште који нас 

усхићују, кад их чујемо да их тихо говори грчка 
поезија у своме детињству, изазивајући помешано 
осећање сажаљења и одвратности, кад их мрмља гр- 
чка филозофија у своме старом добу. Знамо да су 
пушке, ножери, дурбини, сатови бољи него у доба 
наших оцева, а беху бољи за време наших оцева 
него у доба наших дедова. С тога могли бисмо по- 
мислити да, кад је филозофија која се хваљаше да 
јој је циљ уздизање и ослобођење духа, и која ради 
тога циља занемари ниску службу удобности чове- 
чанства, цветала у највишој части за време многих 
столећа, мора да је извршила огромне моралне по- 
правке. Беше ли тако? Погледајте на те школе му- 
дрости четири века пре Христа и четири века после 
те ере. Упоредите људе које образоваху те школе 
у тима двама периодима. Упоредите Платона и Ли- 
банија; сравните Перикла са Јулианом. Та фило- 
зофија исповедаше, хвалисаше се шта више, да је 
неупотребљива за сваки други циљ изузев за један. 
Је ли достигла тај један? 

Замислите да је Јустиниан, кад је затворио 
школе у Атини, походио оно неколико последњих 
мудраца који се још виђаху око Портика и од- 
мараху под старим платанима, да би показао њи- 
хово право на јавно поштовање. Замислите да је 
рекао: „Хиљаду година је протекло откада је, у 
овоме славноме граду, Сократ учио Протагору и 
Хипиаса; за време тих хиљаду година велики део 
најспособнијих људи из сваког нараштаја био је упо- 
требљен на стални труд да усаврши филозофију 
коју ви проповедате; та филозофија беше богато 
штићена силнима; њезини професори уживали су 
највеће уважење у публици; она је посисала скоро 
сав сок и снагу људскога разума: и шта је учинила? 
Какву је корисну истину открила коју не бисмо 
знали и без ње? Чему нас је оспособила да учинимо 
што не бисмо могли учинити и без њег Таква пи- 
тања, чини нам се, збунила би Изидора и Симпли- 
ција. Упитајте једног Беконова следбеника шта 
је нова филозофија, као што се зваше за време 

Карла Другог, учинила за човечанство, и одговор 
би био готов: „Она је продужила живот ; ублажила 
болове; уништила заразе; увеличала плодност зем- 
љишта; дала нових средстава морепловцу; ново 
оружје ратнику; премостила је велике реке и мор- 
ске отоке мостовима чији је облик био непознат 
нашим оцевима; спровела је муњу без опасности са 
неба у земљу; осветлила је ноћ светлошћу дана; 
раширила поље људских погледа; умножила снагу 
људских мишића; убрзала кретање; уништила да- 
љине ; олакшала саобраћај, кореспонденцију, све при- 
јатељске радње, све пословне вести; оспособила је 
човека да сиђе у морске дубине, да се вине у ваз- 
дух, да безопасно продре у шкодљиве кутове зем- 
љине, да путује у колима која јуре без коња, и да 
прелази океан на лађама које иду десет миља у 
сату. То је само један од њезиних плодова, и то 
првих плодова. Јер то је филозофија која се никад 
не умара, која никад не достиже циља, која није 
никад савршена. Њезин закон јесте напредак. Тачка 
која беше јуче невидљива данас је њезин циљ, а 
сутра ће бити полазна тачка.“ 

И ако беху велике и разноврсне Беконове моћи, 
његова трајна и велика слава највише је дужна томе 
што све његове силе беху упућене здравим разумом. 
Његова љубав наспрам простачких потреба, његова 
јака симпатија спрам популарних појмова о злу и 
добру, и отвореност којом признаваше ту симпатију, 
јесу тајна његова утицаја. У његову систему не беше 
никаква декламовања, никакве обмане. Он немађаше 
никакав зејтин за сломљене кости, никакве танане 
теорије де Нприз, никакав разлог да убеди људе у 
пркос њихову разуму. Знађаше да људи, а фило- 
зофи исто тако као и остали људи, воле живот, 
здравље, удобност, част, безбедност, лруштво при- 
јатеља, и да у ствари мрзе смрт, болест, муку, си- 
ротињу, бешчашће, опасност и растанак од оних 


1 Донунити: бопогит еі тајогит. Наслов једног Цицеро- 
новог списа о моралу. 

које воле. Знађаше да вера, и ако често упућује и 
умерава те осећаје, ретко их уништава; нити ми- 
шљаше да је добро за човечанство да они буду 
уништени. План за њихово уништење спомоћу идеја 
као што беху Сенекине или Хризиповим силоги- 
змима био је и сувише бесмислен да би се њиме 
бар и за тренут бавио један дух раван његову. Он 
не могаше разумети каква је то мудрост променити 
имена кад није било могуһности променити ствари; 
у порицању да су слепоћа, глад, узетост, мучење, 
зла, називајући их йлолооунғуа,! у одбијању при- 
знања да су здравље, безбедност, изобиље, добре 
ствари, придајући им назив @д;афооа.? У своме 
мишљењу о свима тим предметима, он не беше стоик, 
ни епикурејац, ни академичар, већ оно што би и 
стоици, и епикурејци, и академици назвали прост 
“диотђс,“ обичан човек. И баш због тога што је био 
такав, његово име чини еру у историји човечанства. 
С тога што је копао дубоко, беше у стању да се 
попне високо. С тога што је, у намери да постави 
свој темељ, сишао доле до оних делова људске 
природе који леже ниско, али који с тога нису из- 
ложени променама, зграда коју је подигао уздигла 
се до дивне висине и стоји са непокретном сталношћу. 

Који пут смо мислили да би се дала написати 
занимљива приповетка у којој би било представљено 
заједничко путовање једног Епиктетовог и једног 
Беконовог ученика. Они долазе у неко село у коме 
је баш беснела зараза краста и наилазе затворене 


куће, саобраћај обустављен, болеснике напуштене, 


мајке како плачу у ужасу над децом својом. Стоик 
уверава очајно становништво да нема ничег рђавог у 
крастама, и да за мудраца болест, унакаженост, смрт, 
губитак пријатеља нису зла. Беконовац вади из торбе 
лансету и почиње пелцовање. Наилазе на једну 


групу рудара у великој узбуни. Експлозија штетних 


1 Израз стоичара о стварима које нису зло него близу зла. 
2 Израз стоичара за ствари које нису ни добре ни рђаве 


3 Човек који у филозофији не иде за школским мишљењем, 


него има сам своје, 

гасова убила је мало час неке од оних што беху 
на раду; а живи не смеју да се поврате у рудокопе. 
Стоик их уверава како тај случај није ништа друго 
већ прост блолоођуивуоу. Беконовац, који нема тако 
слатких речи на расположењу, задовољава се поуком 
о лампи безбедности. Налазе једног бродоломом по- 
страдалог трговца како ломи руке на обали. Његова 
лађа са драгоценим товаром тек што је пропала, и 
он је од богаташа постао просјак. Стоик га саветује 
да не тражи среће у стварима које леже изван њега 
и понавља целу главу из Епиктета лодс тодс туђу 
алооа» дгдогхбтас.! Беконовац направи једно гњу- 
рачко звоно, силази с њиме и враћа се са најдра- 
гоценијим стварима из потонуле лађе. Ласно би било 
наћи множину примера за разлику између филозо: 
фије трња и филозофије плода, филозофије речи и 
филозофије дела. 

Бекон је био оптужен за прецењивање важ- 
ности оних наука које служе физичком благостању 
човека, и за подцењивање важности моралне фило- 
зофије; и не може се порицати да они који читају 
Моошт Отрапит и Пе Апотепих, не водећи рачуна 


о околностима под којима су ова дела написана, 


наћи ће много чега што може изгледати да осна- 
жава оптужбу. Извесно је да, и ако је често радио 
погрешно у практици, и ако, као што његова исто- 
риска дела и огледи доказују, није имао, ни у тео- 
рији, врло строго мишљење о тачкама политичког 
морала, он беше и сувише мудар човек те да не 
зна колико много зависи наше благостање од правца 
нашега духа. Свет који је он желео не беше, као 
што неки изгледа да замишљају, свет воденица, ме- 
ханичких разбоја, парних кола, сензуалиста и нит- 
кова. Он би био готов, као и сам Зенон, потврдити 
да никакве телесне удобности које може прибави- 
ти вештина и рад стотине поколења не могу до- 


- нети среће човеку чијим духом тирански влада ра- 


зуздан апетит, завист, мржња или страх. Ако који 


1 Онима који се боје оскудице. 
ЩЕ 

пут изгледа да је приписивао важност искључиво 
вештинама које увеличавају спољне удобности наше 
расе, разлог је видан. Те вештине биле су сасвим 
неправедно подцењене. Биле су представљане као 
недостојне пажње човека са либералним образова- 
њем. Бекон вели: „Сосгпаун еат еѕѕе оріпіопет зе 
аез шта опет һштійат еі датпозат, пипш петре 
тајезјајет тепііѕ ћитапае, еї іп ехрегітепііѕ еї геђиз 
рагіісшагібиѕ, ѕепѕиі ѕибјесііѕ, еї іп тајгепа їіегтіпа- 
15, йш ас тиит уегѕеіиг: ргаеѕегііт сит һијиѕтоаі 
геѕ аа таштепдит Іабогіоѕае, ад тед апдит іспо- 
ЫПеѕ, аа аіѕсепаит аѕрегае, аа ргасисат ШіБета1еѕ, 
пштего іпіпіќае, еї зибштаје риѕШае мдеп 5ојеат, 
еі об ћијизтод! сопашопез, о1огіае агіит тіпиѕ ѕіпі 
ассоттойаїае.“! Ово мишљење изгледаше му „отта 
іп ѓатіШа ћитапа ќиграѕѕе.“? Оно је доиста проузро- 
ковало да су многе вештине од највеће користи и 
које се дају јако усавршити, биле занемарене од 
стране мислилаца и остављене браварима, зидарима, 
ковачима, ткачима, апотекарима. Било је потребно 
утврдити достојанство тих вештина, изнети их на- 
пред, објавити да, пошто имају највећи утицај на 
људску срећу, оне нису недостојне пажње највећих 
људских умова. И само примерима из ових вештина 
могаше Бекон објаснити своја начела. Само усавр- 
шавањем тих вештина могла се опробати брзо и од- 
лучно основаност његових начела и доказати је 
обичном разуму. Он поступаше као какав мудар 
заповедник који слаби све остале редове да би оја- 
чао тачку где непријатељ сипа најжешћу ватру и 
од које зависи исход борбе. У Моошт Отрапит он 
јасно и сасвим тачно вели да је његова филозофија 


1 Он држаше за штетно и погрешно оно мишљење и схва- 
тање по којима као да би било понижено величанство ‘људскога 
духа, ако се исти дуго задржава на покушајима и појединостима, 
који подлеже чулима и који су ограничени материјом, итоу 
толико више, јер те ствари захтевају много труда, изгледају не- 
достојне размишљања, тешке за појимање, и обично су непред- 
вићено многоструке и мајушне 


2 Да је окренуло све тумбе у људском роду. 

исто толико морал колико и природна филозофија, 
и ма да су његови примери црпени из физичких 
наука, начела која су ти примери имали за задатак 
да објасне исто су тако применљива на моралне 
и на политичке науке као и на науке о природи 
топлоте и растиња. 

Он је често говорио о моралним предметима; 
и у њих је уносио исти дух који беше суштина ње- 
говог целог система. Оставио нам је понека дивна 
практична посматрања о ономе што у шали нази- 
ваше Георгике духа, о духовној култури која тежи 
да произведе добра расположења. Нека лица, вели, 
могу га осудити што троши труд на питања тако 
проста поред којих су његови претходници прошли 
са презрењем. Жели да се та лица подсете да је 
он из почетка објавио да предмет његових испити- 
вања није оно што је сјајно и чудно, већ оно што 
је корисно и истинито, не варљиви снови који лете 
кроз сјајну капију од слонове кости, већ скромне 
стварности са дрвених врата. 

Веран тим начелима, он се не упушташе у бр- 
бљање о умесности ствари, о самодовољности вр- 
лине и достојанству људске природе. Никако се није 
бавио звучним ништавилима, којима Болингброк хтеде 
да забавља себе у изгнанству и у којима Цицерон 
узалуд тражаше утехе после губитка Тулије. Ка- 
зуистичке тананости које занимаху пажњу најоштри- 
јих духова у његовоу добу, изгледа да мало има- 
ђаху дражи за њега. Преко доктора које Ескобар 
доцније сравњиваше са четири животиње и двадесет 
и четири старешине у Апокалипси, Бекон пређе са 
најпрезривијом краткоћом. „Іпапеѕ рјегштаие еуайипі 
еї шшез“.: Нити се хтеде упуштати у оне загонетке 
које су мориле стотине поколења и мориће још 
стотине. Не говораше ништа о основима моралне 
дужности или о слободи људске воље. Није осећао 
наклоности да се даде на посао који би личио 
на рад осуђеника у грчком Тартару, да вечито 


! Они су већином празни и ништавни, 

преде на истом точку око исте осовине, да вечито 
сипа воду у исту бурад без дна, да корача вечито 
по истој стази око исте стене која се савија у себе. 
Он световаше своје ученике да се даду на истра- 
живања сасвим различне врсте, да сматрају моралне 
науке као практичне науке, науке којима је циљ да 
лече болести и повреде духа, и које се могу уса- 
вршити једино методом равном оној која је уса- 
вршила медицину и хиругију. Морални филозофи 
треба, вели он, да се даду одважно на посао у на- 
мери да пронађу шта су стварни утицаји произве- 
дени на људски дух разноликим начинима васпитања, 
предавањем нарочитим навикама, изучавањем наро- 
читих књига, друштвом, утакмицом, подражавањем. 
Тада се можемо надати да пронађемо начин посту- 
пања који би био најподеснији да сачува и поврати 
морално здравље. 

Какав беше као природни и као морални фи- 
лозоф, такав беше као богослов. Беше, убеђени смо, 
искрено веровао у божански ауторитет хришћанског 
открића. Ништа се не може наћи у његовим делима 
речитије и дирљивије него неке странице написане 
очевидно под утицајем јаких побожних осећаја. Радо 
је говорио о моћи хришћанске вере да изврши оно 
што је стара филозофија само обећавала. Волео је 
да ту веру сматра као везу милосрђа, узду злих стра- 
сти, утеху бедних, потпору слабих, наду умирућих. 
Али препирке о спекулативним тачкама богословља 
изгледа да су једва делимице привлачиле његову 
пажњу. У ономе што писаше о цркеној влади показа, 
у колико је то смео, помирљив и милостив дух. Слабо 
се мучио око хомоузианаца и хомујузианаца, моно- 
телита и несторианаца. Живљаше у добу у коме 
препирке о најтамнијим тачкама божанства изази- 
вају силан интерес широм Европе, а нигде више 
него у Енглеској. Он беше у најжећем окршају. Беше 
на власти за време Дортског Синода, и месецима 
био је дневно заглушиван причањем о избору, укору 
и крајњем спасењу. Ипак ми се не сећамо ни јед- 
ног реда из његових дела по коме би се дало за- 


У] 

кључити да беше било калвинист било арминиа- 
нац. Док је светом одјекивала вика филозофских 
препирки и богословских свађа, Беконова школа, као 
Олверти, који седи између Сквера и Твокума, са- 
чува мирну неутралност пола презриву, пола благо- 
наклону, и задовољна што увећава суму практич: 
нога знања, остављаше рат речи онима који га 
вољаху. 

Дуго смо се задржали на циљу Беконове фи- 
лозофије, јер из те особине све остале особине ове 
филозофије нужно произлазе. Зацело, по готову 
сваки човек који би себи поставио исти циљ као 
Бекон морао би погодити иста средства. 

Држимо да је простачко мишљење о Бекону 
ово како је он измислио нову методу да се дође 
до истине, која се метода зове индукција, и да је 
открио извесну варку у силогистичком размишљању 
које је било у јеку пре њега. Ово мишљење исто 
је тако основано као мишљење народа, у средњем 
веку, да је Виргилије био велики врачар. Други који 
су добро обавештени и далеко од тога да говоре 
такве будаласте бесмислице имају погрешан појам 
о ономе шта је Бекон доиста учинио на овоме пољу. 

Индуктивна метода била је примењена од како 
је света од стране сваког људског бића. Њу стално 
употребљава највећа незналица, најбезбрижнији деч- 
ко, и само дете на сиси. Та метода учи незналицу 
да, ако сеје раж, неће жети пшеницу. Та метода 
учи дечка да је облачан дан најпогоднији за лов 
пастрмки. Само дете, замишљамо, вођено је овом 
методом да очекује млеко од своје мајке или дој- 
киње, а не од оца. 

Не само да није истина да је Бекон ту методу 
измислио; већ он није први који је ту методу тачно 
анализовао и објаснио њене користи. Аристотело је 
много раније указао на глупост мишљења да сило- 
гистичко закључивање може одвести људе до от- 
крића ма какве нове истине, показао је да та от- 
крића морају бити учињена индуктивном методом, 

и само индукцијом, и дао је историју процеса ин- 
дукције, збијену истина, али врло оштроумну и тачну. 

А после, ми нисмо наклоњени да дамо много 
практичне вредности оној анализи индуктивне методе 
коју је Бекон дао у другој књизи Моошт Отга- 
пит-а. То је, истина, разрађена и тачна анализа. Али 
то је таква анализа коју ми сви чинимо од јутра 
до мрака и коју настављамо и у самим нашим сно- 
вима. Један обичан човек нађе да му стомак није у 
реду. Никад није чуо за Беконово име. Али он по- 
ступа тачно по правилима која су изложена у дру- 
гој књизи Моошт Отрапит-а, и задовољава се тиме 
да је пита с месом учинила зло. „Јео сам ту питу 
у понедеоник и уторник, и целу ноћ нисам заспао 
од стомака.“ То је сотрагепіа ай іпіеесіит !пзјап- 
Пагит сопуепіепіїшт. „Нисам јео ни мало у четвр- 
так и петак, и било ми је добро“. То је сотрагеп- 
на іпѕіапіагит іп ргохіто диае пашга аќа ргіуапќиг. 
„Јео сам врло мало исте у недељу, и био сам мало 
нерасположен у вече. Али на Божић ручао сам по 
готову само ње, и беше ми тако зло да бејах у ве- 
ликој опасности.“ То је сотрагепна іпѕіапіагит ѕе- 
сипаит тасіѕ еі тіпиѕ. „То не може бити ракија 
коју сам пио уз њу. Јер ја пијем ракију дневно го- 
динама и ништа ми није од тога.“ То је гејесно па- 
шташт. Наш болесник тада прелази на оно што Бекон 
зове Удеппано, и вели да пита с месом није добра 
за њега. 

Понављамо да ми не споримо ни духовитост ни 
тачност теорије која је у другој књизи Морит Ог- 
бапит-а; али мислимо да је Бекон јако прецењивао 
њезину вредност. Разумемо да индуктивни процес, 
као и многи други процес, не може се употребити 
боље само зато што људи знају како га употребља- 
вају. Виљем Тел не би ни за длаку био вештији да 
погоди јабуку да је знао како ће његова стрела 
описати параболу под утицајем привлачне снаге 
земљине. Капетан Баркли не би био ништа кадрији 
да пређе хиљаду миља за хиљаду часова, да је знао 
место и име свакога мишића у својим ногама. Госпо- 


БЕКОН 169 


дин Журден вероватно не изговараше р и Е тачније 
пошто је сазнао да се ПО изговара додиром зуба 
врхом језика, а Е у положају горњих зуба на доњој 
усни. Не можемо приметити да изучавање граматике 
чини и најмању разлику у говору људи који су 
се увек кретали у образованом друштву. Ниједан 
Лондоњанин између десет хиљада не може изло- 
жити правила за употребу №і11 и зћа!. Ипак ниједан 
Лондоњанин између милиона не меће погрешно своје 
уі] или зћа!. Доктор Робертсон могао би, без сумње, 
написати сјајну расправу о употреби тих речи. Ипак, 
и у својим последњим делима, он их употребљава 
који пут погрешно. Нико не употребљава говорне 
фигуре умесније с тога што зна да се једна фигура 
зове метонимија а друга синекдоха. Понекад онај што 
лови лешине у Темзи узвикне: „Красан сте ви, при- 
јатељу,“ и не знајући да је исказао иронију, и да 
је иронија једна од четири основна тропа. Стари 
систем реторике није никад био сматран од искусних 
и одличних судија као користан за образовање ора- 
тора. „Его ћапс упп штеПеоо,“ вели Цицеро, „еѕѕе 
іп ргасериз отпіриѕ, поп ші еа зеси! огаіогеѕ е10- 
диепіае Тацдет ѕіпі айері, зед диае ѕџоа зроте һо- 
тіпеѕ ејодцеп!е5 ѓасегепі, еа диоѕӣат орђѕегуаѕѕе, аідие 
іа есіѕѕе; ѕіс еѕѕе поп ејодџепнат ех агіійсіо, ѕей 
агіійсішт ех ејодцепна пашт.“ ! Признајемо да имамо 
исто мишљење о логици које је Цицерон имао о 
реторици. Разуман човек закључује по сејагеп! и 
сеѕаге цео боговетни дан а и не сања о томе; и 
ма да често не зна шта је то іспогайо ејепсһі, никад 
не погреши да га изложи кад год га случај на то 
наведе. Сматран једино по својој духовној садржини, 
Аристотелов Огоапит једва да би могао бити цењен 
врло високо. Али што више упоређујемо личност са 
личношћу, школу са школом, народ са народом, све 


1 Сви ти прописи имају ову особину: да беседници нису 
задобили по њиховим упутствима славу речитости, већ ла оно 
што речити људи из себе самих употребише, било је примећенс 
од неких других и примењено; тако није речитост из вештине, 
већ вештина из речитости рођена. 

више прилазимо мишљењу да познавање закона 
логике не прави људе ни мало бољим мислиоцима. 

Оно шо је Аристотело учинио за силогистику, 
учинио је Бекон, у другој књизи Моошт Оғрапит-а, 
за индуктивни поступак, то јест, тачно га је анали- 
зовао. Његова су правила сасвим тачна, али нам 
нису потребна, јер су извучена из наше свакодневне 
практике. 

Али, ма да сваки стално примењује поступак 
описан у другој књизи Мооит Огсапит-а, неки људи 
примењују га добро а неки рђаво. Једни њиме долазе 
до истине, а други до заблуде. Он доведе Франклина 
до открића громобрана. Он наведе хиљаде, са мањом 
памећу од Франклинове, да верују у животињски 
магнетизам. Али то не с тога што је Франклин по- 
ступио по Беконову процесу, или што су Месмером 
заведени поступили по неком другојачијем. Оне 
сотрагепіае и гејесПопез чије смо примере навели 
наћи ће се у најглупљим индукцијама. Чули смо да 
је један познати судија из последње генерације имао 
обичај да после ручка весело разлаже теорију по 
којој узрок ширењу јакобинизма лежи у ношењу 


три имена. Наводи прво на једној страни Чарлса 


Џемса Фокса, Ричарда Бринсли Шеридана, Џона 
Хорна Тука, Џона Филпота_Керена, Самуела Тајлора 
Колриџа, Теобалда Вулфа Тона. То су іпѕќапіае 
сопуетеп(ез. За тим наводи примере за ађѕепіае іп 
ргохіто, Виљема Пита, Џона Скота, Виљема Виндхема, 


Самуела Хорзлиа,;Хенриа Дендеса, Едмонда Берка. . 


Могао је даље прећи на примере ѕесипіит таг 
еї тіпиѕ. Обичај гдавања деци трију имена постаје 
у последње доба све јачи, и јакобинизам се све више 
шири. Обичај давања трију имена јачи је у Америци 
него у Енглеској. У Енглеској још имамо Краља и 
Горњи Дом; у Америци су републиканци. Кејеспопез 
су очевидне. Берк и Теобалд Вулф Тон обојица су 
Ирци; _ с тога: бити; Ирац није узрок јакобинизму. 
Хорзли и Хорн Тук јесу свештеници; с тога свештени 
чин није узрок јакобинизму. Фокс и Виндхем беху 
образовани у Оксфорду; с тога оксфордско обра- 

зовање није узрок јакобинизму. На тај начин, наш 
индуктивни филозоф долази на оно што Бекон назива 
„берба“ и вели да ношење трију имена јесте узрок 
јакобинизма. 

То је индукција која се слаже са Беконовом 
анализом и завршава чудњачком будалаштином. У 
чему се дакле разликује ова индукција од индук- 
ције која нас доводи до закључка да је присуство 
сунца узрок што имамо више светлости дању него 
ноћу? Разлика није у врсти примера, већ у броју 
истих ; то јест, разлика није у ономе делу процеса 
за који је Бекон дао тачна правила, већ у околности 
за коју је немогућно дати икаква тачна правила. 
Да је учени творац теорије о јакобинизму раши- 
рио мало сваку од својих табела, његов би систем 
био оборен. Имена Томе Пена и Виљема Виндхема 
Гренвила била би довољна за тај посао. 

Изгледа, дакле, да разлика између здраве и 
погрешне индукције не лежи у томе што је тво- 
рац здраве индукције поступио на начин анализо- 
ван у другој књизи Моошт Ограпит-а, а творац 
погрешне поступио на неки други начин. Обојица 
поступају на исти начин. Али док један поступа лу- 
дачки и безбрижно; други поступа стрпљиво, паж- 
љиво, мудро и расудно. Прописи мало помажу да 
начине људе пажљивим и стрпљивим, а још мање 
мудрим и расудљивим. Лепо је рећи људима да се 
чувају заблуда, да не верују на основу површних 
доказа, да се не задовољавају мршавом збирком 
факата, да из својих духова изагнају га0!а која је 
Бекон тако фино оцртао. Али су та правила и су- 
више општа, те да би била од практичне вредности. 
Питање је шта је заблуда? Докле је сумња којом 
примам проповеди о некој новој теорији спасоносна 
сумња? Када постаје она један гаошт ѕресиѕ, не- 
разумна упорност једнога сувише сумњачког духа? 
Шта је површан доказ? Која је збирка факата мр- 
шава? Је ли доста десет, педесет или стотину при- 
мера2 Колико је месеца било потребно првом људ- 
ском бићу које се настани на обали океана па да 


172 ОГЛЕДИ 


с правом закључи да је месец узрок плиме и осекер 
После колико проба могао је Џенер бити оправдан 
у веровању да је пронашао лек од краста? То су 
питања на која би било желети имати тачне одго- 
воре; али, на жалост, то су питања на која се не 
може тачно одговорити. 

С тога мислимо да је могућно изложити тачна 
правила, као што је Бекон учинио, за вршење оног 
дела индуктивног процеса који сви људи подједнако 
врше; али да су та правила, и ако тачна, непо- 
требна, јер у ствари казују нам оно што ми сви 
знамо. Мислимо да је немогућно изложити правила 
за онај део индуктивног процеса који један велики 
експериментални филозоф врши на један начин, а 
сујеверна стара жена на други. 

У томе, држимо, Бекон беше у заблуди. Оче- 
видно приписиваше својим правилима вредност која 
им не припада. Он оде тако далеко да рече, кад 
би била усвојена његова метода за откриће истина, 
мало би зависило од степена снаге или оштрине ма 
кога духа; да би сви духови били сведени на један 
ниво, да његова филозофија личи на шестар или 
лењир који изједначава све руке и оспособљава нај- 
невичнијег човека да нацрта круг или повуче ли- 
нију што ни највештији цртач не може учинити без 
сличне помоћи. То нам се доиста чини исто тако 
будаласто као што би било у Муреју када би обја- 
вио да сваки онај који научи његову граматику пи- 
саће енглески исто тако одлично као и Драјден, или 
када би архиепископ дублински обећао свакоме чи- 
таоцу његове Логике да ће размишљати као Чилинг · 
ворт, или да ће сваки читалац његове Реторике бе. 
седити као Берк. Да се Бекон пребацио у тој тачци, 
данас нико не спори. Његова филозофија цветала 
је већ два века, и нигде није још произведено то 
изједначавање духова. Размак између мудраца и глу- 
пака огроман је као и од вајкада, а никад се не 
види јасније него онда када чине истраживања која 
захтевају сталну употребу индукције. 

Види се да ми не ценимо Беконову оштро- 

умну анализу индуктивне методе као врло користан 
рад. Бекон није, као што смо већ рекли, пронала- 
зач индуктивне методе. Шта више, он није ни први 
који ју је тачно анализовао, и ако је његова ана- 
лиза потпунија него његовога претходника. Он није 
први који показа да само спомоћу индукције могу 
бити откривене нове истине. Али он беше први који 
врати духове мислилаца, дуго заузете препиркама 
речи, ка открићима нових и корисних истина ; и тиме 
даде индуктивној методи важност и достојанство 
које не имађаше никада пре тога. Он не беше мај- 
стор тога пута; он не беше ни проналазач истог; 
он не беше тај који прво прегледа и сними тај пут 
на карту. Али он беше први који обрати пажњу 
људи на неисцрпно рудно благо, које беше сасвим 
занемарено и коме се могло прићи само овим путем. 
Тиме он проузрокова да овим путем, по коме су 
"до тада пешачили само сељаци и торбари, пођеи 
виша класа путника. 

Оно што је битно његово у систему његову 
јесте циљ који беше поставио себи. Циљ једном дат, 
средства, чини нам се, нису могла бити рђаво иза- 
брана. Да су други са Беконом истакли исти циљ, 
ми држимо као извесно да би употребили исту ме- 
тоду коју и Бекон. Било је тешко убедити Сенеку 
да је изуметак лампе безбедности достојан филозофа. 
Тешко би било убедити Тому Аквинца да пређе са 
прављења силогизама на прављење барута. Али Се- 
нека не би сумњао ни тренутка да само спомоћу 
читавог реда огледа може бити пронађена лампа 
безбедности. Тома Аквинац не би никада мислио да 
ће га његове ђагђага и Ббагаіріоп оспособити да позна“ 
размеру у којој треба помешати угљен са шалитром 
за једну литру барута. Ни обичан здрав разум ни 
Аристотело не би му то допустили. 

Подстицајући људе на откриће нових истина, 
Бекон их подстицаше на употребу индуктивне ме-. 
тоде, једине методе и по самом суду старих фило- 
зофа и присталица школа, којом се могу открити 
нове истине. Подстичући људе на откриће корисних 

истина, он их снадбе побудом да добро и брижљиво 
усаврше индуктивни поступак. Његови претходници 
били су. по његовим речима, не тумачи, већ претече 
природе. Били су задовољни првим начелима до ко- 
јих су дошли најленивијом и најмршавијом индук- 
цијом. А зашто тог Мислимо, с тога што њихова 
филозофија не постави себи никакав практичан циљ, 
пошто је била сама просто вежбање духа. Човек 
који жели саградити нову машину или справити нов 
лек има јаких разлога да посматра тачно и стрпљиво 
и да покушава оглед за огледом. Али човек који 
жели да нађе тему за препирање или декламовање 
нема таквих разлога. С тога се он задовољава по- 
ставкама основаним на произвољности, или на жур- 
ним и најскученијим индукцијама. Тако су посту- 


пале присталице школа О својим будаластим по- 


ставкама они су се препирали са великом умеш- 
ношћу; и како је њихов циљ био: „аззепзшт ѕибји- 
саге, поп гез“, да победе у препиркама, а не да изађу 
победиоци над природом, то беху доследни себи. 
Јер исто толико вештине може се показати у су- 
ђењу са погрешним као са истинитим поставкама. 
Али следбеници нове филозофије, стављајући себи 
за циљ открића корисних истина, морали би извесно 
промашити тај циљ да су се задовољавали оснива- 
њем теорија на позршним индукцијама. 

Бекон је опазио да у временима у којима је фи- 
лозофија стајала на истом месту, усавршаваху се 
механичке вештине. Зашто то? Очевидно с тога што 
се механичари не задовољавају тако безбрижним 
начином индукџије који је служио потреби фило- 
зофа. А зашто је филозоф био лакше задовољан 
него механичар? Очевидно с тога што механичаров 
задатак беше да ствара ствари, док задатак фило- 
зофа беше да ствара речи. Пажљива индукција није 
потребна за грађење доброг силогизма. Али је неоп- 
ходна за грађење добре ципеле. Занатлије су с тога 
увек биле, у колико се њихов скромни али корисни 
позив распростирао, тумачи а не претече природе. 


А када се појави филозофија, чији смер беше да 

учини на велико оно што занатлије чињаху на мало, 
да распростре моћ и да задовољи потребе људи, 
истинитост поставки, која је за логичара ствар са- 
свим без вредности, постаде нешто од највеће важ- 
ности; и површна индукција, с којом пређе беху задо- 
вољни људи од науке, силом околности уступи ме- 
сто индукцији много брижљивијој и плоднијој. 
Оно што је Бекон учинио за индуктивну фи- 
лозофију може се, држимо, исказати овако. Пред- 
мети ранијих мислилаца беху предмети који се мо- 
гаху достићи без пажљиве индукције. С тога ти ми- 
слиоци не примењиваху индуктивни поступак паж- 
љиво. Бекон упути људе да иду за предметом који 
се даваше достићи једино индукцијом, и то пажљиво 
извршеном индукцијом. Ми не мислимо да је икада 
била прецењена важност онога што Бекон учини 
за индуктивну филозофију. Али мислимо да је често 
била рђаво појмљена природа његових услуга, а и 
он сам није ју потпуно разумео. Не снабдевањем 
филозофа правилима за вршење индуктивног ме- 
тода добро, већ тиме што их је снадбео побудом 
да га врше добро, учинио је он велико доброчин- 
ство друштву. 
Дати људскоме духу правац који ће задржати 
кроз векове јесте ретко преимућство малог броја 
· краљевских духова. Зато мора бити занимљиво ис- 
питати каква је била морална и умна грађа која 
"оспособи Бекона да изврши тако велики утицај у 
свету. 
У Беконовој нарави — реч је о Бекону филозофу, 
а не о Бекону законодавцу и политичару — беше 
чудно јединство смелости и умерености. Обећања 
која даде човечанству могу, у очима површног чи- 
__ таоца, изгледати слична хвалисању која какав велики 
6  драматичар меће у уста једног источњачког завоје- 
_____вача полу лудог од среће и силне страсти. 

Имаће кола лакша но ваздух, 
Измислићу их и правити сам. 

А ти што јашеш тако пред њима, 
Добићеш коња од диаманта, 

Изрезана од целог комада, 
На златном точку ићи ће ти коњ, 
Ал' како, не знам ни ја. 


Истинска филозофска нарав може бити опи- 
сана у четири речи: много наде, мало вере; распо- 
ложење да се свака ствар, ма како чудновата, може 
извршити; и нерасположење да се верује да се 
икаква чудновата ствар извршила. Такав, изгледа 
нам, да је био састав Беконова духа. Он беше у 
исто доба и Мамон и Сурли његова пријатеља Бен- 
Џонсона. Епикур није се губио у величанственијим 
и дивнијим привиђењима. Сурли није испитивао очи- 
гледне доказе оштријом и мудријом неверицом. 

У тесној вези са том особином Беконове на- 
рави беше једна видна особина његова разума. Уз 
велику тачност у посматрању, имао је такву моћ 
схватања каква још није била подарена људском 
бићу. Узани танани дух Лабријеров није имао осет- 
љивији такт од широког ума Беконова. Огледи су 
пуни доказа да никаква тања црта карактера, ни- 
каква особитост у намештају какве куће, врта, игре 
у двору, није могла умаћи духу који беше у стању 
обухватити цео свет познања. Његов разум беше 
налик на шатор који даде вила Парибану принцу 
Ахмеду. Савијен, био је као играчка у руци го- 
спође. Раширен, војске силнога султана могле су 
се одмарати у његовој сенци. 

У тананости посматрања имао је равних, иако 
га нико можда није надмашио. Али ширина његова 
духа била је само његова особина. Поглед којим 
је прегледао мисаону васиону личио је на поглед 
арханђела, са златнога прага небесног, бачен доле 
на ново створени свет. 


Балдахин ноћни, кружни, огромни 
Стајаше под њим. Он прегледаше 
Сву васиону, све од истока 

Где стоји Вага, па све на даље, 
До бледе звезде што Андромеду 
Од Атлантика па ван хоризонта 
Пренесе собом. 


ДР ОИ АРЫЫ 
Ме Ка. > а 


ет "а 
абе еј ; 


Я 
4.-&- 


"о 


Љу 


БЕКОН 177 


Његово знање разликоваше се од знања дру- 
гих људи, као што се глоб земњин разликује од 
каквог атласа који на сваком листу садржи једну 
другу земљу. Градови и путови Енглеске, Францу- 
ске и Немачке боље су представљени у атласу него 
на глобу. Али док гледамо на Енглеску, ми не ви- 
димо ништа од Француске; и док гледамо на Фран- 
цуску, не видимо ништа од Немачке. Можемо нау- 
чити из атласа положаје и удаљења Јорка од Бри- 
стола, или Дрезде од Прага. Али је он неупотреб- 
љив ако желимо да дознамо положај и удаљења 
Француске и Мартиника, Енглеске и Канаде. На 
глобу нећемо наћи све градове у самом нашем су- 
седству; али ћемо са њега научити упоредне вели- 
чине и одношаје свију држава на земљи. „Узео сам“, 
говараше Бекон, у једном писму писаном још у ње- 
говој тридесет првој години, своме течи лорду Бер- 
лиу, „узео сам цело знање под своју владавину“. 
Код сваког другог младића, па доиста код сваког 
другог човека, то би био смешан степен уображе- 
ности. Било је хиљаде бољих математичара, астро- 
нома, хемичара, физичара, ботаничага, минералога, | 


"него Бекон. Нико не би отишао Беконовим делима 


да изучава ма коју особену науку или вештину, као 
што вико не би гледао на глоб од дванаест па- 
лаца да нађе свој пут од Кенингтона до Клафама. . 
Вештина која се код Бекона учила беше вештина 
изумевања вештина. Знање којим се Бекон одлико- 
вао изнад свих људи беше знање узајамних односа 
свију грана знања. 

Начин на који предаваше своје мисли беше 
само њему својствен. Није имао ни трунке оне пре- 
пирачке нарави коју је често кудио код својих прет- 
ходника. Он изврши огромну духовну револуцију 
насупрот огромној маси заблуда; ипак никад сене 
упусти у препирку: шта више, не можемо се сетити, 
у свима његовим филозофским делима, ниједног 


_ места које би носило печат препирке. Свима тим де- 


лима могао би умесно бити дан облик који усвоји 


у делу под насловом Сосіаіа е? оіѕа : Етапсіѕсцѕ Ва- 

сопиз ѕіс соснаун. То су мисли које ми прођоше 
кроз главу: промери их добро, па их узми или остави. 

Борџија рече о славном походу Карла Осмога 
да су Французи освојили Италију, не челиком већ 
кредом; јер једино дело које су нашли за потребно 
да би извршили војничку окупацију каквог места 
било је да обележе кућевна врата где су мислили 
да станују. Бекон је често наводио ту реченицу и 
волео да је примени на победе свога властитога ума. 
Његова филозофија, говораше он, долажаше као 
гост а не као непријатељ. За њу није било тешкоћа 
да нађе приступа, без борбе, у сваки разум кадар, 
по својој грађи и своме пространству, да је прими. 
У свему томе, мислимо, да је поступао врло оправ- 
дано; прво с тога што, као што је сам приметио, 
разлика између његове школе и других школа била 
је основна разлика да је мучно било наћи ма какво 
заједничко земљиште на коме би мегдан препирком 
био подељен; а друго, с тога што његов дух, првен- 
ствено посматрачки, описни и пространи, не беше, 
мислимо, ни природом образован ни навиком упућен 
за диалектичке битке. 

И ако Бекон не наоружа своју филозофију 
оружјем логике, он је украси богато свима уресима 
реторике. Његова речитост сама, и ако умрљана по- 
кваревим укусом његова доба, обезбедила би му 


високо место у књижевности. Имађаше чудан дар 


за збијено исказивање мисли, и да их учини лаким. 
У духовитости, ако се под тим разуме моћ опажања 
сличности између ствари које изгледају да немају 
ничег заједничког, нико му није био раван, ни сам 
Коли, па ни сам писац Хјудибраса. Доиста, он је 
владао том способности, или боље рећи та је спо- 
собност владала њиме, до степена болести. Кад се 
предаде њој без обзира, као у Заргеппа Уегетшт и 
на крају друге књиге Пе Анотепііѕ, дела извр- 
шена њоме не само да су дивна, већ чудновата и 
по готову непријатна. У таквим приликама ми се чу- 
димо као што се гомила чуди комедијашима на 

вашару, и једва да се одбранимо од мисли да мора 
да је ђаво у њему. 

То су, свакако, испади у којима се овда онда 
наслађавала његова оштроумност, ни у каквој другој 
намери скоро већ ради тога да зачуди и забави. Али 
се који пут дешаваше да, кад беше удубљен у оз- 
биљна и дубока истраживања, његова духовитост 
надвлађиваше све друге његове моћи разума, и од- 
вођаше га до таквих беспослица у какве не би било 
могућно да падне какав глуп човек. Даћемо најја- 
снији пример кога се сећамо у овом тренутку. У 
трећој књизи Пе Аиотепііѕ он нам говори да има 
неких начела која нису својствена само једној науци 
већ за више наука. Онај део филозофије који се 
односи на та начела јесте у његовој номенклатури 
езначен као рћозорма рпта. Тада наставља да 
набраје нека од начела са којима се бави ова рћі- 
Іоѕорћіа ргіта. Једно од њих је ово. Једна заразна 
болест лакше се преноси док је у напредовању него 
кад је достигла своју висину. То је, вели, истинито 
у медицини. Такође је истинито у моралу; јер ви- 
димо да пример сасвим покварених људи мање 
уди јавноме моралу него пример људи код којих пс- 
роци нису потпуно угушили све добре особине. Даље 
нам вели да је у музици пријатна дисхармонија која 
пређе у хармонију, и да се исто то може опазити и 
у наклоностима. На другом месту вели нам да у фи- 


"зици енергија с којом неки закон дела често је уве- 


Бана дејством њему противнога закона; и како је 
то исто у борби партија. Ако је прављење духо- 
витих и сјајних упоређења као што су ова доиста 
рћПозорћа ргіта, онда смо потпуно убеђени да је 
највеће филозофско дело Мурова ГаПа Коокћ. Упо- 
ређења која смо навели јесу срећна упоређења. Али 
да ће их човек као што беше Бекон узети за нешто 
више, и да ће мислити да је откриће таквих слич- 
ности један део филозофије, изгледало нам је од 
увек као једна од најчудноватијих чињеница у исто- 
рији књижевности. 

Истина је то да његов дух беше необично жив 

у опажању сличности сваке врсте. Али, као и многим 
славним људима које бисмо могли именовати, како 
живим тако мртвим, изгледа да му је било необично 
тешко разликовати стварне од уображених сличности, 
сличности које су докази од сличности које су чисти 
примери за објашњење; разлику између сличности, 
као оне које тако вешто изнесе епископ Бутлер, 
између природне и откривене религије, и сличности 
равних онима које пронађе Адисон, између серије 
грчких богова извајаних од Фидиаса и серије ен- 
глеских краљева намаланих Нелером. Тај недостатак 
моћи разликовања одвео је до многих чудноватих 
политичких умовања. Сер Виљем Темпл изведе тео- 
рију владе из особина пирамиде. Цео финансиски 
систем Г. Саутијев основан је на појави испаравања 
и кише. У богословљу, ова наопака оштроумност 
начинила је још већу постош. Од времена Иренејева 
и Оригенова па све до данас, није било ниједног 
нараштаја у коме велики свештеници нису долазили 
до најлуђих тумачења Св. Писма, због просте не- 
способности да разликују праве сличности, да се 
послужимо схоластичким изразом, од метафорских 
сличности. Занимљиво је да је Бекон сам поменуо 
ову врсту обмане у ійо/а ѕресиѕ; и поменуо их на 
начин који, склони смо у то веровати, показује да 
је он знао да је сам подложан њојзи. Мана је, вели 
нам он, тананих духова да приписују много важности 
незнатним одликама; мана је, опет, високих и опи- 
сних духова да придају много важности малим слич- 
ностима; и додаје да, кад је ова последња наклоност 
претерана, наводи људе да се машају за сенке у 
место за ствари. 

Ипак не можемо желети да је Беконова духо- 
витост била мање раскошна. Јер, не говорећи ништа 
о задовољству које ствара, она је у великој већини 
случајева била употребљена да расветли тамне истине, 
да немиле истине учини примамљивим, да за увек 
утисне у дух истине које би иначе могле оставити 
пролазан утисак. 

Песничка страна Беконова духа беше врло 

јака, али не колико духовитост, толико силна да 
каткад овлада разумом и да тиранише целог човека. 
Ничија моћ уображења није била у исто доба тако 
јака и тако потпуно обуздана. Никад се не удаљи 
ни за длаку од здравог разума. Заустављаше се на 
први миг здравог разума. Ипак, и ако беше тако 
васпитана, даде дивне доказе своје снаге. Доиста, 
велики део Беконова живота протече у свету при- 
виђења, међу стварима исто тако чудним као што 
су оне описане у арапским причама или у оним ро- 
манима које је свештеник и берберин Дон Кихотова 
села подвргао тако ужасном аиѓо-ӣе-је, међу дворо- 
вима раскошнијим него палате Аладинове, водоско- 
цима чуднијим него златни потоци Паризаде, колима 
бржим него Руђеров крилати коњ, оружјем страхо- 
витијим него Астолфово копље, лековима успешни- 
јим него Фиерабрасов балсам. Ипак у његовим ве- 
личанственим дневним сновима не беше ничега див- 
љег, ничега што хладни разум не би одобрио. Он 
знађаше да све тајне за које песници кажу да су 
написане у књигама чаробника јесу без вредности 
кад се упореде са моћним тајнама које су доиста 
записане у књизи природе и које, временом и стрп- 
љењем, биће из ње прочитане. Он знађаше да су 
сва чудеса произведена амајлијама из басни ништавна 
кад се упореде са чудесима која се могаху с правом 
очекивати од филозофије плода, и да, ако његова 
дела баце дубока корена у духове људи, она ће 
произвести ствари такве какве празноверица није 
никада приписивала чаролијама Мерлиновим и Ми- 
каел Скотовим. Ту је он пуштао на вољу своме уо: 
бражењу. Волео је да себи ствара слику света какав 
һе бити кад његова филозофија буде, по његовим 
племенитим речима, „раширила границе људскога 
царства“. Могли бисмо навести неколико примера. 
Али ћемо се задовољити најјачим описом Солому- 
__нове Куће у Новоме Атлантису. Већина Беконових 
__ савременика, а и добар број наших, узела би, сумње 
` нема, ово значајно место као духовито хвалисање, 
као какву копију доживаја Синбадових или барона 

Минхаузена. Међутим, истина је да нема ни у једном 
људском саставу места које би се више одликовало 
дубоком и ведром мудрошћу. Полет и оригиналност 
уображења много мање изазивају дивљења, него та- 
нана уметност, која брижљиво искључи из те дуге 
листе чудеса, све што би се могло прогласити за не- 
могућно, све за што би се могло доказати да лежи 
ван моћве магије индукције и времена. Већ један 
део, и то не најзнатнији део, овог славног пророчан- 
ства испунио се, баш дословце узев; а целина, узета 
по духу, сваким даном врши се око нас. 

Једна од најзначајнијих околности у историји 
Беконова духа јесте ред по коме су се његове силе 
развијале. Код њега плод дође прво и оста до по- 
слетка ; цвеће се тек доцније појави. У опште, раз- 
виће уображења стоји наспрам развића расуђивања 
као развој девојке према развитку младића. Уобра- 
жење достиже раније до савршенства своје лепоте, 
своје моћи и своје плодности; и, као што даје прву 
жетву, прво и вене. Оно је обично изгубило нешто 
од своје лепоте и свежине пре него што озбиљније 
способности дођу до зрелости; и већином је увело 
и осушено док ове последње још се држе у пуној 
снази. Ретко се догађа да се расуђивање развије 
пре уображења. Свакако, то изгледа да је био слу- 
чај код Бекона. Његово детињство и младићско 
доба изгледа да су били необично старачки. Ње- 


гов дивовски смер о реформи филозофије, по ка- 


зивању неких писаца, био је замишљен пре његове 
петнаесте године, а сумње нема да га је био скро- 
јио још врло млад. Бекон посматраше тако пажљиво, 
размишљаше тако дубоко и суђаше тако расудно 
кад даде свету своје прво дело као и на свршетку 
свога живота. Али по речитости, по лепоти и раз- 
ноликости израза и по богатству цртања, његова по- 
следња дела далеко надмашују дела младости. У том 


погледу историја његова духа личи у неколико на 


историју Беркова духа. Расправа о узвишеноме и 
лепоме, и ако је писана о предмету о коме и нај- 
хладнији метафизичари једва да могу писати, а да 

се овде онде не предаду цветном и раскошном цр- 
тању, јесте најсувље дело Берково. Оно изађе кад 
му беше двадесет пет или двадесет шест година. 
Кад, у четрдесетој, написа своје Мисли о узроцима 
стварних незадовољстава, његов разум и суђење беху 
достигли потпуну зрелост; али његова речитост тек 
је била у својој сјајној зори. У педесетој, његова 
речитост беше толико богата, колико је захтевао 
добар укус; а кад умре, око седамдесете, беше по- 
стала непријатно раскошна. У младости писаше о 
узбуђењима произведеним планинама и водопадима, 
ремек-делима сликарства и скулптуре, лицем и ста- 
сом лепих жена, у стилу парламентских извештаја. 
У својој старости расправљаше о уговорима и даж- 
бинама у најсјајнијем и најодушевљенијем језику 
романа. Чудновато је да Расправа о узвишеноме и 
лепоме и Писмо једноме племенишом лорду јесу 
производи једнога истога човека. Али је још далеко 
чудније да је Расправа производ његове младости, 
а Писмо старачког доба. 

Даћемо врло кратке примере двају Беконових 
стилова. У 1597 он писаше овако: „Лукави људи 
презиру науку; простаци јој се диве; а мудри је 
употребљавају; јер она не показује своју употребу: 
та мудрост лежи изван ње, и добија се посматрањем. 
Читајте, не да бисте се препирали, нити да бисте 
веровали, већ да бисте ценили и промерили. Неке 
_ књиге треба окусити, друге прогутати, а мали број 
_сажвакати и сварити. Читање усавршава човека, 
__ разговор га извежбава, а писање га научи тачности. 
И стога, ако један човек записује мало, мора да има 
__јако памћење; ако говори мало, мора имати при- 
_ себност духа; а ако чита мало, мора да буде врло 
лукав те да изгледа да зна оно што не зна. Исто- 
рија прави људе мудрим, песници духовитим, ма- 
_ тематика тананим, природна филозофија дубоким, 
__ морал озбиљним, логика и реторика кадрим да 
се препиру.“ Мучно да ће ко спорити да ово место 
треба „сажвакати и сварити“. Не верујемо да је и 

сам Тукидид игде сабио толико мисли на тако малом 
простору. 

У додацима које је Бекон доцније додао Огле-_ 
дима, нема ничега што би надмашило у истини или 
јачини место које смо навели. Али његов стил сталчо 
је постајао богатији и блажи. Ниже место, штампано _ 
прво у 1625, показаће величину промене: „Срећа је 
дар Старога Завета; невоља је дар Новога, који 
доноси већи благослов и јаснију сводоџбу Божје 
милости. Па ипак, и у самом Старом Завету, ако 
слушате Давидову харфу, чућете многе потребне арије 
и песме; и кичица Светога Духа више се трудила _· 
да опише Јовове жалости него Соломунова задо- 
вољства. Срећа није без многих непријатности и 
зебњи; а беда није без утеха и наде. Видимо у везу _ 
и украсима да је пријатније имати весео рад на 
тамном и тужном основу, него имати суморан и таман 
рад на светлом основу. Судите онда о задовољству 
срца по уживањима ока. Врлина је равна драгоценим 
мирисима, који су најмириснији кад се запале и 
протару; јер срећа најбоље открива пороке, али 
невоља најбоље открива врлину“. 

Бекон је најбоље познат широј публици по Огле- 
дима. О Моошт Огвапит и Пе Ацотепііѕ много се 
говори, али се мало читају. Они су, истина, произвели 
велики утицај на мишљења човечанства ; али су га. 
они произвели кроз услуге посредних агената. Ови 
су покренули духове који су покренули свет. У Огле- 
дима једино Беконов дух доведен је у непосредан АЎ 
додир са духовима обичних читалаца. Ту је он ство- _ 
рио једну јавну школу и говори обичним људима, 
језиком који сваки разуме, о стварима које се тичу 
свију. На тај начин оспособио је оне који би иначе _ 
морали примити његове заслуге на веру да суде сами; 
и велика већина читалаца, већ кроз многа поколења, _ 
признаде да човек који је говорио са неким савр-_ 
шеним познавањем о питањима која су њима при- 
ступачна, може доиста заслуживати сву хвалу коју 
му дају они који су били у његовој вишој школи. 

Без икакве штете за дивну расправу Пе Апа- Е 

тепііѕ морамо рећи да, у нашим очима, Беконово 
највеће дело јесте прва књига №Мооит Оггапит-а. 
Све особине његова необична духа ту су до са- 
вршенства развијене. Многи афоризми, нарочито они 
у којима даје примере утицаја іФоіа, показују фи- 
ноћу посматрања која не беше никад надмашена. 
Свака страна књиге блиста духом, али духом који 
је примењен једино на то да објасни и украси истину. 
" Ниједна друга књига никад не изврши тако велику 
револуцију у начину мишљења, не обори толико за- 
блуда, не уведе толико нових погледа. Ипак ниједна 
књига није никад била написана у помирљивијем духу. 
Доиста, она осваја кредом а не челиком. Поставке за 
| поставком улазе у дух, примљене су не као осва- 
—_ јачи, већ као добродошли гости, и ако пре непо- 
знати, постају од једном домаћи пријатељи. Али 
чему се морамо највише дивити, јесте огромна моћ 
тога ума који, без напора, прима у себе све пределе 
науке, сву прошлост, садашњост и будућност, све 
заблуде од две хиљаде година, све повољне знаке 
прошлих времена, све сјајне наде будућега доба. 
Коли, који је био један од најватренијих, али не 
један од најмање расудљивих, следбеника нове фи- 
лозофије, у једној од својих најлепших поема, сравнио 
је Бекона са Мојсијем кад стоји на брду Синају. Чини 
„нам се да се то поређење слаже врло срећно са Бе- 
коном какав се појављује у првој књизи Моошт 
__ Оггапит-а. Видимо великога законодавца како баца 
__погледе са своје усамљене висине у бесконачне 
даљине; иза њега пустиња врелога песка и горки 
___извори, где су становала поколења за поколењима, 
___ свагда у покрету, али никада не одмичући напред, 
“не жањући никакве жетве, не саградив никакав 
___град за стално становање; пред њим плодна земља, 
___земља обећана, земља у којој тече мед и млеко. 
Ж Док гомила испод њега виђаше једино равну бес- 
| плодну пустињу, по којој су лутали тако дуго, од 
свуда ограничену блиским небеским сводом, или 
у којој доносе промену само варљиве слике дале- 
ких предела, он са огромне висине гледаше на кра- 

сне пределе, својим оком праћаше дуги ток плодо- у 
носних река, кроз широке пашњаке и испод мостова 4 
великих престоних градова, мерећи даљине између | 
сајмова и пристаништа р делећи међу племена све 
богате пределе од Дана до Галада. 

Туга нам обузима срце кад се окренемо са по- 
сматрања Беконове филозофије на посматрање ње- 
гова живота. Ипак без тога враћања уназад није 
могућно добро оценити све његове моћи. Он остави 
универзитет у добу кад многи тек ступају на њега. 
Као дечко још беше загњурен у дипломатске по- 
слове. Одатле пређе на изучавање једног великог 
техничког система закона и крчаше себи пут, кроз 
ред трудних положаја, до највишега места своје 
професије. У исто доба узимаше учешћа у сваком 
парламенту; беше саветник крунин; умиљаваше се 
са највећом преданошћу и вештином свима чија му 
наклоност могаше бити од какве користи; кретао 
се много у друштву; примећаваше најмање особине 
карактера или најнезнатније измене у моди. Једва 
да је иједан човек водио бурнији живот него Бекон 
од шеснаесте до шесете године. Једва да би ико 
имао већег права на назив потпуно светског човека. 
Оснивање нове филозофије, давање новога правца М 
духовима мислилаца, то беху забаве његове доко- ; 
лице, рад часова украдених од адвокатуре и Савета. 
Та околност, увеличавајући дивљење којим гледамо 
на његов ум, увеличава такође нашу жалост што је 
такав ум тако често био недостојно употребљен. у 
Он добро знађаше који је пут бољи, и једном беше А 
одлучио да стално иде њиме. „Признајем“, велион 
у једном писму писаном још у младости, „да су моји 
духовни циљеви огромни, као што су скромни моји 3 


светски циљеви“. Да су његови светски циљеви остали Е; 
умерени, он би био, не само Мојсије, већ и Исус ; 
Навин филозофије. Он би сам испунио велики део 

свога величанственога пророчанства. Он би одвео (а 
своје следбенике, не само на границу већ у срце а 
обећане земље. Он не би само указао већ би сам 
поделио добити. Изнад свега, он би остао, не само 

велико, већ неукаљано име. Човечанство би онда 
могло поштовати свога славнога добротвора. Тада 
не бисмо били приморани да гледамо његов карактер 
са помешаним презрењем и дивљењем, са помеша- 
ном одвратношћу и захвалношћу. Тада не бисмо 
жалили што постоје многи докази о узаности и 
себичности једнога срца чија је великодушност била 
тако пространа, да прими у себе све народе и све 
векове. Тада се не бисмо морали стидети због не- 
искрености најоданијег поклоника духовне истине 
и због сервилности најсмелијег борца за духовну 
слободу. Тада не бисмо једном гледали истог човека 
далеко у авангарди, а други пут далеко позади свога 
поколења. Тада не бисмо били принуђени на при- 
знање да онај који први гледаше на законодавство 
као на науку, беше последњи Енглез који употреб- 
__љаваше мучење, да онај који први позва филозофе 
на велико дело тумачења природе, беше међу по- 
следњим Енглезима који продаваху правду. Тада 
бисмо завршили наш преглед живота мирно, часно, 
великодушно проведеног „у вештим посматрањима, 
оправданим закључцима и корисним изумецима и" 
открићима“ 1, са осећањима сасвим различним од 
"ових са којима се сада растављамо од тужног 
призора тако велике славе и тако великог срама. 

Из једног писма Беконова лорду Берлију. 

